
DAMA IS TIVOLIO* 


Tai buvo vasarą, kada Tivolyje koncertavo choras iš Paryžiaus. 

Šiek tiek pavaikštinėjęs po rūmų parką, aš pasukau Tivolio 
pusėn. 

Ten buvo susirinkusi didelė minia žmonių, norėjusių pasik- 
lausyti paryžiečių choro, aš taip pat atsistojau tarp jų. 

Tada ir susitikau su bičiuliu, su kuriuo ėmėmė tyliai šneku- 
čiuotis; tuo laiku koncertas prasidėjo, ir vėjas atnešdavo ligi mūsų 
dainavimo aidesį, negarsų ir trūkčiojantį. Staiga aš pajutau kažkokį 
nerimą, mane apėmė nemalonus nervinis susijaudinimas, aš neju- 
čia pasitraukiau į šoną ir ėmiau atsakinėti savo bičiuliui kaip 
papuola. Keletui minučių nurimau, tačiau nemalonus ir nesupran- 
tamas jausmas vėl sugrįžo. Tą akimirką mano bičiulis tarė: 

- Kas ta dama, kuri taip žiūri į tave? 

Aš greit atsisukau. Už manęs stovėjo kažkokia moteris; į 
mane nemirksėdamos žvelgė labai keistos, svajingos mėlynos akys. 

- Nepažįstu jos, - atsakiau aš ir nusisukau. 

Aš buvau labai susijaudinęs. Akys vis dar tebebuvo nukreiptos 
į mane, aš jaučiau, kaip jų žvilgsnis degina man pakaušį, jos atrodė 
tarsi metalinės ir smigo į mane kaip dvi šaltos adatos. 

Turint omenyje mano nervingumą, ilgiau šito žvilgsnio aš 
negalėjau ištverti. Atsigręžęs dar kartą ir įsitikinęs, jog tikrai ne- 
pažįstu šios ponios, aš pasitraukiau šalin. 

Po keleto dienų su vienu savo pažįstamu, jaunu leitenantu, 
sėdėjau ant suolo priešais universiteto laikrodį. Mes sėdėjome ir 
žvalgėmės į publiką, kuri kaip tik tokiu metu vaikštinėdavo čia 
pirmyn ir atgal. Staiga aš matau minioje akis, šaltas, svajingas akis, 

*Tivolis - pasilinksminimo įstaiga Kristianijoje (senasis Oslo pavadinimas) - 
koncertų salė, sodas su restoranu ir atrakcionais. 

įs meigtas į mus; aš iš karto atpažinau tą jaunąją ponią iš Tivolio. 
Praeidama pro šalį, ji įdėmiai žiūrėjo į mus, ir leitenantas susido- 
mėjęs pasiteiravo, ar aš nepažįstu jos. 

- Supratimo neturiu, - atsakiau aš. 

- Taip, bet vieną iš mūsų ji gal ir pažįsta, - pasakė jis ir atsistojo, 
- tikriausiai mane. 

Tuo tarpu dama atsisėdo ant gretimo suolo. Mes patraukėme 
jos pusėn, aš timptelėjau leitenantą už skverno, ir mes praėjome 
pro ją. 

- Kokios kvailystės! - pasakė jis. - Šiaip ar taip, mes turime jai 
nusilenkti. ių 

- AK, taip, - tetariau aš, ir mes su juo grįžome atgal. 

Jis nusilenkė ir prisistatė. Ar neleistų ji jam prisėsti ant 
suoliuko? Ir jis be jokių ceremonijų įsitaisė šalia. 

„Jis kalbėjosi suja, ir ji mielai, bet išsiblaškiusi jam atsakinėjo; 
greitai jau jis laikė rankose jos skėtį ir nerūpestingai žaidė juo. Visą 
tą laiką aš stovėjau šalia ir Žiūrėjau į juos, aš jaučiausi šiek tiek 
sumišęs ir nežinojau, kaip turėčiau elgtis. Pro šalį praėjo berniukas 
su pintine gėlių. Leitenantas, kuris gerai žinojo, ką panašiais atve- 
jais reikia daryti, iš karto pasikvietė jį ir nupirko keletą rožių. Ar 
neleistų ji vieną iš tų rožių prisegti jai prie krūtinės? Šiek tiek 
padvejojusi, ji galiausiai sutiko. Leitenantas buvo gražus vyriškis, 
ir manęs nė kiek nenustebino, kad ji leido jam taip familiariai elgtis. 

- Bet ji juk negyva! - ūmai sako ji ir ištraukia rožę iš kilpelės, 
trumpą akimirką žvelgia į ją su siaubu akyse ir, numetus ją šalin, 
tyliu balsu priduria: - Ji primena vaiko lavonėlį! 

Aš neteikiau ypatingos reikšmės šiems moters žodžiams, ta- 
čiau mane pritrenkė jos susijaudinimas. 

Leitenantui pasiūlius, mes pasivaikščiojome po rūmų parką. 
Einant ten, dama be jokios priežasties ūmai prakalbo apie kažkokį 
kūdikį, kurį ji matė ir kuris dabar jau palaidotas. Mes nieko į tai 
neatsakėme. Kiek vėliau jinai ėmė kalbėti apie Haustadą*, apie 
pamišėlių namus, ir apie tai, kaip siaubinga atsidurti tenai, jeigu tu 
nesi beprotis. 

- Taip, - tarė leitenantas, - bet mūsų laikais to nebepasitaiko. 

- Ne, pasitaiko, taip kaip tik ir atsitiko to vaiko motinai, - 
atsakė dama. 

Tada leitenantas susijuokė. 


*Haustadas - psichiatrinė ligoninė Kristianijos apylinkėse. 

- Velniai žino kas! - tarė jis. 

Šios moters buvo malonus balsas ir ji kalbėjo kaip išsilavinęs 
žmogus; aš pagalvojau, kad ji, ko gero, šiek tiek egzaltuota, gal netgi 
truputėlį isteriška, apie ką, matyt, ir liudijo liguistas jos akių 
blizgesys. Visu kituaš nelaikau jos keista. Tik man sunku buvo sekti 
jos nuo vieno dalyko prie kito šokinėjančią mintį, tai išmušdavo 
mane iš vėžių, man ėmė darytis nuobodu, todėl aš sustojau ir 
atsisveikinau su jais. Nueidamas pamačiau, kaip ši pora įžengė į 
parką; tačiau kur jie paskui nuėjo, nežinau, nes nebeatsisukinėjau. 


Praėjo maždaug savaitė. Kartą vakare, kai aš vaikštinėjau 
Karlo-Juhano gatve, vėl sutikau tą damą iš Tivolio. Susilyginę mes 
nejučia sulėtinom žingsnį, ir aš nespėjau nė atsitokėti, kai jau ėjau 
greta jos. 

Mes kalbėjome visokius niekus ir lėtai žengėme šaligatviu. Ji 
prisistatė - tai buvo garsi pavardė, - paklausė ir mano vardo. Tačiau 
aš nespėjau nė praverti burnos, 0 ji padėjo savąją ranką ant mano- 
sios ir tarė: 

- Ak, bet kam? Aš juk ir taip žinau. 

- Štai kaip, - pasakiau aš, - mano bičiulis, leitenantas, visada 
toks paslaugus. Vis dėlto išdrįsiu paklausti, kaip jis mane jums 
pristatė? 

Bet jos mintys buvo jau toli, ji parodė Tivolio pusėn ir pasakė: 

- Pažiūrėkite. | | | 

Kažkoks žmogus važiavo dviračiu aukštai ore, degančių fake- 
lų jūroje. Tai buvo ekvilibristas ant sraigtinio bokšto. 

- Norite nueiti tenai? - paklausiau aš. 

- Eime, susirasime suoliuką, - atsakė dama. 

Ji žengė priekyje, mes perėjome per Dramensvejeną, įžen gė- 
me į parką, kur ji pasirinko patį tamsiausią užkampį, kokį tik 
begalima buvo rasti. Ten mes atsisėdome. Aš iš karto pamėginau 
užmegzti pokalbį, tačiau tai man nepasisekė; ji sustabdė mane 
maldaujančiu judesiu: ar nebūsiu aš toks malonus pasėdėti minu- 
tėlę visiškoje tyloje? Mielai! - pagalvojau aš ir nutilau. Tylėjau 
nepratardamas nė žodžio tikriausiai kokį pusvalandį. Moteris 
sėdėjo nejudėdama; tamsoje aš regėjau jos akių baltymus; ji šnai- 
romis vis pažvelgdavo į mane. Galų gale šis veriantis, beprotiškas 
žvilgsnis ėmė mane gąsdinti, jau norėjau atsistoti, bet prisiverčiau 
nurimti ir tik įsibrukau ranką į kišenę, kad galėčiau išsiimti laikrodį. 

- Dešimt valandų, - pasakiau aš. 

Atsakymo neišgirdau. Jos akys vis taip pat įdėmiai žvelgė į 
mane. Staiga, nė nepajudėjusi, ji sako: 

- Ar jums užtektų drąsos atkasti vaiko lavoną? 

Man pasidarė visiškai kraupu. Vis aiškiau supratau, jog turiu 
reikalų su pamišėle, bet tuo pačiu metu mane užvaldė smalsumas, 
ir aš nenorėjau palikti jos. Todėl pažiūrėjau į ją ir tariau: 

- Vaiko lavoną - kodėl gi ne? Aš mielai jums padėsiu. 

- Todėl, kad jį palaidojo gyvą, - sako ji, - ir aš turiu jį dar kartą 
pamatyti. 

- Taip, žinoma, - atsakiau aš, - mes turime atkasti jūsų kūdikį. 

Aš įdėmiai sekiau ją. Moteris iš karto sukluso. 

- Kodėl jūs sakote, kad tai mano kūdikis? - paklausė ji. - Aš 
to juk nesakiau, aš tik pasakiau, kad pažįstu jo motiną. Tuojau aš 
jums viską papasakosiu. 

Ir štai toji dama, kuri nesugebėjo netgi bent kiek rišliau ir 
logiškiau kalbėti, ėmėsi man pasakoti ilgą istoriją apie tą kūdikį, 
keistą istoriją, kuri paliko man giliausią įspūdį. Ji pasakojo labai 
nuoširdžiai ir įtikinamai, įsijautusi; jos pasakojime nebuvo spragų, 
o kalboje - kokių nors klaidų; man daugiau nebeatrodė, kad ji 
nesveiko proto. 

Viena jauna moteris - ji anaiptol netvirtino, kad toji moteris 
buvo ji pati, - prieš kiek laiko susipažino su ponu, kurį labai pamilo 
irsu kuriuo galų galesusižiedavo. Jie dažnai būdavo drauge, atvirai, 
gatvėje, ir paslapčiomis; jie vaikščiodavo vienas pas kitą sutartu 
laiku, jis - pas ją į kambarį, ji - pas jį, taip pat jie tamsoje susitiki- 
nėdavo ant to paties suolelio, ant kurio dabar sėdime mes. Taigi 
viskas nuėjo taip toli, jog vieną gražią dieną namuose tapo žinoma, 
kokioje padėtyje atsidūrusi mergina. Pakvietė gydytoją, - dama 
paminėjo jo vardą, tai buvo vienas iš garsiausių praktikuojančių 
gydytojų, - ir, jo patarimu, merginą išsiuntė į provincijos miestelį. 
Čia ja ėmė rūpintis vietinė akušerė. 

Ėjo laikas, gimė kūdikis, keistu sutapimu iš Kristianijos į 
provinciją atvažiavo ir namų gydytojas, o jauna mama dar tebegu- 
lėjo ligos patale, kai jai pranešė, kad kūdikis numirė. Gimė negy- 
vas? Ne, jis išgyveno keletą dienų. 

Bet svarbiausia, kad kūdikis nenumirė. Motinai visą laiką 
nenorėjo kūdikio parodyti; galiausiai, laidotuvių dieną, jį parodė 
jai jau karste. Ir tada jis nebuvo miręs, sakau jums, jis buvo gyvas, 

joskruosteliai spindėjo raudoniu ir jis netgi keletą kartų pakrutino 
kairės rankos pirščiukus. Nors motina ir labai sielvartavo, kūdikį 
iš jos paėmė ir palaidojo. Namų gydytojas ir akušerė visa tai 
sutvarkė. 

Laikas ėjo, motina atsistojo ant kojų ir, dar nesveikuodama, 
grįžo į sostinę. Čia ji atvirai pasipasakojo kelioms draugėms, kas 
suja nutiko provincijos miestelyje, ir, negalėdama atsikratyti min- 
čių apie kūdikį, nenuslėpė nuo jų ir savo baimės, kad jis palaidotas 
gyvas. Mergina liūdėjo ir kentėjo, namiškiai ją niekino, netgi jau- 
nikis pradingo, ir niekas nežinojo, kur dabar jisai. 

Kartą prie jos tėvų namų sustoja ekipažas; ji turėjo važiuoti 
pasivažinėti. Ji įlipa, ekipažas pajuda ir vežėjas veža ją... į Haustadą. 
Vėl pasirodo namų gydytojas. Kodėl uždarė ją į pamišėlių namus? 
Negi jinai iš tiesų išsikraustė iš proto? Ar baiminosi, jog jinai 
pernelyg garsiai kalbės apie kūdikį? 

Laikas ėjo; Haustade ją vertė groti fortepijonu bepročiams. 
Beje, ten niekas nepastebėjo, kad ji nenormali, išskyrus nebent 
visišką bejėgiškumą ir bevališkumą. Cha-cha, ją bandė įkalbėti 
įtempti savo valią, suvaldyti save. Iš tiesų, argi ne juokinga, kad ten 
stengėsi paremti jos siekį išsiaiškinti nusikaltimą, padarytą su jos 
kūdikiu! Paskuiją išleido. Irvėljiliūdėjo ir kentėjo; ji negalėjo rasti 
nė vieno žmogaus, kuris būtų apsiėmęs padėti jai. “Jeigu tik jūs 
nepanorėsite padėti", - pasakė ji man. 

Moters pasakojimas man pasirodė labai panašus į romaną; vis 
dėlto aš negalėjau atsikratyti įspūdžio, kad ji pati tiki juo. Per daug 
sklandžiai ir nuoširdžiai visa tai buvo papasakota, kad tebūtų tik 
išmonė, ir aš pamaniau, jog visa ši istorija bent iš dalies galėtų būti 
teisinga, pavyzdžiui, kad ji iš tiesų turėjo vaiką. Galbūt ligos metu 
ji buvo pernelyg nusilpusi, kad galėtų susitaikyti su kūdikio mirti- 
mi, ir karštligiškam kliedesy jai kilo mintis, jog jį nužudė. Todėl aš 
tariau: 

- Kūdikis palaidotas čia? 

- Ne, jį palaidojo ten, kur aš gulėjau sirgdama, - atsakė ji. 

- Vadinasi, tai vis dėlto buvo jūsų kūdikis? 

Į tai ji nieko neatsakė, tik pažvelge į mane šnairomis; jos 
žvilgsnis tapo baikštus ir nepatiklus. 

- Savaime suprantama, kad aš jums padėsiu, kiek tik pajėgsiu, 
- ramiai tariau aš. - Kada mes važiuosime? 

- Rytoj, - gyvai atsiliepė ji, - rytoj, mielasis! 

- Gerai! - pasakiau aš. 
Ir mes susitarėme susitikti kitą vakarą septyniomis; tokiu 
laiku išvykdavo traukinys. 


Sutartu laiku aš laukiau stotyje, tvirtai pasiryžęs ištesėti savo 
pažadą. Išmušė septynias, tačiau ji neatėjo. Traukinys nuvažiavo, 
aš stovėjau ir laukiau, laukiau iki aštuonių - damos vis nesimatė. 
Galiausiai, kai aš jau ketinau eiti namo, pamačiau ją; ji greičiau 
bėgo, negu ėjo, gatve tiesiai prie manęs. O paskui nepasisveikinusi 
ji pasakė taip garsiai ir aiškiai, kad galėjo girdėti visi stovintys 
netoliese: 

- Jūs, žinoma, suprantate, kad vakar aš jums viską pamelavau, 
jūs juk suprantate, kad tai tebuvo pokštas. 

inoma, - atsakiau aš jausdamasis kiek nepatogiai, kad ji 
kalbėjo taip garsiai, - Žinoma, aš suprantu. 

- Taip, tikrai? - tarė ji. - Bet jūs gi galėjote pagalvoti, kad visa 
tai rimtai, 0 tuomet - pasigailėk manęs, Viešpatie! 

- Kodėl jūs prašote Viešpaties, kad jisai jūsų pasigailėtų? 

- Ne, eime! - tarė ji ir ėmė tempti mane už rankos. - Ir 
nekalbėkime apie tai daugiau, būkite toks geras, - pridūrė ji. 

- Kaip norite,- pasakiau, - aš sutinku su viskuo. 

Mes patraukėme Rusenkransgatenu Tivolio link, perėjome 
per Dramensvejeną ir vėl pasukome į parką, dama, kaip įprastai, 
žengė priekyje. Mes atsisėdome ant savo senojo suolelio ir truputį 
pakalbėjome apie visokius niekus; ji, kaip visada, labai nenuosek- 
liai dėstė mintis, bet apskritai pasakojo įdomiai. Ji netgi keletą 
kartų nusijuokė ir ėmė niūniuoti dainelę. | 

Dešimtą valandą ji atsistojo ir paprašė mane palydėti ją. Aš 
pasiūliau jai ranką, greičiau juokais, negu rimtai. Ji pažiūrėjo į 
mane. 

- Aš nedrįstu! - rimtai pasakė ji. 

Mes nuėjome prie Tivolio ir įsiklausėme į sklindantį iš ten 
triukšmą. Ekvilibristas vėl kilo aukštyn savo sraigtiniu bokštu. 
Manoji dama iš pradžių labai išsigando dėl jo ir stipriai sugriebė 
mane už rankos, tarytum ji pati būtų baiminusis nukristi; o paskui 
ją apėmė linksmumas. O kas, jeigu jis tėkšis žemyn! Kas, jeigu 
vargšas važiuotojas nukris ir pataikys tiesiai į alaus bokalą ant vieno 
iš staliukų! Ir ji taip kvatojosi iš šitos minties, jog net ašaros ėmė 
ristis jos skruostais. 

Vis dar puikiai nusiteikę, mes patraukėme namo, ji vėl niū- 
niavo kažkokią melodiją. Tamsioje gatvėje priešais kažkokį namą, 
kurio išorėje buvo siauri pajuodę geležiniai laiptai, ji ūmai sustojo 
ir su siaubu įsmeigė akis į juos. Nustebęs aš taip pat sustojau. Ji 
parodė į žemutinę laiptų pakopą ir pratarė kimiu balsu: 

- Kaip tik tokio dydžio buvo mažas karstelis. 

Tiesą sakant, dabar aš įširdau. Truktelėjau pečiais ir tariau: 

- Ta-aip, mes ir vėl pradedame! 

Ji pažvelgė į mane. Ir lėtai, labai lėtai jos akys prisipildė ašarų; 
šviesoje, krintančioje pro apatinius namo langus, aš mačiau, kaip 
virpa jos lūpos. Ji bejėgiškai sukryžiavo rankas. Po akimirkos ji 
žengė pirmyn ir tarė: 

- Mielasis, brangusis mano, būkite man atlaidus! 

- Žinoma, - vėl atsakiau aš, ir mes nuėjome toliau. Prie savo 
durų atsisveikindama ji ūmai paspaudė man ranką. 


Praėjo keletas savaičių, kurių metu man neteko sutikti tos 
keistos damos. Aš pykau ant savęs dėl savo patiklumo ir vis labiau 
buvau įsitikinęs, kad ji tik šaipėsi iš manęs. “Na geraijau! - galvojau 
aš. - Tuomet velniai jos nematė!" 

Irštai kartą vakare sėdžiu teatre ir žiūriu “Jaunimo sąjungą"*. 
Antrojo veiksmo metu mane ūmai apima nerimas, pradedu nervin- 
tis, pajuntu tokį „patį susijaudinimą, kaip ir tuomet, Tivolyje, Pa- 
ryžiaus choro koncerto metu. Aš greitai atsigręžiu, - visiškai teisin- 
gai, manoji dama sėdi ir žvelgia į mane savo karščiuojančiomis 
akimis! 

Aš muisčiausi, sukiojausi savo vietoje, iš visų jėgų stengiausi 
prisiversti stebėti Danielį Heirę**, tačiau visą vakarą manęs taip 
ir nepaliko nemalonus jausmas, kad iš už nugaros į mane sminga 
tos metalinės nemirkčiojančios akys. Aš atsistojau ir išėjau, taip ir 
nepažiūrėjęs pjesės ligi galo. 


Keliems mėnesiams aš buvau išvažiavęs iš miesto. Kai sugrį- 
žau, buvau jau visai pamiršęs apie damą iš Tivolio, nė karto netgi 
nepagalvojau apie ją. Ji pradingo iš mano sąmonės lygiai taip pat 
netikėtai, kaip ir buvo atsiradusi. 

Vieną iš paskutiniųjų miglotų vakarų aš vaikščiojau pirmyn 


*"Jaunino sąjunga" (1869) - Henriko Ibseno pjesė. 
** Danielis Heirė - vienas iš pjesės “Jaunimo sąjunga" personažų. 

ir atgal Torvgatenu nuo valgyklėlės ligi vaistinės. Aš vaikštinėjau 
ir stebejau, kaip Žmonės susiduria vienas su kitu rūke. Aš taip 
vaikščiojau jau kokį ketvirtį valandos, kai pagalvojau sau: dar sykį 
nueisiu iki vaistinės ir suksiu namo. Buvo vienuolika. Aš dar sykį 
nuėjau :ki vaistinės. Ūmai artimiausio žibinto šviesoje matau, kaip 
tiesiai į mane kažkas žvelgia. Aš truputėlį pasitraukiau į šoną - ir 
tas Žmogus taip pat; aš skubiai suku į kairę, kad išvengčiau susidū- 
rimo su juo, - ir matau į save pro rūką įsmeigtas akis. 

- Dama iš Tivolio! - suakmenėjau aš. 

Jiejo tiesiai į mane,jos žvilgsnis: buvo sustingęs, veido bruožai 
keistai perkreipti; vienoje rankoje ji laikė movą. Ji žvilgterėjo į 
mane trumpą akimirką. 

- Tai buvo mano kūdikis! - - pasakė į jisu ypatinga išraiška balse, 
apsigręže 11 pradingo rūke. 

Aš patogiai įsitaisiau pašto vežimaityje, paemiau į rankas 
vadžias 1r telaukiau tik vežėjo. Aukštai, trečiojo aukšto lange, 
stovėjo jauna šviesiaplaukė mergina ir žiūrėjo į mane, man buvo 
šilta nuo j05 žvilgsnio, ir aš orus tarsi vicekonsulas sėdėjau ant savo 
pasostės. Aš stengiausi pasirodyti kaip galima jaunesnis ir paslap- 
čiomis nubraukiau nuo nosies pensnė. Mane tik ėmėapmaudas, jog 
aš neužsirašiau pravažiuojančiųjų knygoje leitenantu. 

Paskutinę akimirką ant laiptų išeina šeimininkas ir sako, kad 
mano vežėjas jau išvažiavo su anglais ir kad aš pasistengčiau ligi 
kitos stoties nuvažiuoti pats. Tai visiškai nepavojinga, Jensas žino 
kelią, juo galima visiškai pasitikėti. 

Jensas taip vadino arklį. 

Apskritai būtų daug puikiau keliauti, kai kas nors sedi už 
tavęs, pagalvojau aš; tačiau nieko nebuvo galima padaryti, turėjau 
važiuoti be vežejo. Aš sviedžiau meilų : žvilgsnį aukštyn, į trečiojo 
aukšto Jangą. ir išvažiavau iš kiemo. 

Oras buvo šiltas. Ašatsisegiau striukę ir leidau Jensui eiti taip, 

kaip jam norėjosi. Nepaliaujamas lingių siūbavimas užliūliavo 

mane, aš nulenkiau galvą, kad saulė nekepintų nosies, ir susimąs- 

čiau apie nuostabų mergaitišką veidelį trečiame aukšte. Kas žino, 

gal ji jau nusileido žemyn ir pažiūrėjo į pravažiuojančiųjų knygą. 

Kvaila, kad aš neapdovanojau savęs kokiu nors laipsniu ar titulu. 

Argi negalėjau pasivadinti kontoros direktoriumi ar netgi rentjė? 
inoma, galėjau! Pernelyg didelis kuklumas žalingas. 

Mes buvome nulingavę nuo pašto stoties turbūt kokius septy- 
nis-aštuonis kilometrus, kai ūmai Jensas sustojo. Jis sustojo staiga, 
taip, tarsi būtų kažką pamiršęs. Aš nenorėjau jam trukdyti; jo 
asmeniai reikalai telietė jį vieną. Be to, ir oras buvo geras, ir kelias. 

Taip mes prastovėjome gerą pusvalandį kelio viduryje, neju- 
dėdami iš vietos; nė vienas iš mūsų nenorėjo trikdyti tylos. Aš, lyg 
niekur nieko, užsirūkiau pypkutę, pažvelgiau į laikrodį, ėmiau 
valyti kamščiatraukį, kurį turėjau kišenėje, ir stūmiau laiką kaip tik 
išmanydamas; botagą aš rūpestingai paslėpiau tarp kelių. Pastovė- 
jęs dar kiek laiko, Jensas pagaliau pastatė priekin vieną koją, 
paskui kitą ir vėl nukinkavo. Man pasirodė, kad dabar jis daug 
labiau susigėdęs, negu anksčiau. 

Karštis vis stiprėjo, aš suglebau, mane pjovė snaudulys, ėmiau 
beprasmiškai raišioti ant vadžių mazgus ir vėl pradėjau svajoti apie 
merginą iš stoties. Jos buvo didelės baltos rankos ir keistas greitas 
žvilgsnis, suteikiantis gyvumo jos veidui. Visos mano mintys sukosi 
apie ją. Kodėl ji stovėjo ten, aukštai, ir žiūrėjo į mane? Matyt, aš 
sukėliau jai susidomėjimą. Visiškai tikėtina, kad ji kaip tik šią 
minutę stovėjo ir žiūrinėjo pravažiuojančiųjų knygą, taip, nebuvo 
abejonių, kad ji skubėjo sužinoti, kas aš esu. O aš nepalikau apie 
save jokių žinių, nors kuo ramiausiai galėjau pasivadinti gamtinin- 
ku ar keliautoju ir atradėju. 

Paskutiniuoju metu aš visiškai nebekreipiau dėmesio į Jensą. 
Sunkiai ir abejingai jis žengė vieškeliu, vilko kojas per smėlį ir be 
jokio reikalo kėlė dulkes. Vienoje iš pakalnių jis ūmai nuleido 
galvą, įnirtingai pažiautarojo žąslus ir vėl sustojo. Galima buvo 
neabejoti, be jokio varžymosi jis vėl sustingo vietoje. 

Aš buvau taip paskendęs savo mintyse apie jaunąją mergaitę, 

„kurią neseniai mačiau, kad praėjo nemažai laiko, kol pastebėjau, 
kad mes vėl stovime. Dabar aš jau krūptelėjau. “Dėkok Dievui ir 
savo kūrėjui, kad aš čia sėdžiu ir visai apie ką kitą galvoju!" - tariau 
aš jam garsidi. Ūmai mane apėmė pasipiktinimas, ir aš jau nebega- 

lėjau slėpti savo jausmų. Jensas stovėjo sustingęs, nuleidęs galvą, 
tarsi apie kažką galvodamas. (...) Aš linktelėjau pirmyn, norėdamas 
apžiūrėti kelią; juk po kojomis galėjo gulėti kūdikis, didelis akmuo, 
šaknies išvarta; aš viską apžiūrėjau, bet nieko nepamačiau. Pakėlęs 
botagą, aš supliekiau Jensui. Jis nepakrutėjo iš vietos, tik kilstelėjo 
galvą, tarsi norėdamas pasakyti: “Saugokis!"' Tai sukėlė man įniršį. 
“Pats saugokis!" - atsakiau aš ir supliekiau jį dar kartą. Tada jis 
įsispyrė kojomis į žemę taip, tarsi turėtų garbės daryti pranešimą 
prieš visą sueigą, ir išleido kažkokį neaiškų garsą. Daugiau jis nieko 
nepasakė. Aš nepanorau jam atsakyti, tariau sau: “Najau ne, dėkui, 
ginčytis su arkliu aš nesiruošiu". Pasipiktinęs aš tylėdamas atsilo- 
šiau ant sėdynės ir ėmiau laukti, kas bus toliau. Išvykau iš namų ne 
tam, kad su kuo nors pradėčiau kivirčytis. 

Prabėgo valanda, mes vis dar stovėjome toje pačioje vietoje, 
ir man teko padėti nemažai pastangų, kad susilaikyčiau nuo prie- 
vartos. Du kartus aš jau buvau pakilęs vežimaityje, bet abu kartus 
man pavyko įtikinti save atsisėsti atgal. Jensas elgėsi labai atsargiai, 
jis nekėlė nė mažiausio triukšmo, nekrutėjo ir netgi kvėpavo labai 
tyliai. Galiausiai jis pakėlė vieną koją ir vėl ją pastatė. Atrodė, kad 
jis pavargo stovėti nekrutėdamas. Jis pakėlė kitą koją ir vėl ją 
pastatė. Nespėjęs patikėti savo akimis, aš pajutau, kad vežimaitis 
iš tiesų juda pirmyn; mes jau nebestovėjome, mes vėl važiavome. 

Aš tylėjau, buvau praradęs kalbos dovaną. Vežimaitis riedėjo 
vis greičiau ir greičiau, aš regėjau neįtikėčiausius Jenso judesius, 
jis šuoliavo. Tebekunkuliuodamas pykčiu, aš stengiausi įtikinti 
save, kad mes vis dar stovime. “Mes stovime, žinoma, kad stovime! 
- kalbėjau aš. - Stovime, po velnių!“ Ir aš užsimerkiau, kad tik 
nematyčiau, jog mes iš tiesų judame pirmyn. 

Taip praėjo nemažai laiko, saulė ėmė leistis ir kaitra apslopo; 
Jensas vėl žirgliojo tingiu žingsniu. Aš buvau pasipiktinęs: tai jis 
buvo kaltas, kad man pradingo džiugi nuotaika, jis tyčia pasistengė, 
kad aš pavėluočiau; iki kitos pašto stoties dar buvo likęs geras 
pusvalandis kelio, ir aš vargiai suspėsiu ten anksčiau, negu mano 
vežėjas išvyks. Kai mes pasiekėme kalvos viršūnę, aš nutariau nors 
kiek atsigriebti, riktelėjau ant Jenso ir užsimojau botagu, kad 
atkreipčiau jo dėmesį. Jis pakėlė galvą, pažvairavo atgal taip, tary- 
tum būtų manęs nesupratęs. “Aš galiu paaiškinti ir suprantamiau!" 
- tariau ir perliejau jį per strėnas. 

Jis sustojo. 

Suklysti buvo neįmanoma: Jensas trečiąjį kartą stovėjo kaip 
įbestas. 

Aš stipriai sugniaužiau botagą ir atsistojau vežimaityje; aš 
tvirtai nusprendžiau viską išsiaiškinti atvirame mūšyje, kad ir kas 
beatsitiktų. Tačiau paskutinę akimirką apsigalvojau. Aš nejaučiau 
nė mažiausios baimės; aš drąsiai būčiau stojęs net ir prieš liūtą; bet 
aš apsigalvojau ir išleidau botagą iš rankų. Netaręs nė žodžio apie 
savo ketinimus, išlipau iš vežimaičio; turėjau savų sumetimų; be 
jokios abejonės, kažkas gulėjo arkliui ant kelio. Sugniaužiau kumš- 
čius, pasiruošęs bet kam, ir žengiau pirmyn, prie Jenso. Nepama- 
čiau nieko ir buvau beveik nusivylęs; Žemai pasilenkęs, nuodugniai 
ištyrinėjau kelią. Smėlis - vien smėlis visur; vienintelis dalykas, ką 
aš radau, buvo apdegęs degtukas. Aš grįžau ir atsisėdau į savo vietą 
- reikėjo visam tam pagaliau padaryti galą! 

Aš baisiai surikau ant Jenso, užsimojau ir sukirtau jam. Jensas 
krūptelėjo pasturgaliu, bet liko stovėti. Taip, tai nepadėjo, reikia 
vėl išlipti. Aš priėjau prie pat Jenso ir pažvelgiau jam į fizionomiją. 
Spyriodamasis toliau, jis apsimetė, jog nepastebi šito. Aš atsiklau- 
piau, pažvelgiau jam į akis ir pasistengiau pasekti jo žvilgsnį. Į ką 
jis taip įsispoksojo? Aš buvau priblokštas - jis iš tiesų stovėjo ir 
spoksojo į tą degtuko nuodėgulį! 

Mane apėmė gėda dėl jo. Argi galima teikti tiek reikšmės 
kažkokiam degtukui! Galvodamas, kaip geriau pradėti su juo kal- 
bą, aš keletą kartų apėjau vežimaitį. 

Ir kaip jam galėjo ateiti į galvą pridaryti man tiek nemalonu- 
mų? Argi mes buvome susitarę iš anksto, kad stoviniuosime prie 
kiekvieno degtuko, kuris tik papuls mums kelyje? Negi jis mano, 
kad tai garbinga? Ir kur jo arkliška sąžinė? 

Nė vienas raumuo nevirptelėjo jo fizionomijoje. 

Aš pakišau jam po kaklu peilį, aš šaipiausi, atvirai tyčiojausi 
iš jo. Degtukas, kalbėjau aš paniekinamai, - tai toks turtas, kuriuo 
galiu švaistytis ištisomis dėžutėmis, ar tai jam suprantama? Būdavo 
dienų, kai mano visos kišenės buvo prikimštos degtukų, nors aš ir 
neatrodau turtuolis. Mesk degtuką ant žemės, pasakiau aš, ir pa- 
prašyk manęs jį pakelti, tada pamatysi, ar aš tai padarysiu! 

Bet visos šios kalbos jo nė kiek nepaveikė, jis panarino galvą 
ir tebežiūrėjo priešais save. 

Aš buvau išerzintas IKI kraštutinume;-man atrodė, jog jis 
apskritai nesiklauso mRknės n apsrmėta, j6g mes visai nepažįstami. 

Ką aš turėjau daryti? Žingsniavau keliu pirmyn ir atgal, keikiausi 
ir įnirtęs gūžčiojau pečiais. Drebančiu balsu aš vėl kreipiausi į jį ir 
pabandžiau priblokšti savo argumentais. Negi šis degtukas kuo 
nors ypatingas? Negi jis, drįstu paklausti, pažymėtas pasaulio Že- 
mėlapiuose? O galšis arklėkas nori mane įtikinti, kad tai nepapras- 
tas degtukas, kad jį išvysti - neprilygstamas malonumas?.. Aš šūka- 
vau vis garsiau ir mojavau rankomis. 

Galiausiai Jensas pakėlė galvą; jis suprato, kad padėtis tapo 
rimta. Aš norėjau pasinaudoti šiuo akimirksniu, čiupau vadžias ir 
įsikabarojau į vežimaitį. Na, štai, pagaliau aš galėsiu važiuoti toliau. 
Svarbu tiktai pirmasis žingsnis, pakels jis vieną koją, paskui ją ims 
kilnotis ir kitos. Žinoma, tą koją, kurią jis pats panorės, pasirinkti 
yra jo teisė. Na? 

Bet Jensas nepajudėjo. Jis vėl panarino galvą ir įsistebeilijo 
priešais save. Aš pasidaviau, aš bejėgiškai nuleidau rankas. Dabar 
jau man buvo tas pats, kaip viskas baigsis. Aš užsitraukiau ant savęs 
gūnią ir ėmiau taisytis nakčiai. Į Jensą aš daugiau nebedėjau jokių 
vilčių. Kas žino, kiek dar jisai čia stovės? Kas apkritai gali garan- 
tuoti, kad jis pajudės pirmyn? Pats kipšas neiššniukštinės, ar jis 
ketina pajudėti iš vietos ligi rytojaus ryto! Bet kokiu atveju, tariau 
pats sau, aš padariau viską, ką galėjau: mano kaltės čia nėra, aš 
nusiplaunu rankas. 

Ir štai aš matau kalvos papėdėje pašto vežimaitį, kuris rieda 
tiesiai į mus; netgi Jensas pastatė ausis ir tylutėliai sužvengė, - tai 
buvo mano vežėjas, grįžtantis atgal. Jis sustojo ir nustebęs žiūrėjo 
į mus, tada aš nušokau nuo pasostės ir papasakojau jam, kas man 
atsitiko. Vaikinas iš karto apgręžė savo arklį ir pasisiūlė važiuoti 
pirmas. Jensas užsispyręs, pasakė jis, Jensą, taip sakant, turi vesti 
kitas arklys. 

Aš vėl atsisėdau į vežimaitį. Šis sumanymas važiuoti su paly- 
dovu, su foreitoriumi, buvo vertas puikios padėties žmogaus ir man 
labai patiko; iš esmės tai buvo tas pats, kaip važiuoti su dvikinke. 
Aš užmiršau ir atleidau viską, kas buvo įvykę anksčiau tarp manęs 
ir Jenso, mano nuotaika vėl tapo kuo puikiausia ir aš ėmiau niū- 
niuoti dainelę. 

Medžiai, akmenys ir namai skriejo pro mane, kai mes riedė- 
jome pirmyn. Taip dviem arkliais aš ir atvykau į stotį. 

Asšvaikštau pirmyn ir atgal po savo kambarį ir vis galvoju apie 
tą nutikimą sų laikraščių pardavėju. Apskritai man jis visiškai 
nerūpi, aš ne taip jau bjauriai su juo pasielgiau, be to, ir jis neturėjo 
nieko, prieš. O aš dabar sugaišau dvi valandas, norėdamas jį surasti 
ir atitaisyti tai, ką buvau padaręs. | 

Viskas buvo taip: aš ėjau Karlo-Juhano gatve. Buvo šalta ir 
tamsu, bet svarbiausia - tamsu, ir buvo tikriausiai septinta valanda. 
Aš einu gatve 1r žvelgiu į priekį. | 

Štai, gatves kampe, prie Giunterio cukrainės, stovi berniūkš- 
tis, laikraščių pardavėjas, 1r šaukia: “ Vikingą!"" Jis vis kartoja tuos 
pačius žodžius. 

- Pirkite “Vikingą"! 

Aš ne iš karto tai pastebėjau, tiktai kai nutolau per keletą 
žingsnių, jo žŽodziai pasiekė mano sąmonę. Aš atsigręžiau, pažvel- 
giau į jį ir pagalvojau: tu, be abejo, galėtum duoti jam dešimt erių, 
nuo to tu netaps: neturtingesnis. Ir aš įkišau ranką į kišenę, ieško- 
damas monetos. Pabrėžiu, jog mano pirmoji paskata buvo iš tiesų 
duoti berniukui dešimt erių. Bet tuo metu, kai mano ranka atsidu- 
ria Kišenėje, protas paima viršų, ir aš sakau sau: kokia Čia pagalba 
- dūoti žmogui dešimt erių; juk net dešimt kronų vargu ar galėtų 
jarh kiek nors ženkliau padėti; tai iš tiesų tik pablogins jo padėtį, 
tik ištvirkins jį 1r panašiai. Aš nuėjau savo keliu, palikęs berniuką 
stovėti. 

Nuzingsniavau ligi pat universiteto 1r tuo pačiu keliu grįžau 
atgal. Prie Kamermejerio knvgyno lango aš sustoju ir Žiūriu į 
išdėliotas knygas, 1r tuo metu, kol aš taip stoviu, nusisukęs į gatvę 
nugara, aš vel išgirstu laikraščių pardavėjo balsą. Jis stovėjo kaip 
tikuž manęs Jis ginčijos15u dviem girtais jūrininkais dėl *Vikingo" 
numerio, kurį jie netyčia suplėšė. Jūrininkai nenorėjo mokėti už 
suplėšytą laikraštį, ir berniukas apsiverkė arba apsimetė, jog VeF- 
kia. i 

Aš prieinu prie jų ir išsiaiškinu, kas atsitiko, tada griežtai 
sakau jūrininkams, kad, žinoma, jų pareiga - užmoketi berniukui. 


20 Gatvėje 


Tačiau tai nepadėjo, jie tik pasijuokė iš manęs ir pasakė: 

- Tik paklausykite jo! 

Tai mane baisiai supykdė, ir aš sukandau dantis. 

O aš kažkada buvau gavęs dovanų didelį apvalų smeigtuką 
kaklaraiščiui, panašų į ką tiktai nori; jis toks didelis, jog visiškai gali 
palaikyti policininko žetonu ar kokiu nors slaptu ženklu, ir šitą 
smeigtuką aš visada nešiojuosi ant krūtinės kairėje pusėje po paltu. 
Ir štai dabar, kada tie girti jūrininkai smaginasi dėl savo suplėšyto 
“Vikingo" numerio bei atsisako už jį mokėti, man į galvą šauna 
akiplėšiška mintis: aš pasisuku į pašaipūnus, praskleidžiu paltą ir 
parodau jiems savo keistąjį smeigtuką. Minutėlę mes žiūrime vieni 
į kitą; paskui aš tvirtai ir šaltakraujiškai sakau: 

- Mokėkite arba eikite paskui mane. 

Tai padėjo. Už “Vikingą"' buvo užmokėta, ir mes, visas ket- 
vertas, besiginčiję dėl laikraščio, pasukome kiekvienas savo keliais. 
Berniukas nusišluostė akis ir nuėjo Karlo-Juhano gatve į vieną 
pusę, aš - į kitą. Jūrininkai svirduliuodami patraukė Tivolio link. 

Prie pašto aš apsisukau ir vėl grįžau gatve atgal. Mano mintys 
vis dar tebebuvo užimtos laikraštininku. Aš galvojau: tu padėjai 
berniūkščiui atgauti savo pinigus, jis tau, žinoma, dėkingas už tai 
ir daugiau nebesiūlys pirkti laikraščio, jeigu tu jį sutiksi; jis taktiš- 
kas, galimas dalykas, jog jis gerai išauklėtas. 

Prie “Grando"' aš jį vėl išvydau. Jis stovėjo po pat Žibintu, tad 
aš aiškiai jį matau ir, besiartindamas prie jo, sakau sau, kad, vos 
pastebėjęs mane, jis užsičiaups kaip negyvas, kol aš nepraeisiu pro 
šalį. Aš praeinu kaip galima arčiau pro žibintą, kad jis galėtų mane 
atpažinti. 

Aš apsiskaičiavau. Jis nė kiek neišskyrė manęs iš aplinkinių, 
jis ištiesė man laikraštį ir pasakė, jog aš turiu nusipirkti “Vikingą". 

Aš praėjau pro jį tylėdamas ir įsižeidęs. Aš skaudžiai apsiri- 
kau; tai, žinoma, tebuvo tik berniūkštis iš Vikos“, pasigailėtinas 
gatvės vaikėzas, kuris jau rūko tabaką ir “pameta"' savo sąsiuvinius, 
kuomet juose įrašyti blogi pažymiai. Vienu žodžiu, aš turėjau 
reikalų su tikru mažu sukčiumi. Aš jaučiau labai didelį apmaudą, 
kai nuėjau tolyn, ir buvau sieloje įsitikinęs, jog pasielgiau su juo 
pagal nuopelnus, nedavęs jam tų dešimties erių. 

Dabar betrūko tik, kad jis imtų siūlyti man laikraštį trečiąjį 
kartą! Jis palėjo taip pasielgti, aš juk turėjau reikalų su įžūliu 


*Vika - bloga reputacija pagarsėjęs Kristianijos rajonas. 

berniūkščiu. Ir vis dėlto - tik to ir betrūko! 

Prie universiteto aš vėl apsisukau. Dabar ėmiau svarstyti, kur 
aš jį greičiausiai vėl sutiksiu. Aš norėjau padaryti taip, kad mes 
susitiktume ryškiai apšviestoje gatvės dalyje, jog jam dar kartą būtų 
suteikta galimybė atpažinti mane. Galbūt jis neapžiūrėjo manęs 
kaip reikiant prie “Grando", aš negalėjau būti tuo tikras. Aš taip 
ilgai einu ir mąstau apie tai, jog, savo didelei gėdai turiu prisipa- 
žinti, galutinai susinervinau ir mane ėmė jaudinti pačios kvailiau- 
sios spėlionės. O jeigu berniukas, galvojau aš, paprasčiausiai nuėjo 
namo! Tokiu atveju aš be reikalo laužiau sau galvą. Kas žino, ar jis 
nepasuko ir ar neina tolyn nuo manęs, užuot ėjęs man priešais. 

Tik įsivaizduokit: aš, senas žmogus, ėmiau žingsniuoti spar- 
čiau, netgi ėmiau skubėti, vien dėl to, jog suteikčiau laimingajam 
laikraštininkui progą pasiūlyti man, jeigu tik jis išdrįs, “Vikingą" 
dar kartą. 

Prie Bliumkvisto* krautuvės aš jį radau kuo ramiausiai bes- 
tovintį ant grotelių priešais langus, sustirusį, įtraukusį galvą į 
pečius ir susigrūdusį į palaikių kelnių kišenes rankas. Kartkartėmis 
jis vis šūkteli savo “Vikingą"', kreipdamasis į pro šalį skubančius 
praeivius. 

Jis jau nebetraukia rankų iš kišenių ir netiesia jiems laikraš- 
čio. 

Aš prieinu pro jį kaip galima arčiau, tarp mūsų ne daugiau, 
kaip pora uolekčių, ir jis mane kuo puikiausiai mato dioramos* * 
Žibinto šviesoje. Ir tuojau pat išsitiesia, žiūri man tiesiai į veidą, 
pakelia aukštyn savo laikraščių pluoštelį ir sako, tarsi tarp mūsų 
nieko nebūtų įvykę: 

- Pirkite “Vikingą"! 

Aš sustojau. Aš taip įtemptai laukiau šito išbandymo atomaz- 
gos, kad net mano širdis stipriau suplakė, kai jis ištarė šiuos žo- 
džius. 

Ir štai tuomet man į galvą atėjo pati kvailiausia mintis. Ber- 
niūkštis šaltakraujiškiausiai šaipėsi iš manęs ir tris kartus iš eilės 
siūlė savo “Vikingą"; tai mane apstulbino, aš buvau sukrėstas ir 
perpykęs ir pačiais rūsčiausiais žodžiais, kokius tik begalėjau suras- 
ti, ėmiau barti jį užtai, kad jis nepalieka Žmonių ramybėje. Jis nieko 
| *Bliumkvistas - paveikslų galerijos ir dailės parduotuvės centrinėje Kristia- 
nijos gatvėje pavadinimas. 

**Diorama - šiandieninių kino teatrų pirmtakas. 

neatsakė, tačiau ir toliau įdėmiai Žiūrėjo į mane, tai jau buvo 
panašu į nirtulingą užsispyrimą. Štai tuomet man ir atėjo į galvą ta 
mintis: aš išsiėmiau iš kišenės pusės kronos monetą, palaikiau ją 
berniūkščiui panosėje ir numečiau tarp geležinių grotelių, ant 
kurių jis stovėjo, virbų. Vos tik šitaip padariau, išsitraukiau iš 
kišenės dar pusę kronos, parodžiau jam 1r paleidau kristi ten pat. 

- Prašau, - tariau aš piktdžiugiškai, - išsigriebk dabar jas iš ten, 
velniūkšti, ir palik mane ramybėje. 

Grotelės buvo stipriai apšalusios, ir aš jutau pasitenkinimą 
regėdamas, kaip mano kankintojas kamavosi, norėdamas pasiekti 
pinigus. Kartkartėm jo pirštai prilipdavo prie peršalusios geležies. 
Aš taip pat mačiau, jog jis susižeidė riešą, bet tebetriūsė su tokiu 
pačiu užsidegimu, mėgindamas sugriebti šias dvi monetas. Jis ne- 
nori pasiduoti, jis pasiraitoja rankovę ir bruka ranką tarp sienos ir 
grotelių. Jo ranka buvo silpna ir liesutė. 

Galiausiai jam pavyko sugriebti vieną iš monetų. 

- Štai, vieną jau turiu, - džiugiai sako jis. 

Traukdamas ranką, jis nusibraukia į sieną odą nuo krumplių. 
Jis žvelgia į mane, ar aš iš tiesų noriu palikti jam šiuos pinigus, visus 
šiuos pinigus, ir, kadangi aš nieko nesakau, jis pasilieka juos sau ir 
imasi žvejoti antrąją monetą. Jis vėl kiša ranką į plyšį ir siekia 
pirštais šito didžiulio lobio. Jo pastangos beribės, jis graibo ranka 
ten ir šen, netgi iškiša liežuvį, tarsi tai galėtų jam padėti. 

- Jeigu turėčiau kokią skiedrelę, aš monetą prisitraukčiau 
artyn, - sako jis. Ir tuo pat metu pakelia galvą ir Žiūri į mane. 

Ar tik nelaukė jis iš manęs pagalbos? Ar tik negalvojo šis 
gudrus vaikėzas, kad aš jam atnešiu skiedrą? | 

- Aš atnešiu tau skiedrą, - sakau aš. - Bet ne tam, kad tau 
pagelbėčiau, taip ir žinok. Aš atnešiu tau tokią trumpą skiedrą, kad 
tu vis tiek nieko negalėsi padaryti. Palauk truputėlį, aš tuoj. 

- Ne, neverta, - staiga atsako jis. 

Jis rausiasi savo kišenėje ir išsitraukia surūdijusį lenktinį 
peilį, kuriuo ir pradeda darbuotis. Jis laiko jį dviem pirštais ir 
bando pasiekti monetą. Pamažu ir atsargiai jis stumia monetą vis 
arčiau ir arčiau sienos, prie plyšio. 

Jam pavyks pasiekti monetą, šis mažasis nenaudėlis nenurims. 
Aš labai nepatenkintas mačiau, kad jam iš tiesų pavyko pastūmėti 
monetą, ir aš išgirdau, kaip jis pasakė: 

Na, daba: jau nedaug beliko. 

Aš apsidairiau. Aplinkui stovėjo visa minia, stebėdama mane 
ir berniuką. Tada aš ūmai apsisukau ant kulnų ir patraukiau savais 
keliais. 

Bet po valandos vėl klaidžiojau Karlo-Juhano gatve ir ieško- 
jau to paties berniūkščio. Jo niekur ="simatė. Rankoje aš laikiau 
danišką dviejų kronų monetą ir ilgai jo ieškojau, aš norėjau susi- 
taikyti su juo ir duoti jam truputėlį pinigų pirštinėms. Tačiau jis, 
galimas dalykas, už tuos pinigus būtų prisipirkęs tabako, 0 gal netgi 
ir pragėręs juos; paprasčiausiai būtų buvusi nuodėmė jam ką nors 
duoti. Apimtas tokių minčių, aš grįžau namo. 

Tai buvo vakar vakare. 

Bet šiandien, kaip jau sakiau, aš vėl vaikštau ir galvoju apie 
laikraštininką. Aš prisimenu jo pasigailėtiną rankelę ir keletą 1a- 
šelių kraujo ant pirštų krumplių. Ir aš regiu priešais save visą šio 
mažojo apgaviko figūrėlę, kai jis gulėjo prisispaudęs pilvu prie 
geležinių grotelių ir iškišęs liežuvį siekė pirštais dviejų sidabrinių 
monetų. 


1890 

Aš vėl sutikau tą patį žmogų, ketvirtą kartą. Jis persekioja 
mane visur, aš niekada negaliu būti tikras, kad jis neišnirs ir nepa- 
sirodys priešais mane kur nors pačioje netikėčiausioje vietoje. 
Kartą Kristianijoje aš sutikau jį savo nuosavame kambaryje, jis 
įžengė į jį anksčiau už mane, jis stovėjo ten, viduje... 

Bet leiskite man papasakoti iš pradžių. 

Pirmą kartą aš jį sutikau Kopenhagoje. Tai buvo per Kalėdas, 
1879 metais; aš gyvenau kažkur Klareboderne. 

Kartą sėdėjau vienas savo kambary, - aš puikiai prisimenu, jog 
sedėjau ir perrašinėjau kažkokias natas, ir tai man sekėsi labai 
nelengvai, nes aš blogai skiriu natas, - kai staiga beldžia į duris, 
lengvai, labai tyliai, tarsi moters ranka; aš šaukiu: “Įeikite!" - ir 
įeina kažkoks Žmogus. 

Kokių tridešimties metų vyriškis, išblyškęs, siaurų pečių, ste- 
bėtinai siaurų pečių; pirštinę užsimovęs tik ant vienos rankos. 

Tik įėjęs, jis nusiėmė skrybėlę, jo didelės akys žiūrėjo į mane 
visą tą laiką, kol jis artinosi prie tos vietos, kur aš sėdėjau ir rašiau. 
Jis atsiprašė už tai, kad įsibrovė pas mane, jis keletą kartų matęs, 
kaip aš išeinu ir grįžtu į pensioną, ir jam pasirodę, kad mes - seni 
pažįstami. Ar aš neprisimenu jo iš Helsingjoro, iš policijos nuova- 
dos Helsingjore? | 

Aš niekada nesu buvęs Helsingjore, tai tikriausiai nesusiprati- 
mas... 

Ne? Tuomet greičiausiai tai buvo Malmėje. Taip, dabar jis 
gerai prisimena, kad buvo sutikęs mane būtent Malmėje... 

Bet aš niekada nesu buvęs ir Malmėje... 

Jis išvardino dar keletą vietų ir kiekvieną kartą, man atsakius 
neigiamai, jis sakydavo: “Palaukite! Aš visiškai tikras, kad mes 
buvome susitikę, tiktai negaliu prisiminti kur"'. Galiausiai jis pa- 
minėjo Kristianiją, ir aš sutikau, jog ten galėjome susitikti. Jis 
pasėjo manyje abejonę, aš jau neįstengiau tvirtinti, jog niekada 
nebuvau sutikęs jo Kristianijoje. 

- Beje, iš jūsų man nieko nereikia, - pasakė jis, - man papras- 
čiausiai atėjo į galvą pasveikinti jus kaip žemietį ir seną pažįstamą. 

Mes truputėlį šnektelėjome, mes apie nieką vienas kito nek- 
lausinėjome, tiktai šnekučiavomės apie visiškai nereikšmingus da- 
lykus, kurie dabar galutinai išgaravo man iš atminties. Aš tik 
prisimenu, kad jo žodžius neretai buvo galima suprasti įvariai, už 
jų kažkas slypėjo, oir apskritai šis žmogus man pasirodė paslaptingas. 

Kaijis pakilo eiti, dar kartą atsiprašė užtai, kad atėjo, ir ištarė, 
beje, tokius žodžius: 

- Aš labai nuobodžiauju, man nėra kuo daugiau užsiimti. Man 
kartais į galvą netgi ateina mintis pajuokauti su policija, kad kaip 
nors sutrumpinčiau laiką, tačiau tai pernelyg lengva ir manęs 
nedomina. 

Tai jis pasakė visiškai rimtai, tačiau aš vis dėlto suvokiau kaip 
pokštą. 

Tarpduryjejis atsigręžė, tarsi būtų kažką netikėtai prisiminęs, 
ir pakvietė mane vakare su juo kartu pasivažinėti “vardan senos 
pažinties". Iš pradžių aš, pats nežinau kodėl, atsisakiau, bet po 
minutėlės nusprendžiau važiuoti su juo. Paskutiniai žodžiai, ku- 
riuos jis man pasakė, buvo apie tai, kad man nereikia imtis su savimi 

pinigų. Atsargumas niekada nepakenks, aš galiu pinigus palikti 
pasaugoti šeimininkui, pasakė jis. Aš nelabai tai supratau, bet 
neprieštaravau ir pažadėjau lauktijo penktą valandą prie “ Arklio".* 

Likęs vienas, aš trumpam susimąsčiau apie šį žmogų ir jo 
žodžius. Man pasirodė keista, kad jis atėjo pas mane. Ir kodėl jis 
pasakė tai, apie pinigus? Aš buvau šiek tiek nustebęs, bet paskui 
lioviausi dėl to kvaršinti sau galvą; kelionėje žmonės taip greitai 
suartėja, visiškai nepažįstamas Žmogus jau po valandėlės gali tapti 
draugu ir bičiuliu. Sutartu laiku aš buvau prie “ Arklio". 

Oras buvo šiltas, o lauke tokia dargana, kad mums teko sėstis 
į dengtą ekipažą; jo viršus buvo pakeltas ir langai uždaryti. Mes 
nuvažiavome į vakarinę Kopenhagos dalį, pro Ladegoreną, Roli- 
hedsvaju, pro vandens siurblinę. Viso šio ilgo kelio metu mes 
beveik nesikalbėjome; be to, ir ekipažas smarkiai klebetavo. Kai 
mes pervažiavome Griondalio tiltą ir jau artinomės prie Uterslev- 
Markeno,nepažįstamasis išsitraukė iš kišenės virvagalį ir ėmė juo 
žaisti, įdėmiai žiūrėdamas į mane. Ekipaže gana tamsu, tačiau aš 
puikiai matau jį ir tai, ką jis daro. Mes sėdime ant sėdynės šalia ir 
sekame vienas kitą. Staiga jis sako: 

- Jūs juk nesibijote? 

Ir tuo pačiu metu pakelia virvę prie pat mano veido. 

Aš sumelavau, drebančiu balsu aš ištariau: 

- Ne, ko gi aš turiu bijotis? 

Tačiau aš drebėjau iš baimės ir jau galvojau, ar tik netimpte- 
lėjus skambučio juostelės ir nepasišaukus vežėjo. Mane erzino ir 
tai, jog jis tą virvę laikė tiesiai man prieš akis, todėl aš atsikėliau 
ir persėdau ant priekinės sėdynės. 

Kiek laiko mes taip ir važiuojame. Netrukus jis panarino akis 
irlėtai paslėpė virvagalį kišenėje. Atrodė, kad kažką svarsto. Staiga 
jis išsitiesia, susijaudinęs rodo pro ekipažo langą ir sako: 

- Žiūrėkite, žiūrėkite - ten!.. 

Aš nejučia pasukau galvą - ir tą pat akimirką kažkas šalto ir 
drėgno sugniaužė mano kaklą. Niekšas stovėjo palinkęs virš manęs 
ir savo šaltais pirštais gniaužė man gerklę. Nežinau, ar tuomet 
surikau, tačiau manau, jog ne; tą akimirką manyje įvyko kažkokia 
permaina. Man netikėtai švystelėjo mintis, jog šis žmogus nori tik 
išgąsdinti mane arba pasišaipyti; aš buvau visiškai tikras, jog jis 
"Arklys" - populiarus raito karaliaus Kristiano V statulos Naujojoje Kara- 
liškojoje aikštėje Kopenhagoje pavadinimas. 

neketina manęs pasmaugti. Todėl aš įnirtau ir iš visų jėgų stumte- 
lėjau jį. Bet mane jis laikė tvirtai. Apgraibomis už savo nugaros aš 
suradau skambučio virvelę ir trūktelėjau ją. Betjis tebelaikė mane; 
jis kuo puikiausiai girdėjo skambučio tilindžiavimą ir vis dėlto nė 
kiek neatleido savo gniaužtų. Kurį laiką mes grūmėmės vienas su 
kitu; jam pasisekė sužeisti mane į kaklą, dešinėje pusėje, prie pat 
ausies; joakiplėšiškumas buvo beribis; jis sužeidė manevinimi arba 
kamščiatraukiu, kažkuo jis smeigė į mane, ir tai sukėlė aštrų skaus- 
mą. Galiausiai man pavyko išsilaisvinti - aš ėmiau pašėlusiai kulti 
jį kumščiais, aš trankiau jį be atodairos, kur papuola. Tą akimirką 
vežėjas atidaro duris ir tik dabar aš pastebiu, jog ekipažas stovi. 

- Suksime atgal? - paklausė vežėjas. 

Visiškai pasimetęs, aš iššokau iš ekipažo. Mano palydovas 
kuo ramiausiai sėdėjo savo vietoje, taip ramiai, kaip ir anksčiau. 

- Taip, suksime, - atsakė jis. 

- O ašeisiu atgal, - pasakiau. - Važiuokite su šiuo Žmogumi 
po velnių, jeigu norite! 

- Eisite? - paklausė vežėjas. - Pėsčiomis? 

Nepažįstamasis nieko nepasakė, į mane jis nežiūrėjo: Tada aš 
ne juokais supykau, šiurkščiai paliepiau vežėjui važiuoti atgal, vėl 
įšokau į ekipažą ir, kupinas įsiūčio, trenkiau durelėmis. Aš buvau 
labai sudirgęs ir jaučiausi stiprus, be galo stiprus. 

Prie savo palydovo aš prisėdau pernelyg arti, stengdamasis 
užimti kaip galima daugiau vietos ir užspausti jį į patį kampą, 
sėsdamasis aš dar ir grubiai stuktelėjau jį alkūne. Bet jis viską 
iškentė ir nepratarė nė žodžio. Tiktai tuomet, kai mes vėl įvažia- 
vome į Kopenhagą, jis šypsodamasis tarė: 

- Dabar jūs tikriausiai apskųsite mane už tai? 

Aš nieko neatsakiau. 

Jis užsikėlė abi savo kojas ant mano skrybėlės, kurią buvau 
nusiėmęs ir nusviedęs ant priekinės sėdynės, kad galėčiau sėdėti 
ekipaže išsitiesęs; užkulniais jis stipriai mygo jos viršų, ir aš išgir- 
dau, kaip ji plyšo. Kuo toliau, tuo labiau aš buvau įsitikinęs, kad jis 
tenorėjo išgąsdinti mane, ir jaučiausi pažemintas. 

- Bet jeigu jūs norite mane apskųsti, - tęsė jis, - jūs turite tai 
padaryti nedelsdamas. O, aš pradingsiu anksčiau, negu mane su- 
čiups! Patikėkite, dar ligi aušros aš jau būsiu, galimas dalykas, 
Skone. Tad nėra jokios prasmės! - Jis dar ilgai pasakojo apie tai, 
kaip sugeba dingti pačiu trumpiausiu laiku, tačiau baigdamas pa- 

sakė: - O gali būti ir taip, kad aš nė nepagalvosiu pajudėti iš vietos; 
visiškai įmanoma, kad rytoj aš turėsiu garbės pasisveikinti su jumis 
Estergade. 

Jis pasakė tai nė kiek nesigirdamas, tyliu, liūdnu balsu. Mano 
skrybėlė po jo kojomis kaskart vis labiau panėšėjo į beformį gniu- 
žulą. 

Pagaliau aš atsakiau, jog, susitikęs jį, turėsiu garbės jo visai 
nepastebėti, praeiti pro jį, tarsi jis būtų tuščia vieta, 0 jeigu jis kada 
nors pasitaikys mano kelyje begulįs, tai žengsiu per jį. 

- Aš ir burnos nepraversiu, kad pamatyčiau jus pakartą, - 
tariau, - aš niekinu jus ir netgi nenoriu išmesti jūsų pro ekipažo 
langą. 

Beje, šito aš ir nebūčiau įstengęs padaryti, bet vis dėlto pasa- 
kiau. Jis prarijo ir tai. 

Prie “Arklio" mes abu išlipome. Aš nuėjau savo keliu, o jis 
liko atsiskaityti su vežėjų; aš ėjau namo vienplaukis... 

Tai buvo pirmasis kartas, kai aš su juo susitikau. Iki šios 
dienos ant mano kaklo yra likusi to susitikimo žymė. 


II 

Po trejeto ar ketverto metų aš keliavau po Vokietiją; važiavau 
iš Hamburgo į Bremerhafeną. Kai atvykau į stotį, iki traukinio 
išvykimo dar buvo likę dešimt minučių, todėl galėjau neskubėti. Aš 
ėjau išilgai traukinio, dairydamasis sau geros vietelės, ir taip pri- 
ėjau beveik ligi pat garvežio. Tik staiga kažkoks žmogus man moja 
pro kupė langą, ir aš, dideliam savo nustebimui, pamačiau, kad tai 
tas “mano senas pažįstamas", žmogus su juodomis akimis. Aš iš 
karto jį atpažinau. 

Nejučia krūpteliu, jaučiuosi nemaloniai nustebintas ir praei- 
nu pro jo kupė. Bet kuomet jau žengiu toliau, man netikėtai ateina 
į galvą mintis, kad jis, ko gero, dar pagalvos, jog aš jo bijausi; tuo 
labiau, kad dabar, tapęs keletu metų vyresniu, aš visai nenorėjau 
išvengti šio įdomaus žmogaus. Todėl pasuku atgal, tarsi vis dar 
tebeieškodamas sau vietos traukinyje, ir abejingai, tarytum visai 
atsitiktinai, sustoju priešais jo kupė. Atidarau duris ir įlipu. 

Kupė buvo tuščia. Be jo, ten nieko nebuvo. 

Aš praėjau pro jį... ir jis truputėlį patraukė kojas, kad pra- 
leistų mane; tai darydamas, jis pažvelgė į mane taip, tarsi niekada 
anksčiau nebūtų manęs matęs, nors aš buvau įsitikinęs, kad prieš 

keletą minučių jis mojo man ranka. Aš netgi nejučiom prisiliečiau 
prie skrybėlės ir truputėlį linktelėjau, bet jis neatsakė. 

Aš atsisėdau kampe. Buvau piktas ant savęs užtą linktelėjimą 
ir susikaupiau pasiryžęs pademonstruoti jam patį rafinuočiausią 
abejingumą. Jis nė kiek nepaseno per tą laiką, tačiau apsirengęs 
buvo visiškai kitaip. Pirmąjį kartą jis buvo apsirengęs gražiai, 
beveik elegantiškai, dabar jis dėvėjo paprastą šviesų šiurkštaus 
audeklo kelioninį kostiumą. Jo odinis lagaminas stovėjo ant priešp- 
riešinės sėdynės. 

Nuaidėjo skambutis, ir traukinys pajudėjo. 

Aš įsitaisiau patogiau ir ištiesiau ant sėdynės kojas. Taip aš 
išsėdėjau turbūt apie ketvirtį valandos. Apsimečiau, jog nepastebiu 
savojo palydovo. Jis, atrodė, sėdėjo paskendęs savo mintyse. 

Staiga jis išsitraukia iš kišenės vaškytinės krepšelį, kažką 
panašaus į futliarą, primenantį tvarstomąjį paketą, išima iš jo 
kažkokius aprūdijusius instrumentus ir vieną po kito pradeda 
apžiūrinėti. Tai buvo kažkokie keistai išlankstyti įrankiai, vieni 
plokšti, kiti apvalūs, laibi ir stori. Aš puikiai mačiau, kad tai buvo 
visrakčių rinkinys. Jis ir pats neslėpė, kas tai; priešingai, jis varta- 
liojo šiuos gelžgalius rankose sukinėdamas juos taip, tarsi rakintų 
spyną; su keliais išjų jis pamėgino atrakinti savo lagaminą. Atrodė, 
jis specialiai norėjo man pademonstruoti, kam reikalingi šie kab- 
liai. Aš tik sėdėjau ir žiūrėjau. 

“Saugokis, - pagalvojau sau, - jis visiškai atvirai šaiposi iš 
tavęs; čia kažkas slypi, jis nori tave kažkam išprovokuoti!“ 

Praėjo keletas minučių. Tada jis išsitraukia iš kišenės nedide- 
lę blizgančią dildelę ir ima šveisti visrakčius tiesiog mano akyse. Ir 
kiekvieną kartą, nušveitęs kurį ligi blizgesio, pasideda ant sėdynės 
šalia savęs. Prisiminkite, kaip aš sėdėjau: ištiesęs kojas ant jo 
sėdynės taip, kad mano batai beveik lietė jo drabužius. O jis sėdi 
sau lyg niekur nieko ir blizgina. 

Paskui jis abejingai, tarsi užsisvajojęs deda vieną ką tik nuš- 
veistą visraktį ant mano kojų ir imasi valyti kitą. Šis žmogus dėlioja 
ant manęs savo visrakčius, o aš tik sėdžiu ir žiūriu. Ir iš tiesų jis 
padėjo man ant kojų dar vieną, po to dar vieną visraktį, kai tik 
baigdavo šveisti; jis elgėsi su manimi tarsi su pagalvėle, tarsi su 
sėdynės dalimi. Galiausiai ant mano kojų gulėjo ketvertas ar šeše- 
tas šių išlankstytų dalykėlių. 

Tada aš atsistojau, ne staiga, bet pakankamai sparčiai, kad 

numesčiau juos visus ant grindų taip, jog jis nespėtų sukliudyti. 
Turėjau tik vieną vienintelę mintį: atsimokėti jam už jo beribę 
panieką. 

Visrakčiams nukritus ant žemės, jis nieko nepasakė, tik tylė- 
damas vieną po kito juos visus susirinko. 

Tuo metu įėjo konduktorius. Aš nustebęs pamačiau, kad 
mano palydovas ir dabar nė nemanė slėpti savo daiktų: visą tą laiką, 
kol konduktorius buvo kupė, jis laikė juos viešai ir tik tuomet, kai 
šis išėjo, vėl paslėpė krepšelį su visu jo turiniu kišenėje. 

Po to mes važiuojame dar apie pusvalandį, pravažiuojame 
stotis, sustojame, važiuojame toliau - mano palydovas vis sėdi 
tylėdamas. Aš demonstratyviai elgiausi taip, tarsi kupė būčiau 
vienas: vėl ištiesiau kojas ant sėdynės, garsiai Žiovavau ir kartkar- 
tėmis imdavau kažką niūniuoti - tam, kad parodyčiau jam visišką 
savo abejingumą; bet jis, atrodė, nieko nepastebėjo. Aš užsirūkiau 
cigarą ir numečiau degantį degtuką jam ant rankos, aš sviedžiau 
degtuką į jo pusę taip nerūpestingai, tarsi tame kampe nieko 
nebūtų buvę, ir mačiau, kad pataikiau jam į ranką; bet jis tik 
pajudino burną, vos kryptelėjo lūpomis, tarsi būtų ketinęs šyptelti, 
ir liko ramiai sėdėti. 

Dar po kiek laiko jis ūmai Žvilgterėjo pro langą, tarsi būtų 
atpažinęs šią vietovę, greitai pakilo ir čiupo savo lagaminą už 
rankenos; taip jis stovėjo keletą minučių, kol traukinys sustojo 
mažoje stotelėje. Tada jis ironiškai žemai nusilenkia, nepaprastai 
žemai, nežiūrėdamas į mane, ir, netardamas nė žodžio, žengia 
žingsnį ar du atgal, vėl lenkiasi plačiai šypsodamasis, paskui apsi- 
suka ir išlipa iš vagono. Jis tuojau pat susirado nešiką savo bagažui 
ir pradingo. 

Visos šios kelionės metu jis nė karto neprakalbo su manimi 
ir nepažvelgė man į veidą. 


III 

Ir vėl praėjo kiek laiko, gal trejetas metų, ir vėl aš sutikau jį 
- paslaptingoje vietoje, vienoje iš šalutinių Niujorko gatvelių, 10- 
šėjų lindynėje. 

Ašatėjau tenanksčiau uŽjį, sėdėjau prie ruletės, kai jis įžengė. 
Kai tarnas priėjo paimti skrybėlę ir paltą, jis neigiamai papurtė 
galvą; bet skrybėlę jis vis dėlto netrukus nusiėmė ir laikė ją rankose. 
Jis patraukė tiesiai prie ruletės stalo. 

Jam padarė vietos, ir jis iš karto ėmė lošti; man atrodė, kad 
mano statymus jis seka įdėmiau, negu savuosius. Aš visą laiką 
pralošinėjau, stačiau ant juodos spalvos ir dvigubo numerio, tik ant 
juodos spalvos ir dvigubo numerio, ir kiekvieną kartą pralošdavau. 
Galbūt kaip tik tai jį ir sudomino. 

Staiga jis per stalą sako man norvegiškai: 

- Negi jūs nematote, kad jus apgaudinėja? 

Jis rizikavo, kad jo žodžius, be manęs, galėjo suprasti ir kiti, 
ir tokiu atveju tai būtų galėję jam kainuoti kraują, bet jis-vis dėlto 
tai pasakė garsiai, žiūrėdamas tiesiai į mane. | 

Aš apsimečiau, kad jo negirdžiu, aš toliau žaidžiau lygiai taip 
pat, vis statydamas ant to pačio numerio ir tos pačios spalvos. Ir vis 
pralošinėjau. Mane karštis išmušė nuo pykčio; jeigu tas žmogus dar 
kartą įsikiš į mano Žaidimą, aš nusprendžiau kreiptis į krupjė. 
Buvau įpykęs ir sudirgęs; be jokių abejonių, mane apgaudinėjo, aš 
tai mačiau ir pats: krupjė laikė rankėjė raktą, kurį kiekvieną kartą 
paslapčiom prikišdavo prie strėlės, kai ši turėdavo sustoti, ir aš dar 
anksčiau buvau pagalvojęs, jogšiame rakte paslėptas magnetas; bet 
nenorėjau į nieką kreipti dėmesio, lošiau toliau ir pralošinėjau. 

Tada mano nepažįstamasis ir sako kreipdamasis į krupjė: 

- Tučtuojau įsikiškite tą savo raktą į kišenę! 

Jis kalbėjo šaltakraujiškai ir valdingai ir krupjė iš karto jam 
pakluso; jis tik tarė: “Tai raktas nuo kasos, aš laikau jį rankoje 
grynai dėl patogumo". Vis dėlto jis tučtuojau pakluso. Aš plykste- 
lėjau, aš nepaprastai pasipiktinau, kad jis pakluso, aš mečiau pas- 
kutiniuosius savo dešimt žetonų ant juodos spalvos ir pakilau 
netverdamas įniršiu. Išėjau nesulaukęs Žaidimo pabaigos. 


Paskui aš šito Žmogaus nebuvau sutikęs ligi pat praėjusios 
žiemos Kristianijoje. Aš tuomet gyvenau Sent-Hanshaugene, ma- 
no kambarys buvo pačiame viršuje, penktame aukšte. Kartą, kai aš 
grįžau po pietų, mano paslaptingasis nepažįstamasis stovėjo mano 
kambario viduryje; raktas stirksojo duryse iš išorės, ir jis, ilgai 
negalvojęs, įėjo. Be jokių ceremonijų jis tiesia ranką, prašo manęs 
16 kronų - šešiolikos kronų! - dėkoja, dukart žemai nusilenkia ir 
eina prie durų. Staiga jis sustoja ir sako: 

- Viešpatie, koks jūs kvailas! ž 

Jis tai sako nusisukęs į duris ir be galo paniekinamu tonu. 

Mane apima jau pažįstamas įniršis, ir aš žengiu keletą žifjgs- 

nių jo pusėn. Matydamas, kad jis jau ruošiasi atidaryti duris ir 
dingti, aš neišlaikau ir sakau: 

- Stokit! Ar jūs čia nieko iš manęs nepavogėte? 

Aš taip sakau specialiai, kad įžeisčiau jį; aš visai nemaniau, 
kad jis būtų ką nors paėmęs, bet aš norėjau jį pažeminti. 

Mano ištarti žodžiai nepadarė jam jokio įspūdžio, jis nesupy- 
ko, mano žodžiai jo neužgavo, jis tik atsisuko į mane ir nustebęs 
pratarė? 

- Pavogiau? 

Paskui jis be didesnių šnekų atsisėdo ant kėdės, prasisegė 
paltą ir išsiėmė iš kišenės pirmiausia kažkokius popierius, tarp 
kurių aš pastebėjau kelionių vadovą, paskui nedidelę raudoną 
piniginę, prikimštą pinigų, kimšte prikimštą stambiomis kupiūro- 
mis, galimas dalykas, šimtais kronų, ir ištiesė ją man. 

- Ką jūs turite, ką aš galėčiau pavogti? - tarė jis ir pašaipiai 
šyptelėjo. 

Aš vėl buvau nugalėtas. Tas Žmogus visada triumfavo prieš 
mane, žemino mane, trypė mane į dulkes. Kai jis pakilo eiti, aš 
nieko nedariau, nepravėriau ir burnos, kad galėčiau jį sulaikyti. Aš 
leidau jam išeiti. Ir tiktai kai aš išgirdau jo žingsnius ant laiptų, toli, 
keletu aukštų žemiau, man atėjo į galvą mintis ką nors padaryti, aš 
atplėšiau duris ir vėl jas įnirtęs užtrenkiau, taip, kad sudrebėjo visas 
namas. Štai ir viskas, ką aš padariau. 

Mano šešiolika kronų iš paniekos man jis paprasčiausiai 
paliko. Aš radau jas ant kėdės, ant kurios jis sėdėjo. Pasipiktinęs 
ir pažemintas aš neliečiau jų keletą dienų, vildamasis, kad jis sugrįš 
ir pamatys, jog aš jų nepačėmiau. 

Vėliau aš sužinojau, kad jis pabuvojo ir pas mano buto šeimi- 
ninkus ir elgėsi labai keistai. Mano šeimininkas, policijos konsteb- 
lis, nepanoro turėti su juo jokių reikalų; jam netgi pasirodė, kad 
tam nepažįstamajam ne visi namie. Be viso kito, šis įkyrus svečias 
panoro pirkti ant viryklės stovintį senovišką olandišką kavinuką iš 
vario ir niekaip negalėjo susitaikyti su tuo, jog jam buvo atsakyta. 


*** 


Štai padriki mano susitikimų su šiuo žmogumi istorijos bruo- 
žai. Paskutiniuoju metu aš išmokau galvoti apie jį be pykčio; jis 
labai domina mane; aš vis dar tikiuosi susitikti su juo. Man ūmai 
viskas paaiškėjo, aš manau, kad suvokiau jo vidų ir kai ką jo 

absurdiškame elgesy. Mat prieš keletą mėnesių aš buvau susitikęs 
kitą asmenį, vieną trisdešimtmetę moterį, kuri papasakojo man kai 
ką apie save, 0 tai ir užvedė mane ant pėdsakų. Kartą ji padarė 
nusižengimą, kuris jai grėsė kalėjimu, ir šis poelgis ją visiškai 
išmušė iš pusiausvyros. Ir ne dėl sąžinės priekaištų, ne dėl atgailos 
už savo nedidelę nuodėmę, bet dėl nepaaiškinamo noro būti de- 
maskuotai. Vienu metu ji tiesiog pati stengėsi užsitraukti ant savo 
galvos įtarimą dėl padaryto, tačiau tai nieko nepadėjo. Tai, kad jai 
pavyko išvengti atpildo, padarė ją neatsargia, įžūlia; jai buvo nes- 
magu, kad jos niekaip nesučiumpa, nežiūrint į tai, jog ji viską darė 
dėl to; ji ėmėsi visokiausių gudrybių, kad tik išaiškėtų jos paslaptis; 
ji specialiai stengėsi sukelti prieš save įtarimus. Bet visa tai nieko 
negelbėjo, niekam ir į galvą neatėjo ją įskųsti. 

Kai kurios jos pasakojimo detalės sukėlė man minčių apie 
mano paslaptingąjį pažįstamąjį, apie žmogų juodomis akimis. Be 
jokios abejonės, jis kiekvieną kartą tikėjosi, jog savo elgesiu privers 
mane pranešti apie jį policijai. Bet jam to pasiekti nepavyko. 

Neeilinė asmenybė, bet keista ir neįtikėtinai sudarkyta siela. 
Žmogus, besiblaškantis dvasiniuose prieštaravimuose, galbūt ken- 
čiantis dėl to, jog paslaptis, kuri galėtų jį pražudyti, deja, niekuomet 
nebus atskleista. 


1891 


SABOS KARALIENĖ* 


Kada keliauji, važiuoji iš vietos į vietą ir likimo valia vėl 
susitinki Žmones, kuriuos kažkada esi matęs, susitinki juos nelauk- 
tai, netikėčiausiose vietose, tai iš nuostabos visiškai užmiršti nusi- 
imti skrybėlę ir nusilenkti. 

Man taip atsitinka dažnai - taip, labai dažnai. Ir nieko nepa- 
darysi. 

Tai, kas atsitiko man 1888 metais, yra keistai susiję su vienu 

*Sabos karalienė - Sabos karalystės, senovėje egzistavusios Pietų Arabijoje, 


valdovė. Pagal Biblijos padavimą, Sabos karalienė atvyko pas izraelitų karalių 
Saliamoną (X a. pr.m.e.), norėdama įsitikinti jo išmintingumu. 

įvykiu, nutikusiu man ne daugiau, kaip prieš savaitę, mano kelionės 
į Svediją metu. Tai labai paprasta ir suprantama istorija, nieko 
sudėtingo nėra, galbūt jos netgi nevertėtų ir pasakoti. Ir vis dėlto 
aš pamėginsiu ją papasakoti kaip galima geriau. 

Tu paklausei, kada mes paskutinį kartą matėmės... bet tu ir 
pats prisimeni, ko manęs klausei, tad man nereikia kartoti. Aš tada 
atsakiau, kad man visada kas nors trukdė, kaip aš bebūčiau sten- 
gęsis, visuomet kas nors stodavo man skersai kelio, mane atstum- 
davo, mane išmesdavo pro duris. Ir aš nemeluoju, aš tau įrodysiu, 
kad tai tiesa. Taip arti tikslo, kaip tą kartą, aš niekuomet dar 
nebuvau, ir vis dėlto mane taip mandagiai išstūmė pro duris. Nieko 
nepadarysi. 


1888 metais aš gavau pinigų kur nors nukeliauti - pasakoju 
viską taip, kaip iš tiesų buvo. Išvykau į Švediją ir, kuo puikiausiai 
nusiteikęs, žygiavau pėsčiomis palei geležinkelį, kiekvieną dieną 
traukiniui po traukinio švilpiant pro mane. Aš sutikau daugybę 
žmonių, ir visi šie Žmonės sveikino mane, jie sakė: “Padėk, Dieve", 
ašjiems taip pat sakiau: “Padėk, Dieve", nes nežinojau, ką dar jiems 
galėčiau pasakyti. Kai pasiekiau Geteborgą, pirmoji mano batų 
pora jau buvo suplyšusi į skivytus, bet apie tai aš ir nekalbu. 

Dar ligi to, kai aš priėjau Geteborgą, atsitiko tas įvykis, apie 
kurį noriu papasakoti. Kaip tu manai: jeigu kokia nors dama 
žvilgteli į tave pro langą, o paskui nekreipia daugiau į tave jokio 
dėmesio, tu tuomet lieki visiškai iamus ir nepasiduodi jokioms 
fantazijoms; reiktų būti kvailiu, kad įsivaizduotum sau ką nors po 
tokio nereikšmingo žvilgsnio. Na, o jeigu ta dama ne tik be galo 
susidomėjusi žvelgia į tave, bet perleidžia tau savo kambarį, dargi 
su patalyne, pašto stotyje Švedijoje, tai ar nemanai, kad tuomet jau 
gali turėti šiokį tokį pagrindą tikėti jos rimtais ketinimais ir nep- 
rarasti vilties? Aš taip galvojau ir tikėjausi ligi pat paskutinės 
minutės; prieš savaitę tai man netgi kainavo kankinančią kelionę 
į. Kalmarą... 

Taigi aš pasiekiau Berbju pašto stotį. Buvo vėlyvas vakaras, 
O aš ėjau nuo ankstaus ryto, tad nusprendžiau šiandien čia pasiil- 
sėti. Aš įžengiau vidun ir paprašiau pietų bei kambario. 

Taip, papietauti aš galiu, tačiau kambarių daugiau nėra, visi 
užimti, namas perpildytas. 

Aš kalbėjausi su jauna mergina - kaip vėliau paaiškėjo, šeimi- 


34 Sabos karalienė 


ninko dukterimi. Aš žiūriu į ją ir apsimetu, kad jos nesuprantu. Ar 
tiknenori ji man parodyti, kad aš - norvegas, politinis priešininkas?* 

- Kiek daug čia ekipažų, - sakau aš abejingai. 

- Taip, tai prekeiviai, kurie, atvažiavę į mugę, čia nakvoja, - 
atsako ji, - todėl pas mus nebeliko nė vienos laisvos lovos. 

Tada ji išeina ir užsako man pietus. Kai ji sugrįžo, vėl pradėjo 
kalbėti apie tai, kokie perpildyti namai. Ji pasakė: 

- Jūs galite paėjėti arba iki kitos stoties, Juterono, arba grįžti 
traukiniu kiek atgal. O pas mus, kaip ir sakiau, viskas perpildyta. 

Aš atleidau šiam naiviam kūdikiui ir nenorėjau būti su ja per 
daug šiurkštus, tačiau, žinoma, nė negalvojau eiti iš čia, nesulaukęs 
kito ryto. Aš buvau pašto stotyje ir lova man turėjo atsirasti! 

- Puikus oras, - tariau aš. 

- Taip, - tarė ji. - Todėl pasivaikščioti ligi Juterono - vienas 
malonumas. Ir netoli, vos kokia mylia. 

To jau buvo per daug, aš lėtai ir griežtai pasakiau: 

-Manvisiškai aišku, kad jūs man surasite kambarį šiai nakčiai, 
aš nepageidauju eiti toliau, aš pavargau. 

- Bet jeigu visi kambariai užimti! - ėmė prieštarauti ji. 

- Tai ne mano reikalas. 

Su šiais žodžiais aš sunkiai sudribau ant kėdės. 

Beje, man buvo gaila mergaitės. ji nebuvo panaši į tokią, kuri 
darytų man nemalonumus tik dėl piktdžiugos. Jos veido išraiška 
buvo dora, o jos neapykanta norvegams - gana saikinga. 

- Jūs galite pakloti man kur tik norite, kad ir ant šitos kanapos, 
- tariau aš. 

Bet pasirodė, kad ir kanapa užimta! +. 

Mane pradėjo imti baimė. Jeitu teks paėjėti dar gerą švedišką 
mylią, tuomet mano reikalai prasti; gera švediška mylia praktiškai 
begalinė, tuo aš jau buvau spėjęs įsitikinti. 

-O, Viešpatie, negi jūs nematote, kad man nuoėjimo jau batai 
suplyšo? - ėmiau šaukti aš. - Jūs juk neišvysite į gatvę Žmogaus su 
tokiu apavu? 

- Taip, bet jūsų apavas nepasidarvs geresnis rytoj, - pastebėjo 
ji šypteldama. 

*"...norvegas, politinis priešininkas?" - 1814 metais Norvegija, buvusi Danijos 
valdžioje, pabandė išsikovoti nepriklausomybę. tačiau po karinio konflikto su Sve- 
dija buvo priversta įsijungti į Svedijos karalystės sudėtį. Dėl to tarp švedų ir norvegų 
buvo kilusi tam tikra įtampa. apie ją ir uŽsimena skaitytojui autorius. Svedijos ir 
Norvegijos unija buvo nutraukta 1905 metais. 

Ji buvo. be abejo, teisi, ir aš nežinojau, ką man daryti. Tą 
akimirką durys atsiveria 1r į kambarį įlekia dar viena mergina. 

Ji juokiasi del kažko, kas su ja atsitiko, arba dėl to, apie ką ji 
galvoja, ir ji praveria burną, norėdama visa tai apsakyti. Pastebėjusi 
mane, ji nc kiek nepasimeta, priešingai, nužvelgia mane ilgu žvilgs- 
niu ir galų gale netgi linkteli man. Paskui pusbalsiu klausia: 

- Kas atsitiko, Lota? 

Ir L ota atsako jai kažką, ko aš neišgirstu, bet suprantu, kad 
jos šnibždasi apie mane. Aš sėdžiu, Žiūriu į jas 1r įsiklausau, tarytum 
spręstųsi mano likimas. Tuomet jos vogčiomis 1ma zvilgčioti į mano 
batus, ir aš girdžiu, kaip jos tarpusavyje krizena. Tik įžengusi dama 
purto galvą ir jau rengiasi eiti. 

Kaiji jau buvo prie durų, staiga atsigręže, tarsi jai kažkas būtų - 
šmekštelėję galvoje, ir tarė: 

- Bet aš galiu šiandien atsigulti su tavim, Lota, tuomet jam bus 
galima atiduoti mano kambarį. 

- Ne, - atsako Lota, - taip jums elgtis negalima, freken. 

- Na, kodėl gi, žinoma, kad galima! 

Pauzė. Lota samprotauja: 

- Ką gi, jeigu jūs taip norite, frenken, tai... - ir, kreipdamasi 
į mane, Lota tęsia: - Štai, freken nori jums užleisti savo kambarį. 

Aš pašoku, brukšteliu koja ir nusilenkiu. Man atrodo, kad aš 
visa tai padariau labai grakščiai. Aš padėkojau freken ir žodžiais, 
tariau, kad ji man padarė paslaugą, kokios man dar gyvenime 
neteko patirti, ir galų gale pareiškiau, kad frenken širdis tokia pat 
gera, kokios gražios jos akys! Po to aš vėl nusilenkiau ir padariau 
tai lygiai taip pat sėkmingai. 

Taip, viskas man išėjo labai puikiai. Ji paraudo ir, garsiai 
juokdamasi, išlėkė pro duris, o Lota išbėgo paskui ją. 

Aš likau vicnas ir ėmiau galvoti. Reikalai buvo puikūs; ji 
nusijuokė, paraudo ir vėl nusijuokė; geresnės pradžios ir nebuvo 
galima tikėtis. Viešpatie, kokia ji buvo jaunutė, kažin, ar jai buvo 
bent aštuoniolika, duobutės skruostuose ir griovelis smakre. Ant 
kaklo nebuvo nieko, netgi nėrinių apykaklės, tiktai juostelė. Ir 
greta viso to - niūrus apsiniaukęs žvilgsnis mielame veidelyje. Aš 
niekada nemačiau nicko panašaus. Puiku, ir į mane ji Žvelgia 
susidomėjusi. 

Po valandos aš išvydau ją kieme; ji įsitaisė viename iš tuščių 
ekipažų, sėdi ir pliaukši botagu. Kokia ji buvo jauna ir linksma - 

sėdi sau ir pliaukši botagu, tarytum ekipažas būtų pakinkytas. Aš 
prieinu, man ateina į galvą mintis pačiam įsikinkyti vietoje arklio 
ir nutempti ekipažą, aš kilsteliu skrybėlę ir ruošiuosi kažką sakyti... 

Staiga ji pakyla, aukšta ir išdidi kaip karalienė, minutėlę 
žvelgia į mane ir išlipa iš ekipažo. Aš niekada to neužmiršiu: nors 
neturėjo jokio pagrindo taip užsirūstinti, ji buvo išties nuostabi, kai 
atsistojo ir išlipo iš ekipažo. Aš užsimaukšlinau skrybėlę ir sumišęs 
bei prislėgtas patyliukais pasišalinau. Velniai griebtų tą išmonę - 
tampyti ekipažą! 

Bet iš kitos pusės: kas gi jai atsitiko? Argi ji neužleido man 
ką tik savo kambario? Kam visi tie triukai? Tai apsimetinėjimas, 
tariau pats sau,ji tik vaizduoja, Žinau aš tas gudrybes, ji nori pažaisti 
manimi - ką gi, aš pasiruošęs, tegul žaidžia! 

Aš atsisėdau ant laiptų ir užsirūkiau pypkę. Aplink mane 
šurmuliavo į mugę atvažiavę prekeiviai; kartais išgirsdavau, kaip 
viduje atkimšinėja butelius ir skimbčioja stiklinėmis. Panclės dau- 
giau nebemačiau. 

Vienintelis skaitalas, kurį turėjau su savimi, - tai Švedijos 
žemėlapis. Aš sėdžiu, rūkau visas suirzęs, galiausiai išsitraukiu iš 
kišenės žėmėlapį ir imuosi jį studijuoti. Taip praeina keletas mi- 
nučių, duryse pasirodo Lota, ji pasisiūlo palvdėti manc į mano 
kambarį, jeigu tik aš to panorėsiu. Jau dešimt valandų, aš atsistoju 
ir einu paskui j4. Koridoriuje mes susitinkame panelę. 

Ir tuometatsitinka tai, ką ašatsiminiau ligi menkiausių smulk- 
menų: koridoriaus sienos šviežiai išdažytos, tačiau aš to nežinau, 
aš pasitraukiu į šoną priešais panelę, kai mes susitinkame ją, ir čia 
įvyksta nelaimė. Panelė apimta siaubo šūkteli: 

- Aliejiniai dažai!.. 

Betjau per vėlu, aš kairiuoju petimi prisiglaudžiau priesienos. 

Ji žvelgia į mane visiškai sumišusi, paskui žvelgia į Lotą ir 
sako: 

- Ką gi mums dabar daryti? 

Ji taip ir pasakė: “Ką gi mums dabar daryti?" Ir Lota atsako, 
kad mes visa tai kaip nors išvalysim, ir prapliumpa juoku. 

Mes vėl išeiname ant laiptų, ir Lota suranda kažką, kuo būtų 
galima išvalyti dažus. 

- Sėskitės, - sako ji, - nes kitaip aš nepasieksiu. 

Ir aš atsisėdu. 

Mes pradedame plepėti... 

Tu gali manimi tikėti arba ne - sakau tau, kad kai mes tą vakarą 
išsiskyrėme su panele, aš buvau kupinas geriausių vilčių. Mes 
pakalbėjome, ir paplepėjome, ir pasijuokėme dėl pačių įvairiausių 
priežasčių, ir aš esu įsitikinęs, jog mes ten ant laiptų gerą ketvirtį 
valandos sėdėjome ir plepėjome. Na, ir kas? Ne, aš tuo visiškai 
nesigiriu, ir vis dėlto negalvojau, kad jauna dama gali padovanoti 
vyriškiui ištisą ketvirtį valandos bevcik akis į akį, jeigu ji tuo nieko 
nenori pasakyti. Kai mes pagaliau išsiskyrėme, ji, be viso kito, du 
kartus palinkėjo man “labos nakties"; galų galc ji truputį pravėrė 
duris, lėtai ištarė "“labos nakties" trečiąjį kartą ir tik tada užtrenkė 
jas. Paskui aš išgirdau, kaip ji ir Lota ėmė linksmai kvatoti. Taip, 
mes visi buvome kuo puikiausiai nusiteikę. 

Aš cinu į savo kambarį - jos kambarį. Jis buvo tuščias, pats 
paprasčiausias pašto stoties kambarys su plikomis sienomis, išda- 
Žytomis mėlyna spalva, ir siaurute žema lova. Ant stalo gulėjo 
Ingramo “Karaliaus iš Dovydo giminės*'* vertimas. Atsiguliau ir 
ėmiau skaityti tą knygą. Aš vis dar girdžiu šnabždėjimąsi ir juoką 
merginų kambaryje. Kokia nuostabi, džiaugsminga būtybė, tas 
apniukęs žvilgsnis jauname veide! Kaip užkrečiamai ji juokėsi, nors 
ir atrodė tokia išdidi! 

Aš paskendau apmąstymuose; galingai ir nebyliai mano širdy- 
je liepsnojo prisiminimas. 


Ryte aš prabudau dėl to, jog kažkas kieta dūrė man į šoną - 
pasirodė, jog aš miegojau kartu su “Karaliumi iš Dovydo giminės". 
Keltis, rengtis, - devynios valandos! 

Aš nusileidžiu žemyn į valgomąjį, ir man paduoda pusryčius; 
apie panelę niekas nė neužsimena. Aš palaukiu pusvalandį, ji 
neateina. Galiausiai pačiu nekalčiausiu balsu aš pasiteirauju Lo- 
tos, kur dingo jaunoji dama. 

- Tai kad panelė jau išvažiavo, - atsako Lota. 

- Išvažiavo? Argi panelė ne vietinė? 

- Ne, panelė iš ponų namų. Ji išvažiavo traukiniu anksti ryte, 
Jai reikia būti Stokholme. 

Aš nutylu. Ji, žinoma, nepaliko man nei laiško, nei raštelio; 
aš pasijutau toks prislėgtas, kad netgi nepaklausiau jos .2rdo, man 
niekas nebcbuvo svarbu. Ne, moters ištikimybe niekuomet neverta 


"!ngramas, Džonas Kelsas (1823-1907) - airių filologas, filosofas ir ckono- 
mistas, uaugelio religijos istorijai skirtų darbų autorius. 

pasikliauti. | 

Pailsusiu žvilgsniu ir sužeista širdimi aš patraukiu į Getebor- 
gą. Kas galėjo pagalvoti: ji, kuri atrodė tokia garbinga ir išdidi! 
Gerai, aš ištversiu visa tai kaip ir dera vyrui; niekas viešbutyje neturi 
pastebėti, kaip aš kenčiu... 

Tai buvo kaip tik tuomet, kai Julijus Kronbergas* eksponavo 
Geteborge savo didelį paveikslą - “Sabos karalienė". Kaip ir visi 
kiti, aš taip pat nuėjau į tą paveikslą pažiūrėti, ir kai išvydau jį, 
pasijutau sukrėstas Keisčiausia buvo tai, kad karalienė man pasi- 
rodė nepaprastai panaši į mano panelę iš pašto stoties - ne tuomet, 
kai ji kvatojosi ir juokavo, bet tą akimirką, kai ji stovėjo visu ūgiu 
tuščiame ekipaže, degindama mane savo žvilgsniu už tai, kad aš 
norėjau įsikinkyti į jį vietoje arklio. Ir, Dievas mato, aš vėl pajutau 
tą Žvilgsnį visa savo širdimi! Paveikslas galutinai atėmė man ramy- 
bę, pernelyg jis priminė mano prarastą laimę. Vieną nuostabią 
naktį jis įkvėpė mane sukurti mano žinomą grožinę apybraižą 
“Sabos karalienė", kuri buvo išspausdinta laikraštyje “Dagbladet" 
1888 metų gruodžio 9 dieną. Šioje apybraižoje apie karalienę aš 
rašiau štai ką: 

“Tai brandi etiopė, devyniolikos metų, grakšti, gundančiai 
nuostabi, karalienė ir moteris vicname asmenyje... Kairiąja ranka 
ji kelia nuo savo veido šydą ir kreipia savo akis tiesiai į karalių. 
Tamsiaode jos nepavadinsi, netgi juodi jos plaukai visiškai paslėpti 
šviesiai sidabrine diadema, kuria ji pasipuošusi; ji panaši į europie- 
tę, kuri keliavo po Rytus ir šiek tiek įdegė nuo karštos tenykštės 
saulės alsavimo. Tiktai tamsios akys gali išduoti jos tėvynę, tas 
niūrus ir drauge ugningas žvilgsnis, priverčiantis žiūrovą suvirpėti. 
Tų akių neįmanoma užmiršti, jas ilgam atsiminsi ir vėl regėsi 
priešais save sapne..." 

Apic akis pasakyta puikiai, taip neparašysi nepajutęs kažko 
panašaus savo širdyje, - klauskite ko norite. Ir nuo tos dienos 
nuostabiąją merginą iš Berbju stoties visada savo širdyje vadi au 
“Sabos karaliene". 


II 

Bet tuo viskas nesibaigė, po ketverių metų ji vėl pasirodo 
mano kelyje, štai vos prieš savaitę. 

Aš važiuoju iš Kopenhagos į Malmę, aš turiu ten aplankyti 

*Kronbergas, Julijus (1850-1921) - švedų dailininkas. 

vieną žmogų, tas žmogus laukia manęs - pasakoju viską taip, kaip 
buvo. Aš palikau savo daiktus Kramerio viešbutyje ir man ten 
paruošė kambarį, tada aš išeinu susitikti su tuo žmogumi, kuris 
laukia manęs, bet pirmiausia einu pasivaikščioti geležinkelio link, 
kad galėčiau susikaupti. Čia aš susitinku žmogų, su kuriuo įsilei- 
džiu į pokalbį, aš stoviu ir kaip tik kažką sakau tam Žmogui, kai 
staiga traukinyje, kuris tuoj tuoj turi išvykti, pamatau veidą, ir tas 
veidas žvelgia į mane, dvi akys mane tyrinėja - Dieve mano, juk tai 
Sabos Karalienė! 

Tą pat akimirką aš įšoku į traukinį ir po kelių sekundžių mes 
pajudame. 

Taip, tai likimas. Kad aš stoviu čia ir po ketverių metų vėl 
matau ją ir įšoku į išvykstantį traukinį, palikęs viešbutyje visą savo 
bapažą, tai likimas; nuo jo nepabėgsi. Beje, aš palikau net paltą, 
teturėjau tik per petį persimetęs kelioninį krepšį, taip aš įsėdau į 
šį traukinį. 

Apsižvalgau, aš patekau į pirmos klasės kupė, sėdi keletas 
keleivių. Gerai, aš sėduosi greta jų ir įsitaisau su cigaru ir knyga 
rankose. Kur nuves mane likimas? Aš važiuoju ten, kur važiuoja 
Sabos Karalienė, svarbiausia tik neišleisti jos iš akių; kur ji išlips, 
ten išlipsiu ir aš, mano vienintelis tikslas bus susitikti su ja. Įėjo 
konduktorius ir paprašė mano bilieto, bilieto aš neturėjau. 

Bet kurgi aš važiuoju? 

To aš gerai ir nežinojau, bet... 

Taip, tuomet man reikia sumokėti iki Arlefo, primokant 
keturiasdešimt erių. Arlefe aš turiu nusipirkti bilietą toliau. 

Aš pasielgiau taip, kaip pasakė konduktorius, ir su džiaugsmu 
atidaviau jam priemoką. 

Arlefe aš nusipirkau bilietą iki Lundo - galbūt Sabos Karalie- 
nė važiuoja į Lundą į svečius, aš neišleisiu jos iš akių. 

Bet Lunde ji neišlipo. 

Dabar man vėl reikėjo užmokėti konduktoriui iki Lakalengo 
ir dar keturiasdešimt erių viršaus - iš viso jau aštuoniasdešimt. 
Lakalenge aš nusipirkau bilietą iš karto iki Hesleholmo, kad galc- 
čiau būti tikras, o paskui atsisėdau jausdamas nervinį sudirgimą dėl 
šios sudėtingos kelionės. Mane erzino ir kitų keleivių plepalai; dėl 
Dievo meilės, koks mano reikalas, kad Hamburge kilo snukio ir 
nagų ligos epidemija? Mano bendrakeleiviai tikriausiai buvo kai- 
mo gyventojai, paprasti galvijų pirkliai iš Švedijos, dvi su puse 

valandos jie nekalbėjo apie nieką daugiau, kaip tik apie snukio ir 
nagų ligą Hamburge. Taip, tai iš tiesų buvo nepaprastai įdomu! Be 
to - argi nelaukia manęs Malmėje tas žmogus? Na ir kas, tegu 
laukia! 

Bet Sabos Karalienė neišlipo Hesleholme. 

Dabar mane apima įtūžis, aš moku konduktoriui iki Balings- 
lefo, vėl primokėdamas keturiasdešimt erių - iš viso, vadinasi, vieną 
kroną ir dvidešimt erių ir sukandęs dantis Balingslefe perku bilietą 
iki pat Stokholmo. Tai kainavo man šimtą aštuoniolika kronų 
grynais, velniai mane griebtų, jeigu ne taip! Bet užtat dabar buvo 
aišku, kad Sabos Karalienė važiuoja į Stokholmą, - taip pat, kaip 
ir aną kartą prieš ketverius metus. 

Mes važiuojame valanda po valandos, aš seku ją kiekvienoje 
stotyje, tačiau ji neišlipa. Aš matau ją kupė lange, ir ji įdėmiai stebi 
mane; ak, ji dar nepamiršo savo jausmų man, aš tai gerai mačiau. 
Bet ji truputį drovėjosi ir nuleisdavo akis, kai aš praeidavau pro jos 
langą. Aš nenusilenkiau jai, aš kiekvieną kartą užmiršdavau tai 
padaryti; jeigu ji nebūtų sėdėjusi uždaryta toje dėžėje - moterų 
kupė, aš, žinoma, jau seniai būčiau prie jos priėjęs, priminęs, jog 
mes esame seni pažįstami, jog aš , atvirai šnekant, kartą miegojau 
pat devynių ryto. Kaip ji išgražėjo per tuos ketverius metus, dabar 
ji buvo ne tik Karalienė, bet ir Moteris. 

Ir valanda vijo valandą, ir nieko nebeįvyko, išskyrus tai, kad 
apie penkias mes suvažinėjome karvę; mes girdėjome, kaip trakš- 
telėjo kaulai, ir minutėlei sustojome apžiūrėti bėgių, 0 po to vėl 
nuvažiavome. Mano bendrakeleiviai dabar ėmėsi svarstyti susisie- 
kimo garlaiviais Eresunde problemas, ir tai taip pat buvo be galo 
įdomu. Kaip aš kentėjau, kaip kentėjau! Ir kaip - argi tas žmogus 
Malmėje... 

Po velnių žmogų iš Malmės! 

Toliau, vis toliau, mes pravažiuojame Elmhultą, Lijatorpą, 
Vislandą. Vislande Sabos Karalienė išlipa, ir aš nė minutėlei ne- 
nuleidžiu nuo jos akių; ak, taip, ji grįžta. Gerai, važiuojam toliau. 

Taip privažiuojame Alfvestą, čia persėdimas į Kalmarą. 

Sabos Karalienė vėl išlipa; aš stoviu ir žiūriu, bet šį kartą ji 
persėda į Kalmaro traukinį. Tam aš nepasiruošęs, aš be galo nus- 
tebęs ir nebespėju nieko griebtis ligi pat paskutinės akimirkos. 
Galvotrūkčiais įšoku į Kalmaro traukinį, jis pajuda. 

Kupė vienas vienintelis žmogus, jis net nepakelia akių, jis 
skaito. Aš krentu ant sėdynės, aš taip pat skaitau. Po kėlių minučių 
girdžiu: 

- Bilietą! 

Tai naujasis konduktorius. 

- Bilietą, gerai! - sakau aš ir ištiesiu jam savo bilietą. 

- Šitas netinka, - sako jis, - tai Kalmaro linija. 

- Jūs pasakėte netinka? 

- Šioje linijoje - ne. 
 - Taip, tačiau koks mano reikalas, jeigu man pardavė bilietą, 
kuris netinka? 

- O kur jums reikia? 

- Į Stokholmą, žinoma, - atsakau aš. - Kurgi aš važiuoju 
daugiau, jūsų manymu? 

- Taip, bet šitas traukinys - į Kalmarą, girdite, šitas traukinys 
- į Kalmarą, - sako jis piktai. 

Ką gi, to aš nežinojau, tačiau, iš jo pusės, net ir tokiu atveju 
buvo apgailėtinas pedantiškumas kabinėtis prie panašių smulkme- 
nų. Jis turbūt pasielgė taip todėl, kad aš norvegas, iš politinio 
priešiškumo. To aš jam neatleisiu. 

- Gerai, bet ką dabar man daryti? - klausiu aš. 

- Jūs pasielgsite štai kaip... Bet kur gi jums, tiesą sakant, 
reikia? Šia linija jūs į Stokholmą nepateksite. 

- Gerai, tada aš važiuosiu į Kalmarą - aš, tiesą sakant, ir turėjau 
galvoje Kalmarą, - atsakiau aš. - Stokholmas, tiesą sakant, manęs 
niekada netraukė; nepasakyčiau, jog aš imčiau skolintis pinigų vien 
tam, kad galėčiau ten sugrįžti. - Ta prakeikta Karalienė važiuoja, 
vadinasi, į Kalmarą, ir ten pagaliau baigsis mano kančios. 

- Tuomet jūs man sumokėsite iki Hemlos ir dar primokėsite 
keturiasdešimt erių, - sako konduktorius. - O Hemloje jums teks 
nusipirkti bilietą į Kalmarą. 

- Bet aš ką tik sumokėjau šimtą aštuoniolika kronų, - ėmiau 
prieštarauti. Vis dėlto sumokėjau, taip pat ir tas keturiasdešimt 
erių - vadinasi, papildomai vieną kroną ir šešiasdešimt erių. Tačiau 
mano kantrybė jau baigėsi, ir Hemloje ąš galvotrūkčiais įbėgu į stotį 
ir šaukiu į kasos langelį: 

- Kaip toli aš galiu nuvažiuoti šita linija? 

- Kaip toli? Ligi Kalmaro, - atsako man. 

- O ar negaliu aš nuvažiuoti ja dar toliau, argi neįmanoma 

nuvažiuoti šiek tiek toliau? 

- Visiškai neįmanoma. Toliau - Baltijos jūra. 

- Gerai, bilietą iki Kalmaro! 

- Kokios klasės? 

Jis klausia, kokios klasės! Šis žmogus aiškiai nepažino manęs, 
nieko nebuvo skaitęs iš to, ką esu parašęs. Aš atsakiau jam taip, kaip 
jis to nusipelnė. 

- Pirmos klasės! - atsakiau aš. 

Aš užmokėjau ir užėmiau savo vietą traukinyje. 

Atėjo naktis. Mano nesimpatiškasis bendrakeleivis išsitiesė 
ant savo minkštasuolio ir užmerkė akis, tylėdamas, net nežvilgte- 
rėjęs į mane. Kaip man sutrumpinti laiką? Aš negalėjau miegoti, 
aš kėliausi kas minutę, apžiūrinėjau duris, atidarinėjau ir uždari- 
nėjau langą, šalau, sunkiai dūsavau. Be to, kiekvieną kartą, kai tik 
traukinys sustodavo, man reikėjo būti budriam dėl tos nelaimingos 
Karalienės. Aš pamažu pradėjau ją keikti. 

Pagaliau išaušo rytas. Mano bendrakeleivis atsikėlė ir Žvilg- 
telėjo pro langą; paskui jis atsisėdo, visiškai Žvalus, ir vėl pradėjo 
skaityti, kaip ir anksčiau, nežiūrėdamas į mane; atrodė, kad jo 
knyga be pabaigos. Jis mane erzino, aš niūniavau, švilpavau, norė- 
damas išvesti jį iš kantrybės, bet jam niekaip nepavyko sutrukdyti; 
aš mielai būčiau grįžęs prie pokalbių apie snukio ir nagų ligą. 

Galų gale tai tapo nepakenčiama, aš paklausiau jo: 

- Atleiskite, kur jūs važiuojate? 

- A, - atsakė jis, - čia, netoli. 

Tai buvo viskas. 

- Vakar mes suvažinėjome karvę, - pasakiau aš. 

- Ką jūs pasakėte? 

- Vakar mes suvažinėjome karvę. 

- Šit kaip. 

Ir jis vėl pradėjo skaityti. 

- Parduokite man tą knygą, - pasakiau aš netekęs kantrybės. 

- Knygą? Ne, - atsakė jis. 

- Neparduosite? 

- Ne. 

Tuo viskas ir baigėsi. Jis netgi nepažvelgė į mano pusę. Dėl 
tokio užsispyrimo aš puoliau į visišką neviltį. Teisybę sakant, ir dėl 
to buvo kalta ta nelaimingoji Karalienė - dėl to, kad aš susitikau 
su tokiu Žmogumi, - ji iš tiesų pridarė man daugybę nemalonumų. 

Bet viskas bus užmiršta, kai aš susitiksiu su ja; ak, kaip aš jai 
apsakysiu visas savo nesėkmes, papasakosiu apie tą grožinę apyb- 
raižą, apie žmogų, kuris laukė manęs Malmėje ir pas kurį aš nenu- 
vykau, apie savo kelionę, pirmiausia Stokholmo linija, o paskui 
Kalmaro, - taip, freken! O, aš, žinoma, vėl padarysiu jai įspūdį. Ir 
nė mažiausios užuominos apie tas keliolika erių, šimtą aštuonio- 
lika kronų. 

O traukinys dunda. 

Iš nuobodulio aš pradedu spoksoti pro langą. Matai vis vieną 
ir tą patį: miškas, laukas, arimai, viskas mirga ir keičia vienas kitą 
kaip šokyje, namai, telegrafo stulpai palei bėgius, ir kiekvienoje 
stotyje - vis tie patys tušti prekiniai vagonai, ir ant kiekvieno vagono 
užrašas “Golfuta"*. Kas yra ta “golfuta"'? Tai negali būti nei 
numeris, nei Žmogaus vardas. Dievas žino, galbūt “golfuta" - tai 
didelė upė Skone arba fabriko pavadinimas, arba netgi religinė 
sekta! Bet tuojau aš prisiminiau: “golfuta" - tai tam tikras svorio 
matas; jeigu aš neklystu, tai šimtas trisdešimt du svarai. Ir tai gerieji 
senieji svarai, beveik šimtas du tokie svarai telpa į “golfutą", štai 
kokia ji sunki... 

O traukinys dunda. 

Ir kaip tik įstengia šitas bežadis mulkis taip sėdėti, ištisomis 
valandomis, ir vis skaityti, skaityti! Aš per tą laiką kokius triskart 
būčiau spėjęs perskaityti tokią knygiūkštę, o jis pučiasi, jam tiesiog 
pro ausis lenda žioplumas, o jis nė kiek nesigėdina. Jo kvailybei 
nebuvo ribų, ir aš negalėjau daugiau to ištverti, ištiesiau kaklą, 
pažiūrėjau į jį ir pasakiau: 

- Ką jūs pasakėte? 

Jis pakėlė akis ir apstulbęs įsispoksojo į mane. 

- Kas atsitiko? - paklausė jis. 

- Ką jūs pasakėte? 

Jis visiškai neįstengė manęs suprasti. 

- Ko jums reikia? - paklausė jis piktai. 

- Ko man reikia? O jums ko reikia? 

- Man? Man nieko nereikia. 

- Ir man nieko. 

- Taip. Tai kodėl jūs mane kalbinate? 

- Aš? Argi aš jus kalbinau? 

- Taip, - tarė jis ir įpykęs nusigręžė. 

*Golfuta (turėtų būti: golvuta (šv.)) - “grindų plotas", vagono talpa. 

Mes abu nutilome. 

Ir eina valanda po valandos; galiausiai prieš Kalmarą mes 
sušvilpiame. 

Atėjo metas, dabar bus kova! Aš brūkšteliu ranka per skruos- 
tus - žinoma, aš nesiskutęs, man visada taip atsitinka. Kokia bjauri 
tvarka, kai visoje linijoje nėra stoties, kurioje būtų galima nusis- 
kusti, kad galėtum Žžmoniškai atrodyti atsakingu momentu. Aš 
nereikalauju kirpėjų visose stotyse, bet sutikite, kad tai ne smulk- 
meniškumas - reikalauti, kad nors penkiasdešimčiai stočių būtų 
vienas kirpėjas. Toks mano paskutinis žodis. 

Ir čia traukinys sustojo. 

Aš tučtuojau išlipu, aš stoviu ir matau, kaip išlipa ir Sabos 
Karalienė, bet ją iš karto apsupa tiek daug žmonių, kad man tiesiog 
neįmanoma prie jos prasibrauti. Kažkoks jaunuolis netgi Gučiuoja 
ją - brolis, vadinasi, jis čia gyvena, čia jis dirba, tai pas jį Karalienė 
atvyko į svečius! Po akimirkos privažiuoja ekipažas, ji sėdasi, užjos 
- dar pora-trejetas, ir jie nuvažiuoja. 

Aš lieku stovėti. Ji nuvažiavo man iš pat panosės. Netgi nė 
trupučio nesusimąstė. Na, ką gi, kol kas nėra ką daryti, o jeigu 
pagalvojus, tai aš jai buvau beveik dėkingas už tai, kad ji suteikė 
man progą nusiskusti ir apsitvarkyti, kol aš stosiu priešais ją. Dabar 
tik nereikia prarasti laiko! 

Kol aš taip stoviu, prie manęs prieina nešikas ir siūlosi pane- 
šėti mano bagažą. 

Ne, aš neturiu bagažo. 

Kaip tai, visiškai nėra bagažo? 

Taip, visiškai nėra bagažo, ar dabar jis mane suprato? 

Bet aš negalėjau atsikratyti to žmogaus, jis norėjo žinoti, ar 
aš važiuosiu toliau. 

Ne, toliau aš nevažiuosiu. 

Aš čia gyvensiu? 

Galbūt, kurį laiką. Ar yra kur netoliese viešbutis? 

O ką aš čia ruošiuosi veikti? Gal aš agentas arba revizorius? 

Dar vienas, kuris nėra nieko mano skaitęs! Ne, aš ne revizo- 
rius. 

Tad kas gi aš? 

- Likite sveiki! -riktelėjau aš jam tiesiai į veidą ir nuėjau. Koks 
įkyrumas! Aš ir pats susirasiu viešbutį, jeigu jau taip. Tačiau man 
reikėtų susigalvoti kažkokią padėtį, išsigalvoti darbą, kuriuo aš 

tariamai užsiimu; buvo aišku, kad jeigu toks plikšis nešikas be galo 
smalsus, tai viešbučio šeimininkas bus dar blogesnis. Ką gi aš 
veiksiu Kalmare - oficialiai, prieš Dievą ir žmones? Kokį nors 
tinkamą užsiėmimą aš privalau turėti ir dėl to, kad nekompromi- 
tuočiau Karalienės. 

Ir aš karštligiškai galvoju, ką gi man veikti Kalmare. Net ir 
tuomet, kai aš atsidavęs barzdaskučio skustuvo malonei, šis klau- 
simas neduoda man ramybės; aišku viena: man negalima pasirodyti 
viešbutyje, kol aš nerasiu sprendimo. 

- Ar yra čia telefonas? - klausiu aš. 

Ne, kirpėjas neturi telefono. 

- Arjūs negalėtumėte pasiųsti berniuko į artimiausią viešbutį 
užsakyti man kambario? Aš neturiu laiko pats ten nueiti, aš dar 
turiu reikalų... 

- Taip, žinoma. 

Berniuką pasiunčia. 

Aš išėjau klaidžioti gatvėmis, apžiūrėjau bažnyčią, uostą, ėjau 
gana greitai, iš baimės, kad mane kas nors sustabdys ir paklaus, ką 
aš veikiu Kalmare. Galiausiai aš nužingsniavau į parką, susmukau 
ant suolo ir ėmiau galvoti. Aš buvau vienas. 

Kalmaras - ko man galėjo reikėti Kalmare? Pavadinimas man 
pasirodė pažįstamas*, aš kažką skaičiau apie jį. Dievas žino, ar tai 
buvo susiję su politika, ypatingasis riksdagas, taikos sutartis. Aš 
pabandžiau: Kalmaro taika, taika Kalmare, galbūt kaip tik apie tai 
esu skaitęs? O gal tai buvo Kalmaro paragrafas? Bet minutėlę 
pagalvojęs, aš sau tariau, jog apie Kalmaro paragrafą nieko nesu 
skaitęs. Staiga aš pašoku, atrodo, aš prisiminiau: Kalmaro mūšis, 
mūšis prie Kalmaro - taip pat, kaip mūšis prie Kalvšineto** ar 
mūšis prie Vertės***. Taip, dabar aš Žinau. Ir tučtuojau patraukiau 
į viešbutį. Jeigu buvo mūšis prie Kalmaro, tai aš tyrinėsiu istorines 
vietas, tai ir bus mano užsiėmimas; čia štovėjo Nilso Julio**** 

*"Pavadinimas man pasirodė pažįstamas..." - Kalmare 1397 metais buvo 
pasirašyta Kalmaro unija, apjungusi Švediją, Daniją, ir Norvegiją danų karūnos 
valdžioje. 

** Mūšis prie Kalvšineto - Kalvšinetas - dabar Norvegijos miesto Tronheimo 
rajonas. Šiose vietose 1179 metais birkebeinerių vadas Sverė įveikė jarlą Erlingą 
Kreivąjį. Čia ir toliau apsakymo herojus painioja įvairius istorinius įvykius bei jų 
dalyvių vardus. 

++* Mūšis prie Vertės - mūšis prūsų-prancūzų karo metu (1870), kuriame 
pralaimėjimą patyrė maršalo Mak-Mahono vadovaujama prancūzų armija. 


+*+*Julis, Nilsas (1629-1697) - danų laivyno vadas, admirolas, išgarsėjo 1677 
metų liepos 1 d. Danijos įlankoje Kiogėje pasiekta pergale prieš švedų laivyną. 

laivas, ten - 1š toli atskrieję priešininko sviediniai rausė žemę, tarsi 
ruošdami: daržą kopūstų laukui, ten - linijinio laivo denyje žuvo 
Gustavas Adolfas*. Ir Kolbeinas Stiprusis** paklausė: “Kas ten 
taip trinktelėjo?" - “Tai Norvegija išsprūdo iš tavo rankų!"'*** - 
ištare Einaras. 


Tačiau priėjęs viešbučio duris, aš gėdingai apsigręžiau ir at- 
sisakiau savo teorijos apie mūšį. Niekada jokio mūšio nebuvo prie 
Kalmaro, mušis vyko Kopenhagos reide!****. Iraš vel patraukiau 
atgal, į miestą Mano padėtis man rodėsi vis liūdnesne. 

Aš visą dieną klaidžiojau tuščiu skrandžiu. Aš buvau visiškai 
išsikankinęs. Be to, jau buvo pernelyg vėlu, kad užeičiau į kokį 
knygyną ir įsigyčiau knygą šiuo klausimu, nes visi knygynai jau buvo 
uždaryti. Galiausiai aš prisliūkinau prie žmogaus, kuris uždeginėjo 
žibintus. 

- Atleiskite, - mandagiai teiraujuosi aš, - kas savo laiku čia, 
Kalmare, buvo įvykę? 

Žmogus atsako tik: “Įvykę?" - ir žiūri į mane. 

- Taip, - sakau aš, - aš puikiai atsimenu, kad čia, Kalmare, savo 
laiku kažkas buvo įvykę. Tai kelia didelį istorinį susidomėjimą, 
todėl man ir norėtųsi apie tai sužinoti. 

Mes stovime vienas priešais kitą. 

- Kur jūs gyvenate? - klausia jis. 

- Aš atvažiavau čia vien dėl to, kad ištirčiau šį klausimą, - tęsiu 
aš. - Man tai kainavo nemažai pinigų, taip, man teko netgi primo- 
kėti kroną ir šešiasdešimt erių, neskaitant šimto aštuoniolikos 
kronų, apie kurias aš jau net ir nekalbu. Jūs galite paklausti kon- 
duktorių, jeigu norite. 

* Gustavas Adolfas (1594-1632) - Gustavas II Adolfas, Švedijos karalius nuo 
1611 metų. Žuvo Trisdešimtmečio karo metu mūšyje prieš vokiečių imperatoriškąją 
kariuomenę, vadovaujamą Valenšteino. 

**Kolbeinas Stiprusis (1206-1245) - Kolbeinas Arnersonas, islandų karo 
vadas. 

*+*"Tai Norvegija išsprūdo iš tavo rankų!" - sagoje apie Olafą Ka ikis 
pasakojama, kad jūrų mūšio prie Svoldės (apie 1000 m.) tarp Danijos ir Svedijos 
metu priešininko strėlė perplėšė taikliausio norvegų šaulio, Einaro Tembeskelvero, 
lanko templę. Olafas paklausė: “Kas ten taip garsiai trūko?" Ir tai Einaras atsakė: 
“Tai Norvegija sutrūkinėjo tavo rankose". 

****"... mūšis... Kopenhagos reide" - mūšis istoriniame Kopenhagos uosto 


reide tarp danų ir anglų laivynų (1801 m. balandžio 2 d.) Pastarajam vadovavo 
admirolas Nelsonas. 

- Jūs iš Norvegijos? 

- Taip, aš iš Norvegijos. 

- Jūs agentas? 

Kad ir kaip aš jaučiausi pavargęs, man teko vėl sprukti, kaip 
galima greičiau; juk aš kaip tik ir norėjau sužinoti iš to žmogaus, 
kas aš esu. Ir dėl to taip pat buvo kalta Karalienė, viskuo ji buvo 
kalta, ir aš pasiunčiau ją, švelniai tariant, po velnių už visas jos 
klastas. Po to vėl sugrįžau į parką. Taip, dabar išsigelbėjimo aš 
nebemačiau! | 

Ašstoviu atsišliejęs į medį, praeiviai pradeda į mane grįžčioti, 
aš nebegaliu daugiau taip stovėti, man reikia vilktis toliau. Po trijų 
valandų pasijutau besąs už miesto, aš dairausi, aš vienas, priešais 
mano akis dunkso kažkas tamsaus ir didelio. Aš sustoju, kad apžiū- 
rėčiau tą milžinišką daiktą, jis primena kalną su bažnyčia ant 
viršūnės. Tuo metu, kai taip stoviu, prieina kažkoks žmogus, aš jį 
sustabdau ir klausiu, kas čia per kalnas, aš jo nežinau, nors iš 
geografijos žinau labai daug kalnų. 

- Tai pilis, - atsako jis. 

Pilis, Kalmaro pilis!* Norėčiau sužinoti, ar tik ne ten įvyko 
visa tai, kas sukosi mano galvoje! 

- Pilis, žinoma, baisiai suniokota ir apleista, palyginus su tais 
laikais, kai ten vyko visi tie garsūs įvykiai? - klausiu aš. 

- O, ne, valdytojas gerdi prižiūri ją, - atsako žmogus. 

- Kas ten dabar gyvena, aš noriu pasakyti, koks karalius 
įkalintas dabar ten, pietiniame fligelyje? Sukasi man ant liežuvio, 
bet... 

- Na, ten dabar daug ginklų, kalavijų, senienų ir visokių kitų 
senų daiktų... | 

Ir tuomet mano protą nušviečia puiki idėja: aš galėjau atva- 
žiuoti čia susipažinti su pilies senienų kolekcija. Jeigu tas žmogus 
ant pečių būtų netempęs maišo, aš būčiau puolęs jam ant kaklo, ir 
gerai prisimenu, jog pasiteiravau apie jo žmoną ir vaikus prieš 
išsiskiriant. Apie vidurnaktį aš pagaliau nusigavau ligi viešbučio. 

Susiradau šeimininką ir pasakiau, kad tai aš užsakiau kam- 
barį. Aš tyrinėsiu čia senienas, pasakiau trumpai ir piktai, aš netgi 
perku senovinius daiktus, kad žinotumėte, jog tai mano užsiėmimas. 

*Kalmaro pilis - vienas iš geriausiai Švedijos teritorijoje išsilaikiusių Rene- 


sanso epochos architektūros paminklų. Pastatyta 1275-1300 metais, vėliau ne kartą 
perstatyta. . 

Šeimininką patenkino toks mano paaiškinimas, irjis palydėjo 
mane į mano kambarį. 


Praeina savaitė, kupina nusivylimo ir tuščių pastangų, ištisa 
savaitė, Sabos Karalienė nesirodo. Aš ieškojau jos diena iš dienos, 
visur, buvau užėjęs pasiteirauti pas pašto viršininką, tariausi šiuo 
klausimu su keliais policininkais, vaikštynių metu išmaišiau parką 
skersai ir išilgai, kiekvieną dieną apsilankydavau prie fotografų 
vitrinų, vildamasis, kad ji pasirodys tenai. Aš nusisamdžiau porą 
žmonių, kurie dieną naktį turėjo budėti stotyje, taigi ji negalėjo 
nepastebėta prasmukti, ir aš laukiau atomazgos. 

Tuo pačiu metu man kas dieną tekdavo buvoti pilyje, apžiū- 
rinėti senienų rinkinius, aš prirašiau didžiausius popieriaus lapus 
pastabų, ant kardų ir sulūžusių pentinų skaičiavau rūdžių dėmes, 
įtraukdamas į savo pastabas visas tas neįsivaizduojamas datas ir 
užrašus, kuriuos tik rasdavau ant skrynių ir paveikslų; taip, aš dargi 
nepatingėjau ir pasižymėjau maišą plunksnų, kurį kartą aptikau 
tarp senienų ir kuris, kaip pasirodė, priklausė pilies valdytojui. Aš 
tęsiau savo tyrimus su vyrišku, atkaklumu, grieždamas iš pykčio 
dantimis, jeigu aš jau ėmiausi ieškoti Sabos Karalienės, tai nesus- 
tosiu pusiaukelėje, nors dėl to man tektų tapti tikrų tikriausiu 
senienų tyrinėtoju. 

Aš telegrafavau į Kopenhagą, kad man atsiųstų mano kores- 
pondenciją, ir apskritai ėmiau ruoštis žiemai. Dievas Žino, kada visa 
tai baigsis, štai jau šešios dienos, kai aš gyvenu viešbutyje. Kai atėjo 
sekmadienis, aš nusisamdžiau ketvertą berniūkščių, kad jie ryte ir 
vakare vietoje manęs eitų į bažnyčią ieškoti Karalienės, bet ir tai 
nedavė jokių vaisių. 

Antradienį ryte pagaliau atėjo mano paštas; tas antradienis 
vos nepribaigė manęs galutinai. Pirmasis laiškas buvo nuo to žmo- 
gaus, kuris laukė manęs Malmėje; jeigu aš iki šiol neatvažiavau, tai, 
reikia manyti, apskritai neatvažiuosiu, likite sveikas! Man skau- 
dži<: sugėlė širdį. Antrasis laiškas, kurį aš atplėšiau, buvo nuo 
bičiulio, kuris pranešė, jog “Morgenbladet" ir vienas vokiečių 
laikraštis apkaltino mane plagiatu ir įrodė tai citatomis. Man antrą 
kartą skaudžiai sugėlė širdį. Trečiajame laiške buvo sąskaitos - jo 
aš n<zeskaičiau, aš nebegalėjau daugiau, aš kritau ant sofos ir 
įsmeigia1 žvilgsnį aukštyn. 

Ir vis dėlto kančių taurė dar nebuvo pilna. 

Beldžiasi į duris. 

- Įeikite, - slopstančiu balsu šūkteliu aš. 

Ir įeina šeimininkas, už jo sena moteris; moters rankose 
krepšys. 

- Atleiskite, - sako šeimininkas, - jūs juk superkate senus 
daiktus? 

Aš žiūriu į jį. 

- Senus daiktus? Aš superku senus daiktus? 

- Jūs juk pats sakėte. : 

Ir man teko prisiversti parodyti susidomėjimą senais daiktais. 
Taip, visiškai teisingai, aš iš tiesų superku senus daiktus; atleiskite, 
kad aš ne iš karto supratau, aš buvau užimtas visai kitomis mintimis. 
Taip, žinoma, aš superku pačius įvairiausius senus daiktus. Tegul 
parodo savo brangenybes. 

Ir moteris atidengia krepšį. 

Aš pliaukšteliu rankomis iš susižavėjimo ir pareiškiu, kad 
noriu pasilikti sau viską, ligi menkiausios smulkmenėlės. Kokia 
puiki švirkštynė ausims valyti; norėčiau sužinoti, kuris karalius 
naudojosi ja paskutinis? Bet tai aš sužinosiu pasirausęs savo popie- 
riuose, tai neskubu. Kiek ji norėtų už šitą raginį šaukštelį? Šių trijų 
apanglijusių pypkių su Jabeko* galva aš jokiu būdu nebeišleisiu iš 
rankų, kaip ir šios šakutės. Kiek ji nori už visa tai drauge? 

Moteris susimąsto. 

Dešimt kronų, mano jinai. 

Aš daviau jai dešimt kronų nesiderėdamas ir nedvejodamas, 
kad tik greičiau jos atsikratyčiau. Vos ją išprašęs, aš nuskubėjau į 
parką įkvėpti gryno oro. Ne, tai jau pranoko mano jėgas! 

Greta manęs ant suolelio sėdi auklė ir vaikiščias ir dainuoja 
abu, aš pažvelgiau į juos, norėdamas priversti nutilti. Po minutėlės, 
smėliu pabarstytu parko takeliu, palengva artinasi kažkokia pora, 
susiėmusi už parankių. Aš įsitempiu, atsistoju, įsižiūriu - tai Sabos 
Karalienė. 

Pagaliau, pagaliau tai ji, Sabos Karalienė! 

Ją lydi ponas, jos brolis, tas pats, kuris pabučiavo ją sutikda- 
mas; jie eina susiėmę už parankių ir tyliai šnekučiuojasi. Aš pasi- 
ruošiau, tuojau viskas išsispręs, tebūnie, kas ir turi būti! Aš norėjau 
pradėti primindamas jai, kaip aš miegojau jos patale, tada ji, 
V <Jabekas, Siorenas (1814-1894) - norvegų politinis veikėjas, stortingo depu- 
tatas (nuo 1845 metų), valstietiškosios opozicijos stortinge lyderis. 

žinoma, mane prisimins, o paskui viskas jau tekės savaime, brolis 
supras, kad jam reikia paėjėti į priekį... 

Aš žengiau jų pasitikti. 

Jie abu nustebę pažiūrėjo į mane ir tą akimirką aš susipainio- 
jau savo įžangoje. Aš murmu: “Freken... prieš ketverius metus...?' 
- ir užsikertu. 

- Ko jam reikia? - sako ponas ir žiūri į ją. Paskui jis kreipiasi 
į mane ir sako tą patį: “Ko jums reikia?" Ir sako tai gana iš aukšto. 

- Aš noriu, - atsakiau, - aš tiktai noriu paprašyti leidimo 
pasveikinti freken; jūsų tai neliečia! Freken ir aš - seni pažįstami, 
aš netgi miegojau... 

Karalienė pertraukia mane ir sušunka: 

- Eime, eime! 

Štai kaip, vadinasi, ji nenori manęs pažinti, ji išsižada manęs! 
Mane apima rūstybė, aš einu paskui porelę, kuri sparčiai tolsta nuo 
manęs. Staiga ponas atsigręžia, jis mato, kad aš einu paskui juos, 
stoja man skersai kelio. Beje, jis neatrodė ypatingai narsiai, buvo 
matyti, kaip jis virpa; Karalienė ėjo toliau, po 4o pradėjo bėgti. 

- Ko jums reikia, gerbiamasis? - vėl paklausė ponas. 

- Iš jūsų man nieko nereikia, - sakau aš, - aš tik paprasčiausiai 
norėjau pasisveikinti su freken, su ta dama, su kuria jūs vaikštinė- 
jote, aš anksčiau buvau susitikęs su ja, man paprasčiausiai norėjosi 
iš mandagumo... : 

- Pirmiausia, freken visiškai nenori susitikti su jumis, kaip 
man atrodo, - atsako jis, - o antra, ji visai ne freken, o fru, ji 
ištekėjusi, ji mano žmona. Štai taip! 

- Ji... ką... ji jūsų Žmona? 

- Taip, ji. mano žmona, - subaubė jis, - dabar jūs supratote? 

Jo žmona, jo žmona! Ką gi beliko daugiau pasakoti? Aš taip 
ir kritau ant suolo. Tai buvo mirtinas smūgis! Aš užsimerkiau ir 
leidau nenaudėliui pasišalinti; ar galėjo jis man rūpėti dabar, kai 
mano gyvenimo saulė pasislėpė už horizonto amžinai! Ant to suolo 
aš prasėdėjau keletą valandų, skęsdamas juodžiausioj nevilty. 

Apie pusiaudienį aš pasukau viešbučio link, apmokėjau ten 
sąskaitą ir nepastebėtas išsliūkinau į stotį. Po geros valandos atėjo 
mano traukinys ir aš išvažiavau - nuskurdęs, prislėgtas kančios, kuri 
ėdė mane visą kelią atgal, prispaustas ligi pat žemės. 

Pintinę su nusipirktomis senienomis aš palikau Kalmare. 

Kaip matai, visada kas nors atsistoja man skersai kelio. Taip 
arti tikslo, kaip tą kartą, aš niekada dar nebuvau - irvis tiek patyriau 
nesėkmę. Aš negailiu pastangų, neatsižadu jokios keliones, nesis- 
kaitau su išlaidomis, ir vis dėlto - vis dėlto nieko man neišeina. Tai 
likimas. 

Ir nieko nepadarysi. 


1892 


ŽIEDAS 


Kartą žmonėse man teko išvysti įsimylėjusią jauną moterį. Jos 
akys buvo mėlynos ir blizgėjo kaip niekada anksčiau, ir ji niekaip 
negalėjo paslėpti savo jausmų. Ką ji mylėjo? Tą jauną poną, ten, 
prie lango, šeimininko sūnų, žmogų su karišku munduru ir liūto 
balsu. Ir, Dieve mano, su kokia meilė jos akys žvelgė į tą jaunuojį, 
kaip neramiai ji sėdėjo ant kėdės! 

Kai mes naktį važiavome namo, aš tariau jai, todėl, kad taip 
gerai ją pažinojau: 

- Koks skaidrus, koks nuostabus oras! Tau buvo linksma 
šįvakar? - Ir, įspėjęs jos norą, nusiėmiau nuo piršto savo sužadė- 
tuvių žiedą ir dar pasakiau: - Pažiūrėk, tavo žiedas pasidarė per 
ankštas, jis veržia man pirštą. Gal tu atiduosi jį praplėsti? 

Ji ištiesė ranką ir sušnibždėjo: 

- Duok man įį, jį bus galima praplėsti. 

Aš atidaviau jai Žiedą. 


Po mėnesio aš vėl ją sutikau. Aš norėjau paklausti jos apie 
žiedą, bet nepaklausiau. Laiko yra, pagalvojau aš, nereikia jos 
skubinti, tegul praeina dar mėnuo. 

Staiga ji prabyla nuleidusi akis: 

- Taip, tiesa, - žiedas. Tikra nelaimė, aš jį kažkur nukišau, aš 
jį pamečiau. - Ir ji laukia, ką aš atsakysiu. -"Tu nepyksti ant manęs 
dėl to? - susirūpinusi klausia ji. 

- Ne, - atsakiau aš. 

Ir, Dieve mano, kokia lengva širdimi ji nuėjo, mat aš nepykau 

ant jos dėl to! 

Taip praslinko metai. Aš vėl grįžau į senąsias vietas ir kartą 
ėjau vakare pažįstamu, tokiu pažįstamu man keliu. 

Ir štai priešais mane ateina ji, jos akys dar mėlynesnės ir dar 
labiau blizga; tiktai jos burna tapo tokia didelė ir lūpos išbluko. 

Ji sušuko dar iš tolo: 

- Štai tavo žiedas, tavo sužadėtuvių žiedas! Aš radau jį, myli- 
masis, aš atidaviau jį praplėsti. Dabar jis tau daugiau nebeverš. 

Aš pažvelgiau į paliktąją moterį, į jos didelę burną ir išbluku- 
sias lūpas. Ir į Žiedą. 

- Ak, - tariau aš ir nusilenkiau jai žemai žemai, - kaip nesiseka 
mums su tuo žiedu. Dabar jis man pernelyg laisvas. 


1894 


VISIŠKAI PAPRASTA 
VIDUTINIO DYDŽIO 
MUSĖ 


Mūsų pažintis prasidėjo nuo to, kad kartą, kai aš sėdėjau ir 
rašiau, ji įskrido pro atvirą langą ir ėmė sukti savo suktinį-virš mano 
galvos. Tikriausiai ją pritraukė nuo mano plaukų sklindantis spi- 
rito kvapas. Aš pabandžiau nuginti ją sykį, kitą, tačiau ji nekreipė 
į tai dėmesio. Štai tada aš ir paėmiau popieriaus žirkles. 

Aš turiu tokias dideles nuostabias žirkles, kuriomis naudo- 
juosi norėdamas išvalyti pypkę ar kaip židinio žnyplėmis; aš jomis 
netgi įkalu vinį į sieną; mano įgudusioje rankoje tai baisus ginklas. 
Keletą kartų aš pamojavau jomis ore, ir musė nuskrido. 

Bet kiek vėliau ji sugrįžo ir vėl pradėjo tą patį šokį. Aš 
a:sistojau ir perstūmiau stalą prie durų. Musė nusekė iš paskos. 
Iškrėsiu aš tau pokštą, pagalvojau. Ir aš tylutėliai išėjau ir išsiplo- 
14u spiritą iš savo plaukų. Tai padėjo. Kiek sumišusi, musė nutūpė 
ant abažūro ir sustingo. 

Taip gerai viskas tęsėsi gana ilgai, aš dirbau toliau ir suspėjau 
nemažai padaryti. Bet pamažu tai ėmė įkyrėti - visą laiką regėti tą 
musę, kiekvieną kartą, kai tik pakeli akis. Aš apžiūrėjau ją, tai buvo 
pati paprasčiausia vidutinio dydžio musė, neblogai sudėta, su pil- 
kais sparneliais. “Na, pakrutėk bent kiek“, - tariau aš. Ji nejudėjo. 
“Šalin"', - sušukau aš ir užsimojau ant jos. Tada ji pakilo, apskriejo 
visą kambarį ir vėl grįžo ant abažūro. 

Nuo tada, tiesą sakant, ir prasidėjo mūsų pažintis. Aš pajutau 
pagarbą jos atkaklumui: ko jinai norėjo, to jau norėjo; mane 
sujaudino ir jos išraiška, ji, pakreipusi galvą į šoną, liūdnai žiūrėjo 
į mane. Mūsų jausmai tapo abipusiai, ji suprato, kad aš pajutau jai 
simpatiją, ir ėmė atitinkamai elgtis, ji vis mažiau besivaržė. Jau 
dieną, kai aš turėjau išeiti, ji nuskriejo pirma manęs prie durų ir 
bandė man sukliudyti. 

Kitą dieną aš atsikėliau kaip paprastai. Kaip tik tada, kai, 
baigęs pusryčiauti, ruošiausi pradėti darbą, sutikau musę tarpdury. 
Aš linktelėjau jai. Ji prazvimbė porą kartų virš manęs ir nutūpė ant 
mano kėdės. Aš visiškai nesiūliau jai prisėsti, ir kėdė buvo reika- 
linga man pačiam. “Šalin", - tariau aš. Ji pakilo kelis sprindžius į 
orą ir vėl atsitūpė ant kėdės. Tada aš pasakiau: “Tuojau aš atsisė- 
siu". Ir atsisėdau. Musė pakilo ir atsitūpė ant mano popierių. 
“Šalin", - tariau aš. Jokio atsakymo. Aš pūstelėjau į ją, bet ji buvo 
įsitaisiusi patogiai ir net neketino nešdintis. “Ne, be pagarbos 
vienas kitam taip ilgai tęstis negali", - pasakiau aš. Ji išklausė mane, 
pagalvojo, bet vis dėlto ryžosi pasilikti. Tada aš vėl užsimojau 
Žirklėmis; langas buvo atidarytas, aš apie tai nepagalvojau, ir musė 
išskrido. 

Keletą valandų jos nebuvo. Visą tą laiką aš vaikštinėjau ir 
giežiau apmaudą, kad pats ją išleidau. Kurgi jinai dabar? Kas žino, 
kas su ja galėjo atsitikti? Galiausiai aš atsisėdau į savo vietą ir 
pasiruošiau dirbti, nors buvau kupinas niūriausių nuojautų. 

Ir ūmai musė sugrįžo. Prie jos užpakalinės kojelės buvo pri- 
lipusi kažkokia bjaurastis. “Tu voliojaisi purve, bestija, - tariau aš, 
- fui!" Irvis dėlto aš džiaugiausi, kad ji grįžo, ir gerai uždariau langą. 
“Kaip tu gali leistis į tokius pasivaikščiojimus!"* - pasakiau aš. Ji 
atrodė taip, tarsi piktdžiugiautų ir sakytų man: “bė-ė!..", patenkin- 
ta savo išvyka. Aš niekada nesu matęs, kad musė taip piktdžiugiau- 
tų, ji užkrėtė savo nuotaika ir mane, aš taip pat pasakiau: “bė-ė!.." 
- ir iš širdies nusijuokiau. “Cha-cha, ar kas matė tokią nenaudėlę 

musę! - tariau aš. - Eikš, palaidūne, aš truputėlį pakasysiu tau 
pasmakrę". 

Vakare ji pamėgino pasinaudoti savo senu triuku ir užtverti 
man kelią prie durų. Aš suėmiau save į nagą ir išnaudojau savo 
galią. Labai gerai, netgi puiku, kad ji mane myli, bet neišleisti 
manęs vakarais iš namų -to jai nepavyks. Ir aš jėga prasibroviau pro 
ją. Aš girdėjau, kaip jinai niršta ten, viduje, ir sušukau jai: “Pati 
dabar matai, kaip smagu sėdėti vienatvėje! Lik sveika! Ir kiūtok ten 
sau". 

Kitomis dienomis ta maža niekinga musė pačiais įvairiausiaik 
būdais bandė mano kantrybę. Jeigu pas mane kas nors apsilanky- 
davo, ją apimdavo pavydas ir savo nesvetingumu ji netrukdavo 
išprašyti svečius. Kai aš jai imdavau priekaištauti dėl tokio elgesio 
ir norėdavau duoti pylos, ji galvotrūkčiais puldavo nuo grindų 
tiesiai ant lubų ir atsitūpdavo ten; taip, jog man net galva imdavo 
svaigti. “Tu nukrisi!" - šaukdavau aš jai. Bet šie mano įspėjimai 
nepadėjo. “Labai prašau, sėdėk ten sau viršuje", - sakydavau aš tada 
ir nusigręždavau į ją nugara. Tada ji nusileisdavo žemyn. O, taip, 
tai buvo apskaičiuota puikiai, ir jeigu aš imdavau nekreipti į ją 
dėmesio, ji prašvilpdavo man pro pat nosį ir tėkšdavosi tiesiai ant 
mano rankraščių. Ten ji imdavo vaikštinėti, tarsi aš namuose visai 
ir neturėčiau žirklių. “Vis dėlto su ja reikia elgtis geruoju“, - 
galvojau aš. Ir kuo draugiškiausiai jai sakydavau: “Nevaikštinėk tu 
čia ir nesitepliok rašalu; juk aš tau tenoriu tiktai gero". Bet ji buvo 
kurčia mano žodžiams. “Sakiau aš tau ar ne, kad tu nevaikščiotum 
po šiuos popierius! - kartojau tada aš. - Tai šiurkštus popierius, 
juodraščiams, į kojas galima rakščių prisivaryti". Bet ne, to jinai, 
matyt, visai nesibaimino. “Kur regėta, toks kvailas užsispyrimas, - 
šaukdavau aš suirzęs, - ar nematai, kad šis popierius atšerpetojęs?" 
Kur tau, ji nieko nepastebėdavo. “Na, ir eik povelnių, -atsakydavau 
aš, - aš pasiimsiu kitą lapą". Bet kai tik aš paimdavau kitą lapą, ji 
pasišalindavo. | 


Taip ėjo dienos ir savaitės. Mes pripratome vienas prie kito, 
drauge dirbome prie skirtingų lapų, dalinomės vargais ir džiaugs- 
mais. Keistenybių jinai turėjo begalę, bet aš išmokau su jomis 
taikstytis. Kuo aiškiausiu būdu ji man leido suprasti, jog nepaken- 
čia skersvėjų, ir dėl jos aš laikiau langus ir duris uždarytus. Vis dėlto 
jai kartais ateidavo į galvą mintis trenktis nuo lubų tiesiai žemyn 

-irbūtinaiį lango stiklą, kad išmuštų jį. “Jeigu tu turi reikalų lauke, 
tai prašau šituo keliu“, - sakydavau aš jai. Ir atidarydavau priešais 
ją duris. Bet ne, ji net ir negalvodavo išeiti. “Tai nori išeiti, ar ne? 
- klausdavau aš. - Vienas, du, trys!'* Jokio atsako. Tada aš įsiutęs 
vėl užtrenkdavau duris. 

Tačiau greitai dėl savo karštakošiškumo man teko gailėtis. 

Kartą musė dingo. Ji nutykojo ryte akimirką, kai į kambarį 
užėjo tarnaitė, ir išsmuko lauk. Aš supratau, kad tai buvo jos 
kerštas, ir ilgai svarsčiau, ką man dabar daryti. Aš išėjau į kiemą ir 
sušukau, atseit, labai prašom, ji galinti ir negrįžti, aš nė kiek be jos 
neliūdėsiu. Tai nepadėjo, man nepavyko jos prisivilioti, o man jos 
vis labiau trūko. Savo namuose aš atidariau viską, ką tik buvo 
galima atidaryti, ir sudėliojau savo rankraščius ant palangės, vėjo 
ir darganų malonei; ji turėjo pamatyti, kad man nieko dėl jos 
negailą. Aš teiravausi apie musę savo namų šeimininkės, aš vėl 
išliejau galybę spirito ant savo galvos, viliojau ją, vadinau geriausiu 
savo draugu ir, norėdamas jai pameilikauti, iškilmingai suteikiau 
jai dvaro musės titulą - viskas veltui. 

Galiausiai, kitos dienos rytą, ji sugrįžo. Grįžo ji ne viena, 
atsitempė su savimi meilužį iš gatvės. IŠ džiaugsmo, kad ir vėl ją 
matau, aš atleidau jai viską ir netgi gan ilgai kenčiau jos mylimąjį. 
Bet jau ko per daug, to per daug - viskam yra ribos. Pradžioje jie 
įsitaisė taip, kad galėtų keistis vienas su kitu meiliais žvilgsniais ir 
trintis kojelėmis, bet ūmai meilužis taip puolė ant jos, kad aš net 
paraudau. “Ką jūs čia veikiate visų akivaizdoje! - tariau aš ir ėmiau 
juos gėdinti. - Cha, nespėjo užaugti, o jau tik tai galvoj!" Tai jinai 
palaikė įžeidimu, užvertė galvelę ir aiškiai leido man suprasti, jog 
aš paprasčiausiai pavyduliauju. “Aš pavyduliauju! - net švilptelė- 
jau. - Pavydžiu šitam! Na Žinai ką!.." Bet jinai dar aukščiau užvertė 
galvą ir pakartojo savo. Tada aš atsistojau ir pasakiau tokius žo- 
džius: “Su tavimi aš nenoriu kivirčytis, tai prieštara 1ja mano sup- 
ratimui apie riteriškumą; bet pasiųsk priešais mane savo nusmur- 
gusį meilužį, aš sutiksiu jį kaip pridera"'. Ir griebiau Žirkies. 

Tuomet jie ėmė atvirai šaipytis iš manęs. Jie tupėjo ant stalo 
krašto ir net kretėjo iš juoko, regis, norėdami man pasakyti: “Cha- 
cha, o ar neturi kiek didesnių žirklių!" - “Aš jums įrodysiu, kad ne 
ginklas svarbiausia - atsakiau aš. - Prieš tą nenaudėlį aš galiu stoti 
ir su niekinga liniuote rankoje“. Ir aš užsimojau liniuote. Jie 
kvatojosi vis smarkiau ir smarkiau ir kuo aiškiausiai rodė man savo 

panieką. “Ką, jūs vėl pradedate!“ - grasinamai tariau aš. Bet jie 
nekreipė į mane nė mažiausio dėmesio, lemtingoji akimirka jiems 
visai neatrodė baisi, jie tik artinosi vienas prie kito begėdiškai 
kraipydamiesi ir jau ruošėsi vėl apsikabinti. “Jūs to nepadarysite!"* 
- sušukau aš. Bet jie padarė. Tada mano kantrybė trūko, aš pakėliau 
liniuotę, ir ji trenkė kaip žaibas. Kažkas po ja trekštelėjo, kažkas 
patižo, mano taiklus smūgis juos iš karto paguldė vietoje negyvus. 

Taip baigėsi ši pažintis. 

Tai buvo tik maža paprasta musė su pilkais sparneliais. Ir 
nieko ypatingo joje nebuvo. Tačiau būdama gyva, ji suteikė man 
nemažai mielų akimirkų. 


1895 


Iš knygos 
“Atvašynas"" 

TĖVAS IR SŪNUS 


I 

Praėjusį rudenį, savo kelionės į pietines provincijas, toli į 
pietus, metu, vieną puikų ankstyvą rytą aš išlipau iš garlaivio, 
kuriuo atplaukiau, D... miestelyje, užsiglaudusioje upės pakrantėje 
ir užmirštoje keistoje gyvenvietėje su tuzinu namų, bažnyčia, paštu 
ir stiebu vėliavai. a miestelis gerai žinomas tam tikros rūšies 
žmoržms - nuotykių ieškotojams ir lošėjams, kilmingiesiems ir 
valkatoms; vasarą šiame užkampyje gyvenimas virte verda. Kai aš 
atvykau, gyvenvietėje vyko mugė ir visi aplinkiniai gyventojai buvo 
susirinkę čia; jie buvo apsirengę šilko ir odos drabužiais, diržai ir 

erpetės su brangiais papuošimais - pagal kiekvieno padėtį ir turtą. 
Šalia bažnyčios išsirikiavusi stovėjo palapinių, kuriose buvo perka- 
ma ir parduodama, eilė; viena iš šių palapinių buvo mėlyna - Pavo 
iš Sinvaro palapinė. 

Netoliese nuo bažnyčios, tarp vėliavos stiebo ir pašto, stovėjo 
viešbutis. Viršutinis jo aukštas buvo nudažytas mėlyna spalva - štai 
ten ir atsisveikindavo su savo pinigais lošėjai. 

Viešbutyje kalbėjo, kad Pavo tikriausiai atvažiuos šiandien 
vakare. Aš paklausiau, kas yra tasai Pavo, ir iš mano klausimo iš 
karto visiems tapo aišku, kad aš nevietinis - Pavo čia pažinojo visi. 
Tai buvo tas pats žmogus, kuris triskart susišlavė banką; jo tėvui 
priklausė pats didžiausias dvaras apylinkėse, o visą savo turtą Pavo 
pralošė pavasarinės šventės metu. Kiekvienas vaikas žinojo, kas 
toks yra Pavo, visos vietinės merginos, susitikusios vakarais prie 
šulinio, liežuvavo apie jį, o dievobaimingesni žmonės, vos tik pri- 
siminę, melsdavosi už jį. Vienu žodžiu - lošėjas, sūnus palaidūnas, 
ankstesnės didybės likučiai, buvęs Krezas* - Pavo iš Sinvaro. Šios 

*Krezas (apie 560-546 m. pr. m. e) - paskutinysis Lidijos (Mažoji Azija) 
valdovas, vienas iš turtingiausių senovės Žmonių. Jo vardas tapo bendriniu, žyminčiu 
labai turtingą Žmogų. 

vietovės ir pasididžiavimas, ir gėda. 

Kai dėl palapinės, tai ją nupirko ir visą prekybą sutvarkė jo 
motina, norėdama sugrąžinti jį, jeigu tik ne per vėlu, į doros kelią. 
Ir viskas būtų buvę gerai, jeigu Pavo būtų ėmęsis darbo kaip 
reikiant, bet pasileidėlis vaikinas dar tą pačią savaitę perdažė 
palapinę mėlynai - lošimo namų spalva; jis ir negalvojo keisti savo 
įpročių. Jis lošė toliau; viską, ką uždirbdavo už prekystalio, pažer- 
davo ant lošimų stalo ir dažniausiai iš salės išeidavo neturtingesnis, 
negu kad buvo atėjęs. Jo palapinėje prekyba ėjo gerai, jis parduo- 
davo daug prekių; nei valstiečiai, nei vietiniai gyventojai neapeida- 
vo jo, visiems norėdavosi turėti reikalų su Pavo iš Sinvaro. Motina 
nuolat patiekdavo jam naujų prekių, ir palapinė buvo pilnut pilnu- 
tėlė. 

Šiandien vakare jis atvažiuos. Visas miestelis žinojo, kad jis 
atvažiuos. 


II 

Aš išklausiau ilgą bokšto laikrodžio dūžių gaudesį, skęstantį 
mugės triukšme. Ūmai į mano duris beldžiasi viešbučio tarnas. 
Vaikinas buvo labai susijaudinęs. 

- Tik pagalvokite, - sako jis, - pats Sinvaro šeimininkas atva- 
Žiuos. | 

Nieko panašaus aš nebuvau teiravęsis ir pasakiau tarnui, kad 
šio pono atvykimas man nė kiek nerūpi. Kas jis toks? Kodėl atva- 
žiuos? Tarnas patraukė pečiais ir paaiškino, kad Sinvaro šeiminin- 
kas - ne kas kita, o pats žymiausias ponas apylinkėje, pats turtin- 
giausias, kunigaikščio Jarivos draugas ir Pavo tėvas. Štai jis ir 
atvažiuos. Atvažiuos tai jau tikriausiai todėl, kad pažiūrėtų, ką 
išdarinėja Pavo ir kas tai per daiktas toji prakeikta ruletė, kuri 
smukdo jo sūnų ir teikia tiek sielvarto jo motinai. 

- Manvisa tai nė kiek nerūpi, - atsakinėjau aš. - O štai arbatos 
aš jau seniai esu užsisakęs. Viso geriausio. 

Tarnas išėjo... 

Šeštą valandą viešbutyje kilo sumaištis. Atvyko tas ponas. Jis 
ėjo apsirengęs tamsiu kostiumu greta Pavo, apsivilkusio šviesiai. 
Atrodė jis griežtai ir ryžtingai. Skambėjo bažnyčios varpas - vos 
pasirodęs gyvenvietėje, šis ponas pažadėjo paaukoti bažnyčiai pi- 
nigų, didelę sumą, kuri jai pravers sunkiais laikais. Be to, jis 
nepašykštėjo naujos vėliavos, kuri tuoj pat suplevėsavo ant stiebo 

prie pašto. Ta proga miestelyje visus buvo apėmusi pakili nuotaika; 
tarnus išleido, visi išlėkė į gatvę, ir burmistras vaikštinėjo apsivilkęs 
naują, tik ką pasiūtą mundurą. 

Sinvaro šeimininkas buvo garbus Žmogus, šešiasdešimties 
metų amžiaus, kiek pilnokas, truputį išblyškęs ir papurtęs dėl 
nejudraus gyvenimo būdo, tačiau jo ūsai buvo nujuodinti ir jaunat- 
viškai spindėjo akys; jo nosis buvo valiūkiškai užriesta į viršų. Visi 
žinojo, kad jis kunigaikščio Jarivos bičiulis, turi du didelius ordi- 
nus, kuriuos prisisega labai retai, nes ir be jų jo pasirodymas visur 
sukelia kuo giliausią pagarbą. Kai jis į ką nors kreipdavosi, jam 
atsakydavo nusiėmę skrybėles, pagarbiai. 

Išgėręs stiklinę vyno su vandeniu, jis apžvelgė žioplius, kurie 
atsekė paskui jį iki pat viešbučio, ir kiekvienam ką nors davė. Jis 
netgi pasikvietė iš minios mergaitę ir pats asmeniškai pABDV neo 
jai auksinį. 

Beje, mergaitė buvo nebe tokia ir jaunutė, jai, ko gero, buvo 
apie šešiolika-septyniolika metų. 

Staiga jis paklausė: 

- Kur lošimo namai? Aš noriu ten nueiti. 

Pavo, netverdamas džiaugsmu, veda jį tenai. Visi seka paskui 
juos. 

Jo pasirodymas padarė didelį įspūdį. Ruletė sukasi nesusto- 
dama, lošimas vyksta gyvai, tamsiaplaukis ponas, kurį visi čia titu- 
luoja princu, mandagiai pasilenkia, padarydamas vietos tokios pat 
padėties žmogui, Sinvaro šeimininkui. 

Kaip tik tuo metu krupjė šaukia: 

- Trylika! 

Jis susišluoja beveik viską. 

Ant stalo gulėjo krūvos sidabro, daug stambių aukso monetų 
ir banknotų - beveik viskas pradingsta geležinėje banko dėžėje. Ir 
visi stato naujas sumas taip tyliai ir ramiai, tarsi nieko nebūtų 
atsitikę. Iš tikrųjų tas “trylika" davė didelį laimikį. Tačiau visi tyli, 
lošiama toliau, ratu ritasi rutuliukas, jis rieda vis lėčiau, jis sustoja: 
vėl trylika! 

- Trylika! - vėl šaukia krupjė ir vėl susišluoja beveik visus 
pinigus. 

Ši dviguba sėkmė praturtino banką daugeliu šimtų auksinių. 
Vėl statymas, princas meta aeskaičiuodamas saują banknotų. Visi 
tyli, kambaryje nė balso, patarnautojas iš susijaudinimo užkliudo 

tuščią stiklinę, jos skambesys susilieja su riedančio ratu rutuliuko 
dirdesiu. 

- Na, paaiškink man lošimo taisykles, - sako Sinvaro šeimininkas. 

Ir Pavo, kuris puikiausiai Žino visas lošimo subtilybes, iškloja 
jam savo išmintį. Senis neatitraukia akių nuo princo. “Jis nusigy- 
vens visiškai", - tikina jis ir muistosi ant kėdės, tarsi tai liestų jo 
paties pinigus. 

- Princas niekada nenusigyvens, - atsako Pavo. - Jis lošia tiktai 
iš to, ką išlošė per dieną. Jis moka lošti. 

Taip ir buvo. Princas išlošė daug; vienas iš patarnautojų visą 
laiką stovėjo šalia jo, paduodavo jam vandens, pakeldavo nukritu- 
sią skarelę, visaip stengėsi įsiteikti tikėdamasis dosnaus atlygio 
pasibaigus lošimui. 

Aukštas išblyškęs juodaplaukis rumunas stovi greta. Jis ant 
kortos stato visą savo gyvenimą, pora paskutinių tryliktukų nugvel- 
bė iš jo didžiulę sumą, nes jis nuolatos užsispyręs statė ant to vieno 
nelaimingo skaičiaus. Jis stovi beveik už nugaros Sinvaro šeiminin- 
kui ir, norėdamas statyti dar sykį, tiesia ranką per jo petį. Ranka 
dreba. 

- Prapuolė šaunuolis, - sako Sinvaro šeimininkas. 

Sūnus Pavo patvirtina tai linktelėjimu: 

- Prapuolė. | 

- Sustabdyk jį, - tęsia tėvas. - Perduok tai jam nuo manęs. 
Palauk, aš pats. 

Bet sūnus atsako, kad čia nepriimta patarinėti. “Lygiai taip 
pat, - suktai priduria jis, - kaip nepriimta ir sėdėti čia nelošiant". 

Tėvas nustebęs žiūri į jį. Jis nesuvokia, kad Pavo jau nekant- 
rauja pats įsijungti į lošimą. 

- Bet juk daugelis stovi ir nelošia, -sako jis. 

- Ne, jie taip pat lošia, tik laukia savo eilės, - meluoja Pavo. 

Tada Sinvaro šeimininkas labai iškilmingai išsitraukia piniginę. 

- Na, žaisk, - sako jis, - žaisk, pažiūrėsim. Tiktai po truputį, 
be rizikos. 

Bet tuojau pat griebia sūnų už rankos ir reikalauja paaiškinti 
apie keistąjį skaičių trylika. 

- Kodėl kiekvieną kartą iškrenta trylika? Ar tik krupjė nesuk- 
čiauja? Tark jam žodelį. 

Jis jau ruošiasi paslėpti piniginę, kai staiga jam į galvą šauna 
mintis. Jis išsiima kelis banknotus, ištiesia juos Pavo ir sako: 

- Pastatyk juos ant trylikos. 

Pavo nesutinka: 

- Trylika jau iškrito du kartus iš eilės. 

Tėvas linksi ir reikalauja: 

- Tegu. Statyk ant trylikos. 

Pavo iškeičia banknotą, meta ant trylikos auksinį ir atlaidžiai 
šypsosi iš tokios kvailystės. 

- Pralošta! - sako tėvas. - Pabandyk dar kartą. Statyk dvigubai 
daugiau. 

Pavo daugiau neprieštarauja. Tai pernelyg įdomu. Visi per- 
sėda, Pavo vis dvigubina sumą, ir visiems norisi pavėpsoti į nepa- 
prastą lošėją, Sinvaro šeimininką. Jis jau kaip reikiant įsitraukęs į 
žaidimą, akys gyvai seka šokčiojantį rutuliuką, jis muistosi ant 
kėdės. Pirštai susigniaužia į kumščius; ant vieno piršto du brangūs 
žiedai. 

Kai krupjėvietoje trylikos paskelbia dvidešimt tris, jis šūkteli: 

- Dar kartą pastatyk ant trylikos! Statyk šimtą! 

- Bet... 

- Statyk šimtą. 

Pavo stato. Ratas sukasi, rutuliukas dvidešimt-trisdešimt kar- 
tų perbėga per visus skaičius, jis renkasi - tarp juodo ir raudono, 
porinio ir neporinio, - jis tiria visą sistemą, apšniukštinėja kiekvie- 
ną skaičių ir galiausiai sustoja. 

- Trylika! - šaukia krupjė. 

- Na, Pavo, kas buvo teisus? - sako Sinvaro šeimininkas. Jis 
labai išdidus ir kalba taip, kad visi girdėtų: - Statyk dar kartą. Statyk 
šimtą ant trylikos. 

- Tu juokauji, tėve. Turbūt dabar jau per visą vakarą nebeišk- 
ris trylika. 

- Statyk šimtą ant trylikos. 

- Kam veltui mėtyti pinigus? 

Sinvaro šeimininkas pradeda netekti kantrybės, kilsteli ran- 
ką, tarsi ketintų išplėšti iš sūnaus pinigus, bet susivaldo ir sako: 

- Sūnau mano, o jeigu aš pajutau norą, jeigu dėl žinomos tau 
priežasties ketinu susišluoti banką ir sužlugdyti šitą bjaurią ruletę? 
Statyk šimtą ant trylikos. 

Pavo pastatė. Jis pasikeitė šypsenėle su krupjė, rumunas 
garsiai nusikvatojo. Prie gretimo stalo nustoja lošę bakara, ir visų 
dėmesys dabar sutelktas prie ruletės. 

- Trylika! 

- Ką aš sakiau! - šūkteli Sinvaro šeimininkas. - Paimk pinigus 
ir perskaičiuok. Kiek turi būti? 

Pavo apstulbęs. 

- Čia trys su puse tūkstančio, - prislėgtu balsu sako jis. - O iš 
viso tu išlošei beveik penkis tūkstančius. 

- Gerai. Dabar lošk tu. Pažiūrėsim, kaip tu loši. Statyk ant 
raudono kvadrato. 

Pavo pastatė ant raudono ir pralošė. 

Tėvas papurtė galvą ir nusišypsojo aplinkiniams. 

- Tai štai kaip tu loši! Matai, kur gali nueiti? Man sakė, kad 
tu tris kartus paėmei banką. Kodėl gi viską prašvilpei? Statyk ant 
porinio. 

- Kiek? 

- Kiek nori. Statyk šešis šimtus. 

- Tai per daug. 

- O aš galvoju, ar nepastačius dar daugiau. Taip, daugiau. 
Pastatyk tūkstantį du šimtus ant porinio. 

Porinis pralošė. 

Tada Sinvaro šeimininkas pagrasino storu pirštu ir nekantriai“ 
pasakė: 

- Eik, Pavo. Per tave mes pralošėme tūkstantį du šimtus. 
Nešdinkis. Aš taip noriu. 

Ir Pavo išėjo. Aš nusekiau paskui jį. Jis kvatojo, kvatojo kaip 
beprotis. Ar aš esu matęs kada tokį lošimą? Sėdi ir šluojasi tūks- 
tančius tiktai per savo kvailumą. Padėk jam, Viešpatie! Ir sumanyk 
tu man, mielas žmogau, žaisti rulete! 

Pavo kalbino visus sutiktuosius ir kvatodamasis pasakojo 
jiems, kas šovė jo tėvui į galvą. 

Vėlai vakare aš išgirdau, kad Sinvaro šeimininkas išėjo iš salės 
pralošęs devynis tūkstančius. 


III 

Buvo dešimta valanda vakaro. Aš sėdėjau balkone su vienu 
rusu ir rūkiau papirosą. Ūmai tarnas šaukia mums iš apačios, kad 
Sinvaro šeimininkas tik ką pasiuntė pakviesti savo sūnaus. Aš jau 
ruošiausi apibarti tarną už jo įkyrumą, bet rusas mane sulaikė. Jį 
užvaldė smalsumas. 

- Lukterkit! - pasakė jis. - Pažiūrėkim, kas bus. Taip vėlu, o 

jis siunčia pakviesti Pavo. 

Mes dar šiek tiek pasėdėjome ir tylėdami rūkėme. Ateina 
Pavo. Tėvas išeina jo pasitikti. 

- Klausyk, - sako jis. - Aš prakišau devynis tūkstančius ta 
prakeikta rulete. Jau buvau ir atsigulęs, tik niekaip negalėjau 
užmigti. Man labai gaila tų pinigų, kaip tik tiek aš pažadėjau 
paaukoti čionykštei bažnyčiai. Reikia atsilošti. Aš nenurimsiu, kol 
vėl rankose neturėsiu tų pinigų. Eime vėl į salę. 

Pavo apstulbo. Net Pavo, užkietėjęs lošėjas, prarado žadą iš 
nuostabos. Jis neranda žodžių. 

- Kogi tustovi! -šūkteli tėvas. - Lošiama juk ir po vidurnakčio; 
mums dar daugybė valandų prieš akis. Nėra ko gaišti laiko. 

Ir viskas prasidėjo iš naujo. 

- Eime! - tarė man rusas. - Eime į salę. Čia tai bent! 

Lošimas buvo pačiame įkarštyje. Kaip visada, artėjant pusiau- 
nakčiui, pradėjo rizikuoti stambesnėmis sumomis, negu vakare. 
Princas, paniuręs ir ramus, sėdi savo įprastoje vietoje, stato ir lošia. 
Priešais jį ant stalo guli apie dvidešimt tūkstančių. Jis žaidžia iš 
karto trimis variantais, kuo ramiausiai viską apgalvoja, žeria ant 
stalo, kartais net neskaičiuodamas, auksą rieškučiomis: Niekas 
negali jo sutrikdyti, jis nepastebi netgi perbalusio iš įniršio rumu- 
no, kuris vėl ėmė pralošinėti po pusvalandį trukusio tolygaus ir 
sėkmingo lošimo. Jis irgi dėlioja pinigus krūvelėmis, kiekvieną 
laisvesnę minutėlę mėgina juos perskaičiuoti ir padalinti tūkstan- 
čiais, kad įgytų supratimą apie savo reikalus, bet pernelyg jaudinasi, 
rankos dreba, reikia visą laiką stebėti ratą, ir jis galiausiai meta 
visus skaičiavimus. Ir kaip neprotingai jis lošia! Stato iš karto ant 
keturių numerių, kryžmai, ir, kaip užsispyręs vaikiščias, niekaip 
nenori atsisakyti nuo vienų ir tų pačių skaičių. Jis greičiau paliks 
be skatiko kišenėje, negu atsisakys šio varianto. Ir jis vis didina 
sumą. 

Princas žvilgterėjo į duris, pasirodžius tėvui ir sūnui, ir pasis- 
linko padarydamas jiems vietos, šalia savęs. Jis vėl tęsė lošimą, 
lygiai taip pat niūriai ir šaltakraujiškai. Jis, kaip atrodė, lošėjų buvo 
labai gerbiamas. 

- Pavo, - sako Sinvaro šeimininkas, - žaisk kaip visada, kaip 
tu pats nori. Štai pinigai. Tau visada sekasi ant raudono, argi ne? 
Tai ir statyk ant raudono. 

Pavo savo kaimyno, seno vienarankio kariškio, pasiteirauja, 

kiek kartų buvo iškritusi raudona spalva, ir šis praneša, kad raudo- 
na išlošė septynis kartus iš eilės. Todėl Pavo stato ant juodo. 

- Dvidešimt penki, raudona, neporinis ir pasas, - skelbia 
krupjė ir susižeria pinigus. 

- Tu blogai pradėjai, Pavo, bet tęsk kaip išmanai, - nusivylęs 
sako Sinvaro šeimininkas. - Kiek tau kartoti, kad aruodai nėra pilni 
pinigų. Statyk dabar ant raudono. 

Bet raudonas pralošė. Galiausiai, po aštuonių ratų, iškrito 
juoda spalva ir vienas skaičių iš ramuno kvadrato, o tai padėjo jam 
atsistoti ant kojų. Įniršęs dėl nesėkmių, priėjęs ribą, jis ant savo 
keturių skaičių metė pačią didžiausią leistiną sumą ir, apimtas 
užsispyrimo, tą akimirką buvo abejingas viskam. Kai rutuliukas 
sustojo ties vienu iš jo skaičių, jis mašinaliai pasikvietė patarnau- 
toją, stovėjusį už princo kėdės, ir tylėdamas įbruko jam banknotą. 
Ir vėl drebančiomis rankomis ėmė statyti. 

- Pavo, - sako tėvas, - tu vėl pralošei. Tau visiškai nesiseka. 

Jeigu aš tau leidžiu švaistyti savo pinigus, tai tik tavo paties labui. 
Aš noriu per šią naktį priversti tave pasitaisyti. Pavo, ar tu supranti, 
kur šuo pakaštas? 
„ Pavo viską kuo puikiausiai supranta. Jis mato, jog tėtušis jau 
apimtas lošimo svaigulio, ir lošimas jam jau teikia džiaugsmą net 
ir pralaimint. Jis išgyvena lošimo kančią nuoširdžiai kaip reta ir, kai 
suma stambi, jam užima kvapą ir jis girdi savo širdies dūžius. Visa 
tai Pavo supranta, ir dar kaip! 

Ūmai jis vis dažniau užsisvajoja, darosi neatidus, išsiblaškęs. 
Krupjė atkreipia jo dėmesį, kad jis - patyręs lošėjas - Žaidžia prieš 
patį save, ir patyliukais stebisi Pavo. Aš pats pastebiu, kad Pavo vis 
linkteli prie tik ką pastatytų pinigų, tarsi norėtų išgelbėti juos, kol 
rutuliukas nesustojo. Ar tik nepradeda jis ateiti į protą? O gal jį 
gąsdina nuostoliai? 

Mano pažįstamas rusas nusiveda mane prie kanapos salės 
gilumoje ir pradeda kalbėti apie Pavo. Ar aš nepastebėjęs netikėtų 
permainų jo lošime? O, Pavo iš tikrųjų gudrus velniūkštis, jis daug 
ką kuo puikiausiai supranta! Ir, rodydamas į tėvą bei sūnų, rusas 
sako: 

- Išties sūnus ne toks beprotis, kaip tėvas. Pavo jau pastebėjo, 
kad tėvą užvaldžiusi lošimo aistra, ir nori jį sustabdyti. Tai labai 
juokinga, bet tikra teisybė, jis nori sustabdyti senį. Nuostabu, ar ne? 

Žinoma, Pavo labai svarbu, kad tėvas neprasiloštų visiškai. 

Mes liekame sėdėti ant kanapos. Prie ruletės ima darytis 
kažkas neįprasta, visi susispietę aplink Sinvaro šeimininką ir jo 
sūnų. Niekas nelošia bakara, netgi trys valstiečiai iš kalnų su dide- 
liais pilkais apsiaustais ir metaliniais diržais bei nusenę krautuvi- 
ninkai, kurie, sėdėdami prie durų, žaidė iš gėrimo, - ir tie pakilo ir 
įsimaišė į minią aplink ruletę. Prieiname ir mes. 

Sinvaro šeimininkas vėl nusprendė apsistoti ties trylika. Iš 
susijaudinimo ir nekantrumo viskuo dabar rūpinasi jis pats. Jis 
naršo pinigus savo stambiomis virpančiomis rankomis, ieško ir 
glamžo purvinus banknotus, stengdamasis juos suskaičiuoti ir su- 
dėlioti krūvelėmis. Jo Žiedai blyksi toje purvinų banknotų šūsnyje. 
Jis tyli, ir Pavo sėdi šalia, taip pat netardamas nė žodžio. Jo veidas 
labai paniuręs. 

- Trylika! - skelbia krupjė. 

Sinvaro šeimininkas krūpteli, ir netgi Pavo visiškai apdujęs. 
Kokia sėkmė taip netikusiai lošiant! Paskutinioji sėkmė padoriai 
apšvarina banką. Krupjė ramiais judesiais atskaičiuoja pinigus. Šio 
žmogaus jau niekuo nebegalima nustebinti, jis regėjęs visokiausių 
likimo kaprizų, patyręs visko. Princas minutėlę dvejoja, bet beveik. 
išsyk susirenka savo pinigus, atskiria banknotus nuo aukso ir viską 
susigrūda į kišenes. Jis pareikalauja stiklo vyno, išgeria jį vienu 
mauku, atsistoja - jis baigė lošimą. Išeidamas jis bruka banknotus 
visiems kelyje pasitaikiusiems patarnautojams, į kairę ir į dešinę. 

Sinvaro šaimininkas kumšteli sūnų alkūne ir Žiūri į jį karšt- 
ligiškai blizgančiomis akimis. 

- Matai! Matai! O tu norėjai mane mokyti! Aš jums visiems 
tuoj nosis nušluostysiu! 

Jis juokiasi garsiai ir trūksmingai, atsigręžęs į nustebusius 
žiūrovus. Svaigdamas savo laime, jis dar kartą meta pinigus ant 
trylikos. 

- Palik, palik ten, kur aš padėjau! - šaukia jis. - Trylika - tai 
nepaprastas skaičius. 

Bet krupjė susišluoja jo pinigus mentele. Jis delsia, matyti, 
kad jam norėtųsi, jog trylika iškristų dar kartą, pakurstydamas 
turtingą lošėją, kuris vis tiek, anksčiau ar vėliau, pasmerktas tapti 
jo auka. 

Po keturių nesėkmingų bandymų su tuo pačiu skaičiumi Sin- 
varo šeimininkas praranda kantrybę. Jis piktai kreipiasi į sūnų: 

- Klausyk, Pavo, aš nestatysiu daugiau ant trylikos. Aš jau 

pakankamai prasilošiau per šį kvailą skaičių. 

Jis irzta vis labiau ir labiau; išveja tarną, kurio pušnys girgžda; 
nirtulingai žvilgčioja į rumuną, kuris užmiršta pasiimti savo laimikį 
ir tuo stabdo lošimą. Sinvaro šeimininką pradeda kamuoti ir smal- 
suolių, kurie jį supa, buvimas. Nejaugi jiems visiškai nėra kas 
veikti? Jis pasikviečia iš minios merginą ir sako: 

- Tai tau aš daviau auksinį? 

Mergina parausta ir giliai tūpteli. 

- Tai kodėl gi tu neišeini, vaikeli? 

Rausvos lūpos krusteli, tačiau ji neištaria nė žodžio ir nulei- 
džia akis. Sinvaro šeimininkas įsižiūri į ją įdėmiau ir duoda jai dar 
vieną auksinį. 

- Štai, paimk. Ateik pas mane po lošimo, po vidurnakčio. 

Raudonis užlieja merginos veidą ligi pat plaukų šaknų, irji vėl 
pagarbiai tūpteli. Paskui, šypsodamasi visiems, skverbiasi pro mi- 
nią ir išeina. 

Sinvaro šeimininkas grįžta prie lošimo. 

- Musės daužosi į langus, - sako jis. - Čia nuolatos kas nors 
trukdo. Išvaikykite muses. 

Jo pinigai sparčiai tirpsta. Rumunui sekasi. Sinvaro šeiminin- 
kas stebi jo sėkmę baisiai nepatenkintas. 

- Tu tik pažiūrėk, man beliko vos keletas varganų popieriūkš- 
čių! - kreipiasi jis į Pavo. - Bet aš nepasiduosiu, geriau pralošiu 
viską. Dabar aš statau tūkstantį ant raudono, galbūt tai mano 
spalva. 

Raudona išlošė. 

- Galbūt raudona iš tiesų laiminga spalva. Pastatysiu ant jo dar 
kartą. Pabandysim. 

Raudona pralošė. 

Tada Sinvaro šeimininkas visiškai prarado savitvardą. 

- Išeik! - rėkia jis šalia sėdinčiam sūnui. - Tu neši man nelaimę. 
Nejaugi tu nematai, kad pražudysi mane? Aš turiu atsilošti, aš noriu 
susigrąžinti savo pinigus. - Bet tą pačią akimirką, prisiminęs savo 
vaidmenį, priduria: - Ar matai, ką aš darau dėl tavęs. Aš pamokysiu 
tave. 

- Aš jau pamokytas, - burbteli Pavo. 

- Tylėk, tu dar nepamokytas kaip reikiant. Tu vėl imsiesi savo. 
Visa tai darau dėl tavęs, girdi! Nešdinkis. 

Pavo atsistojo ir išėjo. 

IV 

Jau buvo netoli pusiaunakčio. Lošėjai vienas po kito ėmė 
skirstytis, tik rumunas ir vienarankis kariškis vis dar neatlyžo. 
Žilabarzdis kariškis žaidė labai atsargiai, statė smulkius bankno- 
tus, tenkinosi mažu ir išlošinėjo. Jam vis sekėsi, tačiau sėkmė | 
nepaskatino jo smarkiauti. 

Sinvaro šeimininkas elgėsi visiškai kitaip, net ir mažiausias 
išlošimas darė jį berprotiškai narsiu. Jis viso labo teturėjo apie 
tūkstantį, kai išėjo Pavo. Dviem statymais jis išlošė šešis šimtus, 
kuriuos tuoj pat vėl pastatė ir pralošė. Teisybę sakant, atrodė jis 
pasigailėtinai ir žadino aplinkinių užuojautą. Princas, grįžęs į salę 
kaip žiūrovas, pats atnešė stiklą vyno Sinvaro šeimininkui. 

- Jums šiandien nesiseka, - tarė princas. - Reikia baigti lošti. 

Princas patarė tai visiems girdint. Sinvaro šeimininkas neat- 
sakė, jis tik Žvilgtelėjo išsiblaškęs, nepajėgdamas atsitraukti nuo 
lošimo, ir tylėdamas išgėrė vyną. 

Ūmai laimė, atrodė, ėmė linkti jo pusėn, jis išlošė tris kartus 
iš eilės. 

- Štai kaip reikia lošti! - linksmai ir drau giškai tarė jis senajam 
kariškiui. Bet šis nieko negirdėjo, jį tedomino jo paties lošimas 
įprastomis smulkiomis sumomis. Rumunas pastebi Sinvaro šeimi- 
ninką apėmusį nervingą jaudulį, jis pasikeičia žvilgsniais su krupjė 
ir pasiima nuo stalo savo paskutinį laimikį. Jis taip pat baigia lošti. 

Sinvaro šeimininkas prašvilpė viską. Jam liko keletas šimtų, 
jis stato juos ant juodo, viską, ligi paskutinės monetos, ir pralošia. 
Jis suglumęs apsidairo, jis labai išblyškęs. 

- Po velnių tą juodą spalvą! - niršta jis. 

Jis susikaupia. Krupjė nenuleidžia nuo jo akių, išmoka sena- 
jam kariui jo statytą sumą nesigilindamas, ar jis laimėjo, ar pralai- 
mėjo. Sinvaro šeimininkas vis dar sėdi sustingęs, atrodo, jis kažką 
galvoja. Kodėl jis neišėjo? Jis nusimauna paeiliui abu savo žiedus 
ir tiesia juos krupjė. Tas žvilgteri, ramiai deda juos į savo geležinę 
dėžę greta kitų papuošalų ir paduoda Sinvaro šeimininkui tris 
tūkstančius auksu. Niekas netaria nė žodžio. Šis laiko rankose 
sunkius ryšulėlius ir virpa visu savo kūnu. Staiga kilsteli nuo kėdės 
ir ryžtingai deda ryšulėlius, vieną po kito, ant juodo. Auksinės 
monetos dusliai skimbčioja popieriniuose paketėliuose. 

Rutuliukas lekia ratu, jis rieda lengvai ir be garso, stabteli tai 
ties vienu, tai ties kitu skaičiumi, sustoja visai. 

- Raudona! 
Sinvaro šeimininkas pašoka. Jis griebiasi abiem rankomis už 
galvos ir su aimana išbėga iš lošimo namų. 


V 

Kitą rytą šitas plepys - viešbučio tarnas - papasakojo man, kad 
Sinvaro šeimininkas pralošė rulete penkiasdešimt keturis tūkstan- 
čius. Pavo gi, priešingai, grįžo į savo palapinę; jis - tarnas - sutiko 
jį prie šulinio, Pavo vaikščiojo vienplaukis ir kažką kalbėjo, tary- 
tum sakytų pats sau pamokslą. Beje, joks dvasiškis negalėtų prilygti 
Pavo, kai jis tinkamos nuotaikos. "Bėk nuo pagundos! - šūkčiojo jis 
vėl ir vėl. - Atsuk nugarą savo gundytojui! Ištiesi jam pirštą - jis 
užvaldys tavo širdį. Nejau tu puolei taip žemai, kad aš, toks page- 
dėlis, turiu tave sergėti?" Pavo kalbėjo iš tiesų labai įtikinamai, 
tarnas manė, kad jis ruošiasi kalbai, kurią ryte pasakys tėvui. 

Landusis tarnas visur kaišiojo savo nosį ir viską žinojo. 

- Jūs šiandien išvažiuojate, - pasakė jis man. 

„ Aš nė žodžiu nebuvau prasitaręs apie tai viešbutyje, netgi 
sąskaitos nebuvau pareikalavęs. 

- Iš kur jūs Žinote? - paklausiau aš. 

- Žinoti tai nežinau, - atsakė jis. - Tačiau pašte jūs paliepėte 
siųsti jums iš paskos laiškus. Ir dar jūs užsisakėte ekipažą penktos 
valandos garlaiviui. 

Net ir tai jis iššniukštinėjo! Man atrodė, kad šitas gudreiva 
šnipinėja mane, jis buvo man bjaurus. Apimtas pykčio, aš nebega- 
lėjau daugiau tverti jo įžūlaus žvilgsnio; jo baltakiavimas gręžte 
gręžė mane tarsi ledinis skersvėjis. 

- Nešdinkis, šunsnuki! - tariau aš. 

Jis stovėjo tylėdamas. Šitas akiplėša nepajudėjo iš vietos. 
Rankas jis buvo susidėjęs už nugaros. Apie ką jis galvoja ir ką laiko 
rankose? Kažką rezga. 

- Tai, ką pasakėte, mane labai įskaudino, - galiausiai prataria 
jis. Daugiau jis nesako nė žodžio, bet tebežiūri įžūliai man į akis. 
Aš užeinu jam už nugaros, norėdamas išsiaiškinti, ką jis sumanė. 
Jo rankose nieko nėra, jis nervingai laužo pirštus. Aš vėl atsistoju 
priešais jį, jo pečiai krūpčioja, akys pilnos ašarų. Aš gailiuosi, kad 
jį apšaukiau, ir ruošiuosi tai kaip nors ištaisyti, tik ūmai jis Žengteli 
prie manęs, jo rankose blyksteli keistas daiktas, kažkoks neregėtas 
raktas su dviem liežuvėliais. Jis užsimoja ir trenkia man per dešinį 

riešą. Mano ranka nusvyra, aptirpsta nuo buko smūgio. Aš apstul- 
bintas jo įžūlumo, negaliu pratarti nė žodžio, stoviu nekrutėdamas. 
Jis vėl susideda rankas už nugaros. Po minutės aš praeinu pro jį 
durų link. 

- Jūs galvojate, kad aš trenksiu jums dar? Negalvokite taip. 
Apsaugok mane, Viešpatie! - sako jis. 

Aš atidarau duris kairiąja ranka ir atsakau: 

- Eikite ir atneškite man sąskaitą. 

Tarnas žemai nusilenkia ir išeina. Aš girdžiu, kaip, išėjęs už 
durų, jis garsiai sukūkčioja... 

Aš neišvykau tądien; labai skaudėjo ranką, ir aš jaučiausi 
visiškas ligonis. Ant riešo juodavo dvi dėmės, dvi didelės mėlynės, 
gyslos išbrinko ligi pat alkūnės. Na, ir stuobrys netašytas tas tarnas! 
Beje, atrodė, jis iš karto ėmė gailėtis dėl to savo išpuolio, atnešė 
man spirito rankai ir perrišo žaizdą; dabar gi niekas nebūtų įstengęs 
prilygti jam paslaugumu. Jis pasirūpino, kad gretimame kambaryje 
netriukšmautų, kada aš vakare atsiguliau pailsėti, - ir tai padarė 
savo paties valia. Jis piktai išvaikė girtų kaimiečių būrelį, su daino- 
mis stabtelėjusį po mano langais apie pirmą valandą nakties. Aš 
girdėjau, kaip jis barė juos už tai, kad jie trukdo ilsėtis negaluojan- 
čiam garbiam ponui, kunigaikščiui, kuris susižalojo sau ranką. 

Kitą rytą aš paskambinau du kartus - jis nepasirodė. Aš buvau 
suirzęs, jaučiausi visiškas ligonis ir atkakliai ėmiau skambinti tre- 
čiąjį kartą. Pagaliau pamačiau, kad jis eina gatve - jis buvo kažkur 
susiruošęs. Kai jis įžengė į mano kambarį, nesusilaikiau ir tariau: 

- Aš skambinu jau ketvirtis valandos. Aš mielai sumokėsiu 
jums dvigubai, jeigu jums atrodo, kad jūsų paslaugos to vertos. 
Atneškite man arbatos. 

Aš mačiau, kad jam pasidarė skaudu nuo mano žodžių. Jis 
nieko neatsakė ir nubėgo arbatos. Mane ūmai sujaudino jo kant- 
rybė ir nuolankumas; galimas dalykas, jis niekada gyvenime nėra 
girdėjęs meilesnio žodžio, o aš jį baru. Aš panorau tuoj pat ištaisyti 
savo neteisybę ir, kai jis sugrįžo, pasakiau: 

- Užmirškite mano žodžius! Aš daugiau niekada nesakysiu 
nieko panašaus. Aš ir šiandien dar jaučiuosi nesveikas. 

Jis, matyt, labai apsidžiau gė mano švelniais žodžiais ir atsakė: 

- Man būtinai reikėjo išeiti. Užtikrinu jus - tai buvo labai 
svarbus reikalas. 

Bet, atkutęs nuo mano meilumo, jis vėl iš karto pavirto į 

ankstesnį paskalų maišą, kimšte prikimštą visokiausių istorijų, 
pasiryžusį man iškloti kiekvieną nieką, sužvejotą iš viešbučio lankytojų. 

- Leiskite jums pranešti, kad Sinvaro šeimininkas tik ką nu- 
siuntė į savo namus žmogų, turintį atvežti jam pinigų, daug pinigų. 
Pavo galvoja, kad jis liks elgeta per tą ruletę. Žiedų jis dar nesu- 
gebėjo išsipirkti. 

- Gerai, gerai! - tariau aš. 

- O ta mergina, kurią jūs vakar matėte, praleido su juo visą 
naktį. Ji iš kalnų, tokia garbė jai tikriausiai nė nesisapnavo. Netgi 
jos tėvas tuo niekaip negalėjo patikėti. 

Vakare aš vėl sėdėjau balkone ir Žiūrėjau į besibūriuojančią 
aplink palapines minią. Mano ranka buvo aprišta. Rusas gulėjo ant 
suolelio netoli manęs ir skaitė knygą. Staiga jis pažvelgė į mane ir 
paklausė, ar aš girdėjęs, kad Sinvaro šeimininkas pasiuntė namo 
atvežti pinigų. O ryte jis matėsi su Pavo. Tas pasakė jam visą 
pamokslą, ir tėvas iš dalies pripažino jo teisumą. Tačiau paklusti 
jis nenorėjo ir tvirtai laikėsi savo, kad reikia bent jau susigrąžinti 
tai, kas pralošta. Nejaugi kas galvoja, kad jis taip ir paliks tai plėšikų 
gaujai lygiai šešiasdešimt tris tūkstančius? Jeigu taip, tai jie labai 
klysta. Nors, beje, jis loš ne tik dėl to, kad atsiloštų. Gerieji Žmonės, 
kurie taip jo gailėjo, kai jis pralošė savo žiedus, turėtų žinoti, jog 
jis pirmam sutiktam nuskurėliui gali padovanoti po tokį žiedą ant 
kiekvienos rankos piršto ir netaps neturtingesnis. 

- Ir tai tiesa, - pridūrė rusas, - jis taip apimtas azarto, jog 
pralaimėjimas jam nebe svarbiausia. Jį dabar traukia Žavesys, įtam- 
pa, kančios, nesutramdomas jaudulys. 

- O Pavo? Ką atsakė Pavo? 

- “Bėk nuo pagundos! - pasakė jam Pavo. - Suimk save į 
rankas, pažiūrėk į mane!" Pavo kalbėjo ilgai, jo balsas buvo liūdnas, 
kartais jis netgi ranką pakeldavo į dangų. Tai buvo neprilygstamas 
reginys - vylingas nusidėjėlis su dorybės, kurią pats seniai prarado, 
kauke. Jam užteko akiplėšiškumo kuo rimčiausiu veidu mokyti 
tėvą. Tėvas gi tvirtino, kad jis lošia tik sūnaus labui, nori išgelbėti 
jį nuo nedorybės ir dėl to nieko nepagailės. Tada Pavo užsirūstino: 
jis visą gyvenimą saugojęs savo garbę, o tėvas pralošė netgi Žiedus, 
visų akivaizdoje užstatė šeimos brangenybes. Jis, Pavo, niekada 
nebuvo praradęs savigarbos, jo palapinė niekada niekam nebuvo 
skolinga, ji nepriekaištinga, ir jis nuolat rūpinasi savo reikalais. 
Galų gale jis pagrasino tėvui kunigaikščiu Jariva. “Tylėk! - pasakė 

tėvas. - Aš tariau sau, jog parodysiu tau tavo palaidumo pasekmes, 
ir aš tai padarysiu. Lik sveikas, Pavo!'* Pavo turėjo išeiti. Bet tiesiai 
iš tėvo jis pasuko į lošimų salę. 

- Oarjūs negalvojate, kad tėvas iš tiesų ketina sugrąžinti sūnų 
į tiesos kelią tokiu neįprastu būdu? - paklausiau aš ruso. Jis palin- 
gavo galva. 

- Galbūt. Bet tai jam nepavyks. Nekalbant jau, kad senis 
apimtas lošimo aistros ne mažiau už savo sūnų. 

Dabar visi pokalbiai sukosi tik apie Sinvaro šeimininką ir jo 
lošimą. Jam tai buvo nė motais - jis taip tvirtino, kėlė galvą dar 
aukščiau, ir jo veidas spindėjo linksmumu. Kartkartėmis jis netgi 
leisdavo sau pajuokauti su aplinkiniais. 

- Pažvelkite tik į mano rankas, - sakė jis. - Ak, taip, aš visai 
nusigyvenau, aš pralošiau netgi žiedus. Cha-cha-cha! 

Visą tą laiką, kol neturėjo su savimi pinigų, jis nėjo į lošimų 
salę, bet tarnui paliepė pranešinėti jam viską: kas išlošė ir kas 
pralošė, kokie statymai ir kas azartiškiau už visus žaidžia. Kitą 
dieną rusas papasakojo man, kad Sinvaro šeimininkas tris valandas 
meldėsi Dievui, prašydamas laimės; kad tik pavyktų atsilošti, tuo- 
met jis ir mesiąs lošti. Jis meldėsi garsiai ir netgi verkė, rusas tai 
sužinojo iš viešbučio tarno, kuris viską matė pro rakto skylutę. 


VI 

Praėjo trys dienos. Rankos nebeskaudėjo, ir aš nusprendžiau 
vakare išvykti. Išėjau į miestą su reikalais, apsilankiau ir policijoje, 
pasižymėjau pasą. Namo aš grįžau pro Pavo palapinę. Galiausiai, 
prieš savo valią, ir aš ėmiau domėtis tuo žmogumi ir jo tėvu. Visi 
kalbėjo apie juos, visas viešbutis buvo kupinas paskalų, ir galų gale 
aš, kaip ir visi, nebepajėgiau negalvoti ir nesiteirauti apie juos 
kiekvieną dieną. 

Aš užsukau pas Pavo į palapinę. Girdėjau, jog praėjusį vakarą 
jis labai daug išlošė žaisdamas bakara. Jis ligi paskutinio siūlelio 
apšvarino kažkokį užklydusį keliauninką, padovanojęs jam po lo- 
šimo keletą šimtų; paskui jis ėmėsi ruletės, laimė nepaliko jo, ir čia 
jis uždirbo ištisą kapitalą. 

- Pagalvokite tik, - pasakė man Pavo, kai aš įėjau į palapinę, 
- Sinvaro šeimininkas, mano tėvas, tik ką buvo čia ir norėjo pasis- 
kolinti iš manęs pinigų! Nori išsipirkti žiedus. Aš net nemanau 
daryti tokios kvailystės. Mano tėvas labai geras Žmogus, ir man 

buvo be galo sunku atsisakyti jam padėti, bet aš taip pasielgiau tik 
dėl jo paties. Sūnus privalo saugoti šeimos garbę. Tėvas turi sup- 
rasti, prie ko priveda panašios kvailystės. Aš manau, jog pasielgiau 
teisingai. Kaip galvojate jūs? 

Tą akimirką jis man pasirodė šlykštus. Jis vėl buvo patenkin- 
tas ir pasitikintis savimi po neįtikėtinos vakarykštės sėkmės, vėl 
pripildžiusios jo kišenes pinigų. Kalbėdamas jis nuleisdavo veidą, 
slėpė jį, nusisukdavo, tarytum jo kakta būtų paženklinta nenuplau- 
nama žyme, 0 kai jis pakeldavo akis, jose spindėjo melas. Bet jo 
kaklas buvo dailus, o burna švelni. 

- Kaip jūs galvojate? - pakartojo jis. 

- Ne man apie tai spręsti, - atsakiau aš. 

- Tai reiškia, - piktai sumurmėjo jis, - kad jūs nesuvokiate 
protingo Žmogaus žodžių. 

Nepatenkintas jis patraukė pečiais ir nuėjo už prekystalio. 
Paskui sustojo ir paklausė: 

- Kuo galiu būti naudingas, jeigu jau teikėtės užeiti pas mane? 

Aš paminėjau kažką, kas pirmiausia man atėjo į galvą, nors 
iš tikrųjų visai nereikėjo. Gavęs, ko norėjau, aš pasišalinau. 

Vos tik spėjau sugrįžti į viešbutį, atbėgo tarnas ir papasakojo, 
jog atvyko Sinvaro šeimininko pasiuntinys su pinigais. Dabar jis 
sėdi pasiruošęs pradėti lošimą, kai tik atidarys lošimų salę. Pavo 
nieko apie tai nežinojo, Pavo ir neturi žinoti; jam, tarnui, specialiai 
užmokėta už tai, kad jis nenulėktų pas Pavo ir neišpasakotų visko. 

Išmušė penkias valandas. 

Kai tik atidarė lošimų salę, Sinvaro šeimininkas iš karto 
patraukė ten. Jis buvo susijaudinęs ir keistai mostagavo rankomis: 
tarsi kažkuo kažką įtikinėjo, tarsi prisiekinėjo. 

Princas ir vienarankis kariškis jau buvo vietoje, 0 rumuno 
nesimatė, dar keletas pašalinių pradėjo žaisti. Pirmiausia Sinvaro 
šeimininkas išsipirko savo žiedus. 

- Aš šiandien statysiu pačias didžiausias sumas, kokias tik 
galima, - pasakė jis krupjė nepakeldamas į jį akių. Nuo tos akimir- 
kos jo veidas tapo šaltas ir kupinas pasitikėjimo savimi. 

- Tepadeda jums jūsų laimės žvaigždė! - atsakė krupjė ir 
nusilenkė. 

Žaidimas prasidėjo. 

Sinvaro šeimininkas elgėsi ryžtingai. Tris kartus iš eilės jis 
statė ant raudono ir išlošė. Tada paslėpė savo pinigus kišenėje ir 

ėmė lošti tik iš laimėtųjų. Keletą kartų jis bando statyti ant trylikos, 
bet pralaimi, sėkmės permainingumas erzina jį, jis vėl keletą kartų 
stato ant raudono ir laimi. Dabar priešais jį ant stalo guli padori 
suma pinigų; jis lošia be jokio apskaičiavimo, be apmąstymų, drą- 
siai mėgina laimę ir, nenorėdamas gaišti laiko, kol rutuliukas dar 
nesustojo, iš karto ruošiasi naujam statymui. Jis liovėsi skaičiavęs, 
lošia užvaldytas ekstazės. Jo žvilgsnis krinta ant vieno iš juodų 
kvadratų, jis iš karto ant šio kvadrato stato stambią sumą. 

Juodas išlošia. Dabar jis išlošinėja nuolatos. Tas juodas kvad- 
ratas tampa jam aukso versme, iš kurios jis semia laimikį po 
laimikio ir iki galo išnaudoja šią galimybę. Staiga jis susimąsto, 
stabteli, ima sunkiai alsuoti. Ratas sukasi, bet Sinvaro šeimininkas 
pamiršo pastatyti, jis vis dar sunkiai tebealsuoja. Įeina ta pati 
mergaitė, ji prisiartina prie jo šypsodamasi ir rausdama. Jis pastebi 
ją ir mosteli ranka. 

- Žiūrėk, tu jėjai ir aš užmiršau pastatyti, - sako jis. Po 
akimirkos jis vėl ją pasikviečia. Rutuliukas sustojo raudoname 
kvadrate. Sinvaro šeimininkui pasisekė, kad šį kartą jis nepastatė 
ant juodo. Jis įspraudžia mergaitei į delną vieną iš savo brangiųjų 
žiedų ir kažką jai šnibžda. Mergaitė tirštai parausta ir, susiėmusi 
rankomis galvą, išbėga iš salės. 

Sinvaro šeimininkas lošia toliau, vis taip pat atkakliai, vis taip 
pat neprotingai. Jis ima keletą naujų saujų aukso, keletą suni.:ų 
ryšulėlių, ir viską pastato ant raudono. Tą pačią akimirką jį apima 
keistas netikrumas, jis bailiai tiesia ranką, tarsi norėtų atsiimti 
atgal, bet susitramdo ir palieka pinigus gulėti. 

Rutuliukas sustoja. 

- Raudona! 

- Raudona! - pakartoja Sinvaro šeimininkas. Jis vėl pergalin- 
gai šypsosi aplinkiniams ir garsiai sako: “Vėl raudona! Aš taip ir 
jaučiau!" 

Nuo tos minutės sveikas protas visiškai apleidžia jį. Laikrodis 
muša dešimt, ateina dar žmonių, naktiniai lošėjai, kuri: tikra 
žaidimą pradeda tik tokiu metu; tarp jų ir rumunas. Aš visiškai 
užmiršau apie savo kelionę, nekrutėjau iš vietos ir su didžiausia 
įtampa sekiau Sinvaro šeimininko veiksmus. Jis gi nieko nepaste- 
bėjo - nei atėjusių, nei supusių jį, vargu ar jis suvokė, kad už stalo, 
be jo, sėdi dar ir kiti lošėjai. Sėkmė aptemdė jam protą, jis švaistosi 
stambiomis sumomis. Įgeidis, netikėtas įkvėpimas paskatina jį 

sugriebti saują aukso ir pastatyti didžiausią sumą ant dvidešimt 
penkių. Trejetas lošėjų paseka jo pavyzdžiu, visi aplinkui laukia ir 
šnabždasi. 

- Trylika! 

Pralošta. Rumunas griežia dantimis iš pykčio. Sinvaro šeimi- 
ninkui į galvą atėjo jau nauja fantazija, jis kilsteli iš savo vietos ir 
stato pačią didžiausią sumą ant nulio. Bet niekas jau nemėgdžioja 
jo, šis beprotiškas lošimas visus išgąsdina. 

- Nulis! 

Kilusiame triukšme aš išgirstu neįtikėtinus rumuno keiks- 
mus. Kiek vėliau duryse pasirodo Pavo, lydimas tarno, kuris vis 
dėlto jam viską išklojo. Pavo nuėjo tiesiai prie tėvo ir, netaręs nė 
žodžio, sugriebė jį už peties ir stipriai papurtė. 

Tas žvilgtelėjo, pažino sūnų ir iš karto pasidavė. Jis suprato, 
kad jokie prieštaravimai nepadės, o ir jis pats pernelyg išsikankinęs. 

- Koks tu piktas, Pavo! - tepasakė jis. Mašinaliai susišluoja 
paskutinį laimikį, susirenka visus pinigus ir ima grūsti į kišenes. Jis 
kemša banknotus ir auksą drauge, neįtikėtinai netvarkingai, ima į 
ranką paskutinį pluoštą banknotų, atsistoja ir eina paskui Pavo. 

Krupjė karščiuojančiomis akimis nuseka išeinančiuosius; lo- 
šimas laikinai sutriko... 

Vėliau viešbutyje pasakojo, kad Sinvaro šeimininkas ne tik 
atsilošė viską, ką buvo pralošęs, bet dargi šiek tiek ir išlošė, kalbėjo, 
kad gryno laimėjimo apie septynis šimtus. Niekas dar nelošė taip 
beatodairiškai, kaip jis, ir dabar jis, žinoma, niekada net nesiartins 
prie ruletės. 


VII 

Kitą vakarą viskas buvo paruošta mano išvykimui. Daiktai 
garlaivyje, sąskaita apmokėta, viskas tvarkoje. Aš įspraudžiu tarnui 
į ranką popierinį pinigą ir atsisveikinu su juo. Jis mirksi savo 
išblukusiomis akimis ir ima verkti. Vargšelis bučiuoja man ranką. 

- Tik įsivaizduokit, - sako jis tuojau pat ir nusišluosto akis, - 
Sinvaro šeimininkas išvyksta tuo pačiu garlaiviu, kaip ir jūs. Jis 
pažadėjo Pavo grįžti namo. - Ir šis visažinis persekioja mane savo 
pasakojimais ligi pat paskutinės akimirkos. Pavo vėl išrėžė tėvui 
pamokslą. Kai grasinimas apie viską pranešti kunigaikščiui Jarivai 
nepadėjo, jis išsitraukė niekam tikusį revolveriūkštį ir pareiškė, 
kad, savo liūdesiui, yra priverstas nusišauti gelbėdamas savo garbę. 

Tada tėvas pasidavė. Be to, jis nenorėjo prarasti draugystės ir su 
kunigaikščiu Jariva. Ir dar, juk jis davė įžadus pie Dievą, kad mes 
lošimą, kai tik susigrąžins praloštus pinigus. Žodžiu, Sinvaro šei- 
mininkas keliauja namo. 

- Sudie! - tarė tarnas. - Jūs sutiksite jį ten, prie garlaivio. 

Išmušė penkias valandas. 

Tuo pat metu, kai atsidaro lošimų salė, aš patraukiau į priep- 
lauką. Į garlaivį krovė plaušo demblių siuntą. Iš tiesų netrukus 
atvyko Sinvaro šeimininkas su savo tarnu, abu apsirengę kelioni- 
niais drabužiais. Prieplaukoje buvo daug žmonių, bet Pavo aš 
nemačiau. Aš pasiteiravau apie jį kažkokio senio. 

- Kodėl jis nepalydi tėvo į garlaivį? 

- Pavo išdidus, - atsakė tik ką priėjusi mergina. - Jis ir pažinti 
nenori tokio tėvo, kuris pralošinėja žiedus. Tai labai panašu į Pavo. 

Buvo čia ir Sinvaro šeimininko mergaitė. Ji stovėjo nuošaliau 
ir žiūrėjo nuleidusi galvą. Bet tas, į kurį ji žiūrėjo, nepaskyrė jai nė 
vieno žvilgsnio. 

Aš keletą kartų perėjau krantine, užmokėjau už ekipažą ir 
patikrinau, ar mano daiktai pernešti į garlaivį. Senasis Sinvaro 
šeimininko tarnas buvo čia, tačiau jo paties aš nepastebėjau. Aš 
atsigięžiau į jo merginą - ji taip pat buvo dingusi. 

Į triumą nuleido paskutinį ryšulį, ant denio užlipo paskutinis 
keleivis. Umai visi pradeda teirautis apie Sinvaro šeimininką, kuris 
taip pat turi plaukti. Kur jis? Senasis tarnas sutriko. Kurgi iš tiesų 
jo ponas? Garlaivis laukė, negalima juk išplaukti be tokio svarbaus 
pono. Mes visi ieškome - garlaivyje, krantinėje, visuose užkam- 
piuose, mes klausinėjame kiekvieno sutiktojo, bet niekas nieko 
nežino. Ar tik neįkrito jis į vandenį? Nepastebimai puolė į upę ir 
nusiskandino? Umai man kyla šioks toks įtarimas, neįtikėtina 
mintis, aš prašau kapitono luktelti penketą minučių, aš galbūt 
atnešiu žinią apie pražuvėlį. 

Aš iššoku ant kranto, skubu į viešbutį, užlekiu laiptais į 
mėlynąjį aukštą. Sulaikęs kvapą, praveriu duris ir pažvelgiu vidun. 

Pirma, ką aš pamatau, - tai Sinvaro šeimininko mergina. Jos 
veidas vėl išraudęs ir laimingas. O priešais ją ant kėdės sėdi pats 
Sinvaro šeimininkas. Jis vėl sėdi prie ruletės. 

Rašytojas X pasakoja: Kopenhagoje, netoli vidinio uosto, yra . 
gatvė, kuri vadinasi Vestervoliu, - naujas nykus bulvaras. Namų ten 
mažai, žibintų taip pat, ir praeivių beveik nebūna. Netgi dabar, 
vasarą, nedaug kas sugalvos eiti ten pasivaikščioti. 

Tai štai! Vakar vakare šioje gatvėje man kai kas nutiko. 

Aš tespėjau keletą kartų pražygiuoti bulvaru pirmyn ir atgal, 
kai pastebėjau, kad man priešais ateina dama. Be mūsų, aplink 
nieko nebuvo. Žibintai švietė, tačiau vis dėlto buvo gana tamsu, ir 
aš negalėjau įžvelgti jos veido. Tikriausiai paprasta naktinė plaš- 
takė, pagalvojau aš, ir mes prasilenkėme. 

Bulvaro gale aš pasukau atgal, dama padarė tą patį, ir mes vėl 
susitikome. Aš pagalvojau: kažko laukia, pažiūrėsim - ko. Ir dar 
kartą praėjau pro ją. 

Kai mes susilyginome vienas su kitu trečiąjį kartą, aš kilste- 
lėjau skrybėlę ir ją užkalbinau. 

Labas vakaras! Ar tik ji čia ko nors nelaukianti? 

Ji krūptelėjo. Ne... Taip, laukia. 

O gal aš galiu jai palaikyti kompaniją, kol ateis tas, kurio ji 
laukia? 

Taip, tai galima, ji neprieštarauja. Ji padėkojo man. Tiesą 
sakant, nieko ji nelaukia, ji paprasčiausiai vaikštinėja, Čia taip 
ramu. 

Mes neskubėdami nuėjome drauge ir ėmėme kalbėti apie 
visokius pašalinius niekniekius, aš pasiūliau jai ranką. 

- AK, ne, - atsakė ji ir papurtė galva. 

Taip vaikštinėti nebuvo ypatingai linksma, įsižiūrėti į ją ge- 
riau aš negalėjau dėl sutemų. Aš užžiebiau degtuką ir žvilgterėjau 
į laikrodį, pakėliau degtuką aukščiau ir apšviečiau jos veidą. 

- Pusė dešimtos, - tariau aš. 

Ji krūptelėjo, tarsi ją būtų persmelkusi vėsa. Pasinaudojęs 
proga, aš paklausiau: 

- Jūs sužvarbote, gal norite kur nors užeiti, ko nors išgerti? Į 
“Tivolį"?* “Nacionalį""?** 

*“Tivolis" - čia: restoranas ir kavinė Kopenhagos centre. 

**“Nacionalis" - viešbutis ir restoranas senojoje Kopenhagos dalyje. 


Gyvenimo šauksmas 79 


- Ne, man dabar niekur negalima, kaip matote, - atsakė ji. 

Ir tiktai tada aš pastebėjau, kad ji buvo su ilgu gedulo vualiu. 

Aš atsiprašiau pasiteisinęs, kad tamsu. Ir tai, kaip ji reagavo 
į mano atsiprašymą, iš karto įtikino mane, kad ji anaiptol nėra 

„eilinė, sutemose uždarbiaujanti moteris. 

Ji paėmė mane už parankės. 

Mes keletą kartų nužingsniavome pirmyn ir atgal. Ji paprašė 
mane dar kartą žvilgterėti į laikrodį. 

- Dešimt valandų, - pasakiau aš. - Kur jūs gyvenate? 

- Senojoje Karališkojoje gatvėje. 

Aš ją sustabdžiau. 

- Gal man palydėti jus namo? - paklausiau aš. 

- Ne, to negalima, - atsakė ji. - Ne, negalima... Jūs gyvenate 
Bredgade? 

- Iš kur jūs žinote? - nustebęs pasiteiravau. 

- Aš Žinau, kas jūs, - tarė ji. 

Tyla. Mes einame, aš vedu ją už parankės, mes įsukame į 
apšviestas gatves. Ji žengė sparčiai, ilgasis vualis plevėsavo. Ji tarė: 

- Eime greičiau. 

Kai priėjome vieną namą Senojoje Karališkojoje gatvėje, ji 
atsigręžė į mane, tarsi norėdama padėkoti už tai, kad ją palydėjau. 
Aš atidariau jai duris, ji lėtai įėjo. Truputį prilaikydamas duris 
petimi, aš įžengiau paskui ją. Ji sugriebė mane už rankos. Mes 
netarėme vienas kitam nė žodžio. 

Mes pakilome laiptais ir sustojome trečiame aukšte. Ji pati 
atidarė duris, paskui dar vienerias, paėmė mane už rankos ir įvedė 
vidun. Mes įžengėme į kambarį; buvo girdėti, kaip ant sienos tiksi 
laikrodis. Dama stabtelėjo akimirkai prie durų, paskui apsivijo 
mane rankomis ir karštai bei virpulingai pabučiavo į lūpas. Tiesiai 
į lūpas. 

- Sėskitės, - tarė ji. - Štai sofa. Aš uždegsiu šviesą. 

Ir uždegė. 

Aš sumišęs smalsiai dairiausi aplinkui. Tai buvo didelė, labai 
gražiai apstatyta svetainė; pro praviras duris matėsi ir kiti kamba- 
riai. Aš niekaip negalėjau suprasti, kas yra toji, su kuria taip keistai 
susipažinau. Aš tariau: 

- Kaip čia nuostabu! Jūs čia gyvenate? 

- Taip, tai mano namai, - atsakė ji. 

- Jūsų namai? Jūs čia gyvenate su tėvais? 


80 Gyvenimo šauksmas 


Ji nusijuokė ir atsakė: 

- Ne, ne. Aš sena ištekėjusi dama. Tuoj pamatysite. 

Ji nusivilko paltą ir nusiėmė vualį. 

- Na, žiūrėkite! - tarė ji ir vėl su nevaldoma aistra apglėbė 
mane. 

Jai buvo dvidešimt dveji-dvidešimt treji metai; ant dešiniosios 
rankos piršto buvo sutuoktuvių žiedas, ir ji, ko gero, iš tiesų buvo 
ištekėjusi dama. Graži? Ne, pernelyg daug starzdanų ir beveik visai 
be antakių. Tačiau visa jos esybė alsavo kunkuliuojančiu gyvenimu, 
o burna buvo nuostabiai graži. 

Aš norėjau paklausti, kaip jos vardas, kur jos vyras, jeigu ji jį 
turi, norėjau sužinoti, kieno namuose aš esu; bet vos tik pravėriau 
burną, ji stipriai prisispaudė prie manęs ir uždraudė būti pernelyg 
smalsiam. 

- Manovardas Elen, - pasakė ji. - Gal pageidautumėt ko nors? 
Nieko, aš galiu paskambinti. Tiktai jūs kuriam laikui turėsite išeiti 
tenai, į miegamąjį. 

Aš įėjau į miegamąjį. Šviesa iš svetainės silpnai teapšvietė jį, 
aš pamačiau porą lovų. Elen paskambino ir paliepė atnešti vyno, 
aš girdėjau, kaip kambarinė pastatė vyną ir išėjo. Po minutėlės Elen 
įžengė į miegamąjį ir sustojo prie durų. Aš žengiau prie jos, ji tyliai 
šūktelėjo ir tą pat akimirką žengė man priešais... 

Tai buvo vakar vakare... 

Kas atsitiko vėliau? Pakentėk, atsitiko daug kas! 

Kai aš prabudau ryte, jau buvo pradėję švisti. Dienos šviesa 
skverbėsi pro naktines užuolaidas. Elen taip pat pabudo, ji nuilsusi 
atsiduso ir nusišypsojo man. Jos rankos buvo baltos ir tarsi akso- 
minės, krūtinė - tokia aukšta. Aš jai šnibždėjau kažką, tačiau ji 
lūpomis su nebyliu švelnumu užvėrė man burną. Švito vis labiau ir 
labiau. 

Po poros valandų aš jau buvau ant kojų. Elen irgi atsikėlė, 
tvarkėsi savo drabužius, apsiavė batelius. Ir ūmai aš patiriu tai, kas 
ligi šiol perveria mane siaubu tarsi baisiame sapne. Elen kažko eina 
į gretimą kabarį, ir tą pačią akimirką, kai ji praveria duris, aš 
atsisuku ir pažvelgiu tenai. Pro pravirus langus dvelkia šalčiu, o 
kambario viduryje, ant ilgo stalo, guli numirėlis. Numirėlis karste, 
baltai apdengtas, su pražilusia barzda. Liesi keliai išsišovę pro 
apdangalą tarsi įniršyje sugniaužti kumščiai, o veidas pageltęs ir 
baisus. Visa tai aš matau ryškioje dienos šviesoje. Aš nusigręžiu ir 

netariu nė žodžio. 

Kai Elen grįžo, aš jau buvau apsirengęs ir ruošiausi išeiti. Aš 
vos teįstengiau atsakyti į jos apkabinimą. Ji dar kažkuo apsivilko, 
ji norėjo palydėti mane žemyn, iki pat durų, aš neprieštaravau ir vis 
dar nieko nesakiau. Apačioje ji prisišliejo prie sienos, kad liktų 
nepastebėta, ir sušnibždėjo: 

- Iki pasimatymo. 

- Iki rytojaus? - paklausiau aš atsargiai. 

- Ne, ne rytoj. 

- Kodėl ne rytoj? 

- Nekalbėk, mielasis, rytoj aš turiu eiti į laidotuves, mirė 
vienas mano giminaitis. Na, štai, dabar ir Žinai. 

- Tai poryt? 

- Taip, poryt. Aš lauksiu tavęs čia, prie durų. Lik sveikas. 

Aš išėjau... 

Kas ji tokia buvo? Ir tas numirėlis? Kaip jis gniaužė kumščius, 
kokia tragikomiška grimasa sustingo jo lūpų kampučiuose! Poryt 
ji vėl lauks manęs - eiti ar ne? 

Aš pasukau tiesiai į “Berninos"* kavinę, paprašiau adresų 
knygos, susiradau Senąją Karališkąją gatvę, jos numerį - taip, aš 
matau pavardę. Palaukiau, kol atneš rytinius laikraščius, puolu prie 
jų, kad galėčiau peržiūrėti skelbimus apie mirusiuosius, taip, aš 
randu ir.jos skelbimą, jis matomiausioje vietoje, surinktas riebiu 
šriftu: “Mano vyras mirė šiandien po ilgos ligos, sulaukęs 53 metų 
amžiaus". Skelbimas pažymėtas užvakarykščia data. 

Aš ilgai sėdžiu ir galvoju. Gyvena vyras ir žmona, ji trisdešim- 
čia metų už jį jaunesnė, jis labai serga ir kartą numiršta. 

Jauna našlė su palengvėjimu atsidūsta. Gyvenimas, beprotiš- 
kai Žavus gyvenimas šaukia ją ir ji nuolankiai atsako į tą šauksmą: 
einu! 

Ir tą patį vakarą ji eina į Vestervolį... 

Elen, Elen, - poryt! 


1896 


*“Bernina" - kavinė Kopenhagos centre, kur 1880-1890 metais mėgdavo 
rinktis literatūros ir meno veikėjai. 

MEILĖS VERGAI 


I 
„ Parašiau-visa tai aš, parašiau šiandien, norėdama nuraminti 
širdį. Aš praradau darbą kavinėje, o drauge su juo ir visas savo 
nerūpestingas dieneles. Viską aš praradau. Ta kavinė vadinosi 
“Maksimilianas". 

Jaunas, pilkai apsirengęs ponas kiekvieną vakarą ateidavo į 
kavinę ir atsisėsdavo su dviem savo bičiuliais prie vieno iš manųjų 
staliukų. Kiek jų beateidavo, visi jie buvo su manimi švelnūs, visi, 
išskyrus jį. Jis buvo aukštas ir lieknas, jo plaukai juodi ir papurę, 
akys mėlynos - kai kada jos stabtelėdavo ties manimi; virš lūpos 
lengvi pūkeliai. 

Pradžioje, ko gero, aš jam kažkuo nepatikau, tam ponui. 

Jis lankėsi kavinėje ištisą savaitę, kasvakar. Aš prie jo pripra- 
tau, ir kai kartą vieną vakarą jis neatėjo, man be jo tapo nyku. Aš 
vaikščiojau po kavinę ir vis jo ieškojau; galiausiai išvydau jį kitame 
salės gale, prie didelės kolonos; jis sėdėjo su cirko jojike. Ji buvo 
su geltona suknele i7 ilgomis, ligi pečių, pirštinėmis. Ji buvo jauna 
ir turėjo gražias tamsias akis, o manosios - mėlynos. 

Aš pastovėjau minutėlę ir išgirdau, apie ką jie kalbėjosi: ji 
priekaištavo jam dėl kažko, jis įkyrėjo jai, ji vijo jį šalin. Mano širdis 
tuomet rėkė: “Švenčiausioji mergele, kodėl gi jis neateina pas 
mane!" 

Kitą vakarą jis vėl atėjo su savo draugais ir atsisėdo prie mano 
staliulo. Aš nepriėjau iškart, kaip visada, bet išraudau ir apsime- 
čiau, jog nematau jo. Kai jis mane pakvietė, aš pasakiau priėjusi 
prie stalo: 

- Vakar čia jūsų nebuvo. 

- Kokia puiki mūsų kelnerės figūra, - tarė jis savo draugams. 

- Alaus? - paklausiau aš. 

- Taip, - atsakė jis. 

Aš nuskubėjau bokalų. 


II 
Praėjo keletas dienų. 

Jis padavė man popierėlį ir pasakė: 

- Nuneškite tai... 

Aš paėmiau lapelį neleidusi jam pabaigti ir nunešiau geltonai 
apsirengusiai damai. Beeidama aš perskaičiau vardą: Vladimiras T. 

Kai grįžau, jis klausiamai pažvelgė į mane. 

- Aš perdaviau, - pasakiau. 

- Jums neįteikė atsakymo? 

- Ne. 

Jis davė man kroną ir šypsodamasis tarė: 

- Galima suprasti ir be žodžių. 

Visą vakarą jis išsėdėjo nenuleisdamas akių nuo geltonai 
apsirengusios damos ir jos palydovų. Vienuoliktą valandą jis atsis- 
tojo ir priėjo prie jos staliuko. Ji šaltai sutiko jį, o abu jos palydovai 
ėmė su juo plepėti ir, atrodo, jį erzinti. Jis teužtruko ten keletą 
minučių, o kai grįžo, aš atkreipiau jo dėmesį į tai, kad jo lengvo 
palto kišenė buvo aplieta alumi. Jis nusivilko, skubiai atsigręžė ir 
žvilgterėjo jojikės staliuko pusėn. Aš išvaliau paltą, ir jis tarė man 
šypsodamasis: 
| - Ačiū, verge. 

Aš padėjau jam apsivilkti ir atsargiai paglosčiau jo nugarą. 

Jis išsiblaškęs atsisėdo. Vienas iš jo draugų paprašė atnešti dar 
„ alaus, aš norėjau paimti ir Vladimiro T. bokalą. 

- Ne, - tarė jis ir uždėjo savąją ranką ant manosios. 

Nuo šio prisilietimo mano ranka bejėgiškai nusviro, jis tai 
pastebėjo ir tuojau atitraukė savąją. | 

Vakare aš du kartus atsiklaupusi pasimeldžiau uŽ jį, prie 
savosios lovos. Aš pabučiavau dešinę ranką, prie kurios jis buvo 
prisilietęs. Aš buvau laiminga. 


III 

Kartą jis padovanojo man gėlių, daugybę gėlių. Jis nupirko jų 
prie įėjimo, iš gėlininkės; jos buvo šviežios, raudonos - beveik visas 
krepšys. Jis pasidėjo jas priešais save ant stalo. Niekas iš jo draugų 
neatėjo. Kai tik aš turėdavau laisvo laiko, stovėjau už kolonos, 
žiūrėjau į jį ir galvojau: “Jo vardas Vladimiras T.“ 

Praėjo maždaug valanda. Jis vis žiūrėjo į laikrodį. Aš paklau- 
siau jo: 

- Jūs laukiate ko nors? 

Jis žvilgterėjo išsiblaškęs į mane ir staiga tarė: 

- Ne, aš nieko nelaukiu. Ko gi galėčiau laukti? 

- Aš tik pagalvojau, kad gal jūs ko nors laukiate, - vėl tariau 
aš. 

- Ateikite čia, - tarė jis. - Tai jums. 

Ir padavė man visas tas gėles. 

Aš padėkojau jam, bet mano balsas buva dingęs ir aš galėjau 
tik šnabždėti. Kraujas suplūdo man į veidą, dusdama iš laimės, aš 
sustojau prie bufeto perduoti užsakymo. 

- Ko jums reikia? - paklausė manęs bufetininkė. 

- O kaip jūs manote, ko? - atsakydama paklausiau aš. 

- Kaip aš manau! - tarė bufetininkė. - Jūs ką, iš proto išsikraus- 
tėte? | : 

- Atspėkite, kas man padovanojo šias gėles? - tariau aš. 
Pro šalį praėjo vyresnysis kelneris. 

- Jūs neatnešėte alaus ponui su medine koja, - išgirdau jo 
žodžius. 

- Man jas padovanojo Vladimiras, - tariau aš ir nuskubėjau 
alaus. 

T. dar nebuvo išėjęs. Kai jis pakilo, aš dar kartą jam padėkc- 
jau. Jis nustebo ir tarė: 

- Tiesą sakant, aš jas pirkau kitai. 

Na, taip, galimas dalykas, kad jis nupirko jas kitai. Bet pado- 
vanojo man. Padovanojo man, o ne tai, kuriai nupirko. Ir dar leido 
padėkoti jam už jas. Labos nakties, Vladimirai. 


IV 

Kitą rytą lijo lietus. 

“Kokią man šiandien apsivilkti suknelę: juodą ar žalią? - 
galvojau aš. - Žinoma, žalią, ji naujesnė, apsivilksiu žalią". Man 
buvo taip džiugu. 

Priėjusi arklių tramvajaus stotelę, aš pamačiau, jog stovi 
kažkokia dama, laukia lietuje. Skėčio ji neturėjo. Aš pasiūliau 
pastovėti jai po mano skėčiu, bet ji padėkojo ir atsisakė. Tada ir aš 
suglaudžiau skėtį: tegul toji dama ne viena mirksta lietuje, pagal- 
vojau aš. 

Vakare Vladimiras atėjo į kavinę. 

- Ačiū už gėles, - išdidžiai tariau aš. 

- Už kokias gėles? - paklausė jis. - Nekalbėkite man apie tas 
gėles. 

- Aš tenorėjau tik padėkoti jums už jas, - pasakiau aš. 

Jis truktelėjo pečiais ir atsakė: 

- Aš ne jus myliu, verge. 

Ne, ne mane jis myli, ne. Aš ir nesitikėjau to, jo žodžiai manęs 
nė kiek nenuvylė. Bet aš galiu jį regėti kiekvieną vakarą, jis sėdasi 
tik prie manojo staliuko ir aš atnešu jam alaus. Ateik vėl, Vladi- 
mirai. 

Kitą vakarą jis atėjo labai vėlai. Jis tarė: 

- Ar daug turite pinigų, verge? 

- Labai gaila, bet ne, - atsakiau aš. - Aš neturtinga mergina. 

Jis pažiūrėjo į mane ir šypsodamasis pasakė: | 

- Jūs ne taip mane supratote. Man reikia trupučio pinigų iki 
rytojaus. 

- Šiek tiek aš turiu, namie aš turiu šimtą trisdešimt kronų. 

- Namie, ne čia? 

Aš atsakiau: 

- Lukterkit ketvirtį valandėlės ir eime su manimi, kai baigsiu 
darbą. 

Jis palaukė ketvirtį valandos ir nuėjo su manimi. “Lygiai šimtą 
kronų“, - tarė jis. Jis visą laiką ėjo drauge su manimi, o ne priekyje 
ar atsilikęs, kaip kad dažnai vaikšto solidūs ponai. 

- Mano namai - tik maža kamarėlė, - pasakiau, kai mes 
sustojome prie mano namų. 

- Aš neisiu su jumis, - atsakė jis. - Aš palauksiu čia. 

Jis liko laukti. 

Kai aš nusileidau, jis suskaičiavo pinigus ir pasakė: 

- Čia daugiau, negu šimtas kronų. Dešimt kronų aš jums 
duodu arbatpinigių. Taip, taip, girdite, dešimt kronų arbatpinigių. 

Jis ištiesė man pinigus, palinkėjo labos nakties ir nuėjo. Aš 
mačiau, kaip jis, stabtelėjęs prie kampo, padavė monetą senai raišai 
elgetai. 


V 

Kitą vakarą jis apgailestavo, jog negali man grąžinti skolos. Aš 
padėkojau jam už tai, kad jis negali to padaryti. Jis atvirai prisipa- 
žino, kad pralėbavo juos. 

- Ką padarysi, verge! - tarė jis šypsodamasis. - Pati žinote: 
geltonoji dama! 

- Kodėl tu mūsų kelnerę vadini verge? - paklausė vienas jo 

bičiulių. - Tu didesnis vergas, negu ji. 

- Alaus? - paklausiau aš pertraukdama juos. 

Netrukus pasirodė geltonoji dama. T. atsistojo ir nusilenkė. 
Jis nusilenkė taip žemai, kad plaukai užkrito jam ant veido. Ji 
praėjo pro šalį, atsisėdo prie laisvo staliuko, tačiau pristūmė prie 
jo dvi apgręžtas kėdes. T. tuojau priėjo prie jos, prisitraukė vieną 
iš kėdžių ir atsisėdo. Po poros minučių jis pakilo ir garsiai pasakė: 

- Gerai, aš pasitrauksiu. Ir daugiau niekada nebeprieisiu. 

- Dėkoju jums, - atsakė ji. 

Iš džiaugsmo aš nejaučiau žemės po kojomis, nubėgau prie 
bufeto, kažką ten kalbėjau. Tikriausiai pasakojau, jog jis daugiau 
niekada pas ją nesugrįš. Vyresnysis kelneris praėjo pro šalį, jis 
griežtai mane išbarė, tačiau man buvo vis tiek. 

Kai kavinę dvyliktą valandą uždarė, T. palydėjo 2242 namo. 

- Duokite man penkias iš tų dešimties kronų, kurias aš daviau 
jums vakar, - tarė jis. 

Aš norėjau atiduoti jam visas dešimt ir jis paėmė jas, tačiau 
tučtuojau penkias davė man arbatpinigių, neatsižvelgdamas į tai, 
jog aš priešinausi. 

- Aš šiandien tokia laiminga, - pasakiau. - Jeigu aš išdrįsčiau 
paprašyti jus apsilankyti pas mane... Bet mano namai - tik maža 
kamarėlė. 

- Aš neisiu pas jus, - ataskė jis. - Labos nakties. 

Jis nuėjo. Vėl jis praėjo pro seną pavargėlę, tačiau užmiršo 
duoti jai monetą, nors ji ir tūptelėjo priešais jį. Aš pribėgau prie 
jos, daviau jai smulkių ir pasakiau: 

- Tai nuo to pono, kuris tik ką praėjo, nuo to pilkai apsiren- 
gusio pono. 

- Nuo pilkai apsirengusio pono? - paklausė senė. 

- Taip, to su juodais plaukais. Nuo Vladimiro. 

- Jūs jo Žmona? 

Aš atsakiau: 

- Ne. Aš jo vergė. 


VI 

Keletą vakarų iš eilės jis apgailestaudamas kalbėjo, jog negali 
atiduoti man pinigų. Aš paprašiau jo neskaudinti manęs; jis kalbėjo 
taip garsiai, kad visi girdėjo, ir daugelis iš jo juokėsi. 

- Aš niekšas ir apgavikas, - kalbėjo jis. - Aš pasiskolinau iš jūsų 

pinigų ir negaliu jų jums grąžinti. Dėl penkiasdešimties kronų aš 
leisčiau sau nukirsti dešinę ranką. 

Man buvo skaudu girdėti tokius žodžius, ir aš vis galvojau, iš 
kur būtų galima gauti pinigų, bet jų gauti nebuvo iš kur. 

Dar jis man sakė: 

- Jeigu jūs pakiausite manęs, kokie apkritai mano reikalai, tai 
aš jums atsakysiu, kad geltonoji dama išvyko su savo cirku. Aš 
užmiršau ją. Net ir negalvoju apie ją. 

- Ir vis dėlto tu šiandien jai vėl parašei laišką, - tarė jo draugas. 

- Paskutinį kartą, - atsakė Vladimiras. 

Aš nupirkau iš gėlininkės rožę ir prisegiau jam prie kilpelės 
kairėje pusėje. Visą laiką aš jutau ant savo rankos jo kvėpavimą ir 
man vos pakako jėgų įsmeigti smeigtukui. 

- Dėkoju, - tarė jis. 

Visą vakarą aš buvau laiminga, kol Vladimiras ūmai nepasa- 
kė: 

- Už tas kronas aš savaitei išvažiuosiu. Kai grįšiu, atiduosiu 
jums jūsų pinigus. 

Pastebėjęs mano susijaudinimą, jis pridūrė: 

- Aš myliu tik jus! - Ir paėmė mane už rankos. 

Aš buvau priblokšta: jis išvažiuoja ir nenori pasakyti kur, 
nepaisydamas mano klausinėjimų. Viskas sukosi man akyse - ka- 
vinė, šviestuvai, lankytojai, aš nebegalėjau ištverti ir sugriebiau jį 
už abiejų rankų. 

- Po savaitės aš grįšiu pas jus, - tarė jis ir pakilo. 

Aš girdėjau, kaip vyresnysis kelneris pasakė man: 

- Jūs būsite atleista. 

“Labai prašom, - pagalvojau aš. - Na ir kas? Po savaitės 
Vladimiras grįš pas mane!'*' Aš norėjau padėkoti jam už tai, atsi- 
gręžiau - bet jo jau nebebuvo... 


VII 

Po savaitės, grįžusi vakare namo, aš radau nuo jo laišką. Jis 
rašė taip nenumaldomai, jis pasakojo, kad išvažiavo paskui gelto- 
nąją damą, kad jis niekada nesugebės grąžinti man pinigų, kad 
skurdas visiškai priveikė jį. Ir vėl keikė save už dvasinį nuosmukį, 
o pabaigoje buvo parašyta: “Geltonosios damos vergas". 

Ašsielvartavau dieną ir naktį - ir nieko negalėjau padaryti. Po 
savaitės aš praradau vietą kavinėje ir pradėjau ieškoti naujos. 

Dieną aš vaikščiojau po įvairias kavines ir viešbučius, siūliausi į 
privačius namus. Tačiau man nieko nepavyko rasti. Vėlai vakarais 
aš už pusę kainos prisipirkdavau visokių laikraščių ir, grįžusi namo, 
uoliai skaičiau skelbimus. Aš galvojau: “Galbūt man pavyks rasti 
ką nors, kas išgelbėtų Vladimirą ir mane". 

Vakar vakare viename iš laikraščių aš radau jo vardą ir pers- 
kaičiau apie jį. Aš tuoj išėjau iš namų, klaidžiojau po gatves, grįžau 
tiktai ryte, šiandien. Galbūt aš buvau kur nors užsnūdusi ar prisė- 
dusi ant laiptelių, kai nebebuvo jėgų eiti toliau, - dabar negaliu 
atsiminti. 

Šiandien aš vėl viską perskaičiau. Bet pirmąjį kartą aš tai 
skaičiau vakar vakare, kai grįžau namo. Pirmiausia aš suplojau 
delnais, o paskui susmukau ant kėdės. Kiek vėliau atsisėdau ant 
grindų ir atsišliejau nugara į kėdę. Aš daužiau delnais į grindis ir 
galvojau. Galbūt ir negalvojau; galvoje ūžė, aš nesuvokiau, ką 
darau. Po to tikriausiai atsistojau ir išėjau. Prisimenu, kaip prie 
kampo aš padaviau senajai pavargėlei monetą ir pasakiau: 

- Tai nuo pilkai apsirengusio pono, jūs atsimenate... 

- Jūs tikriausiai jo sužadėtinė? - paklausė ji. 

Aš atsakiau: 

- Ne. Aš - jo našlė... 

Ir klaidžiojau gatvėmis ligi pat šio ryto. Dabar perskaičiau tai 
dar kartą. Jį vadino Vladimiru T. 


1898 


NUGALĖTOJAS 


I 

Jaunimas valtelėmis artinosi prie salos. Vienas iš vyriškių, 
jaunas ir lieknas, atsistojo ir ėmė skaityti eilėraščius; jo balsas gerai 
girdėjosi ir krante. Visos damos pritilo ir klausėsi, tik jauniausioji, 
gyva ir linksma mergina su šviesiais plaukais ir virpančiomis šner- 
vėmis, vis nenorėjo nurimti; ją daug labiau domino gražus yrinin- 
kas, ji.vis žvilgčiojo į jį ir už kitų nugarų nuolat jam šypsojosi. 

Tai užgavo skaitovą, jo eilės suskambo dar garsiau ir skruostai 

Staiga jis nutilo. Pasisukęs į nedėmesingą gražuolę, sėdėjusią 
ant suolelio už jo nugaros, jis tarė: 

-Jūs teisi, mano eilėraščiai silpni. Bet aš dar moku ir pasakoti, 
galbūt tai man pavyks geriau. Jūs paklausykite, kai mes pasieksime 
krantą. 

Ir visos damos ėmė ploti delnais ir džiaugėsi, kad jis papasakos 
apie savo keliones, nes jo nuotykiams, atrodė, nebuvo galo. Tik ji, 
toji, kuri nenorėjo klausytis jo eilėraščių, ir dabar visiškai nerodė 
susižavėjimo. Jis pyko vis labiau ir labiau. 

- Ko jūs norite? - nusivylęs paklausė jis. 

- Ko aš noriu? Aš jūsų nesuprantu, - nustebusi atsakė ji. - Aš 
esu tokia, kokia esu, mano vardas Andrea, aš paprasčiausiai džiau- 
giuosi, kad mane išleido paiškylauti. 

Atrodė, jog šelmė tikrai nemeluoja. 

Atplaukė, išsitraukė vyno, pripildė stiklus ir ėmė ragauti. Bet 
tikriausiai labai jau toli nuklydo Andrea su irkluotoju beieškodami 
žuvėdrų kiaušinių, nes dabar vėjas jau retai teatnešdavo jų juoko 
aidą. 

Ėmė prašyti: “Na, dabar pasakokite!"* 

- Eikite visi arčiau, tik reikia pakviesti ir Andreą, - atsakė jis. 
Jis netgi pasilypėjo ant akmens ir karštai kviečiančiu balsu šūkte- 
lėjo ją. 

Ir Andrea atėjo. Ji sustojo ir klausiamai pažvelgė į jį. 

- Freken, aš pasakosiu jums vienai, - garsiai tarė jis. - Jūs 
stovite nutvieksta saulės tarsi sidabrinis kryžius. Jūs sužavėjote 
mane ne tik tuo, jog esate nuostabiai graži, mane įveikė jūsų 
jaunystė, jūsų neprilygstama jaunystė. Ji svaigina mane, priverčia 
pamiršti sveiką protą. Purpurinis kraujas šviečia pro jūsų rankų 
odą. O, taip, tiktai jums aš ir pasakosiu. 

Bet Andrea tik nužvelgė visus pačiu nelaimingiausiu žvilgsniu 
ir atsisėdo. | 

Jis pradėjo pasakoti. | 

Jis kalbėjo ištisą pusvalandį. Jo balsas netilo, atrodė, jį užval- 
dė laukinė, didinga nuotaika, ir jo kelionių bičiulis, apie kurį jis 
pasakojo, išgyveno galybę nuostabių, paslaptingų įvykių. 

- Ar aš jums neįkyrėjau? - paklausė jis. 

- Ne, ne! - sušuko visos damos ir ponai. 

Tik Andrea tylėjo. 

Jis paklausė: 

- Kodėl jūs neatsakote? Jums vienai aš pasakoju. Lukterkit 
truputėlį, aš turiu jums pasakyti, kad Žmogus, apie kurį pasakojau, 
anaiptol nebuvo toks laimingas. Viskas ėjosi gerai, jis laimėdavo 
visas kautynes, jis išeidavo nugalėtoju iš visų meilės nuotykių, bet 
kartą jį apėmė didžiulė, amžina meilė, ir tada nugalėtuoju tapo jis 
pats. 

- Puiku! - tarė Andrea nuleidusi akis. - Papasakokite apie tai! 

Bet nugalėtoją trikdė jos ramumas, neviltį kėlė tas abejingas 
šaltis, ir jis vyriškai grūmėsi, stengdamasis įveikti ją. Damos - 
daugeliui jų buvo pažįstama jo nepastovi širdis - leido įvykiams 
klostytis savaime. Jeigu burtas šiandien krito ant vienos iš jų, rytoj, 
kai saulė nušvies kitą jo sielos pusę, burtas kris ant kitos. 

Andrea pakartojo: 

- Pasakokite gi! 

- Ir kam? - atsakė jis. - Jūsų šaltis sustingdė mane. Ponai, jau 
temsta. 

Išplaukė atgal. Kelionės metu jis be jokios priežasties trenkė 
skambų antausį yrininkui ir pats sėdosi už irklų. Jis nesidairė, 
nesiklausė nieko aplink, tik užgulė irklus kaip lokys. 

Kai jie išlipo, Andrea ūmai priėjo prie jo ir nužingsniavo 
greta. Jis sugriebė ją už rankos ir, mirtinai išblyškęs, virpančiomis 
lūpomis pratarė: 

- Nekankinkite manęs ilgiau, aš nebeištversiu. Nė vienos 
moters aš nemylėjau taip, kaip jus: pasakykite, ką gi man daryti - 
gyventi ar mirti? 

- Gyventi! - švytėdama atsakė ji. - Aš pamilau tave iš pirmo 
žvilgsnio. Tu galvoji, kodėl aš tave kankinau šiandien? O, dar 
daugiau kankinausi aš pati, aš niekada nekentėjau taip, kaip šian- 
dien. - Ir ji žvelgė į jį didelėmis nustebusiomis akimis ir vadino jį 
savo valdovu ir dievu... 

Keletą dienų jo laimė buvo pilna; pergalė buvo saldi, jis 
mėgavosi ja, kaip ir visada. Tačiau vėl netruko pasireikšti amžino- 
sios jo nelaimės požymiai, vėl jį apėmė persisotinimas, nuovargis 
po kovos, prakeiksmas. Jis bėgo iš šių vietų, dingo, persikėlė į kitą 
miestą, nerašė, nesiuntė žinių ir negrįžo. 


II 
Jau dvi dienos jis gyveno šiame viešbutyje, kur kartkartėmis 


Nugalėtojas 91 


apsistodavo vieniši keliauninkai. Miesteliūkštyje buvo nuobodžiai 
nuostabu, jokių įvykių, o širdyje - nuovargis ir ramuma. 

Ir štai kartą jis ant laiptų atsitiktinai susitiko su viena dama; 
jileidosi žemyn, jis - kopė į viršų. Jis nusiėmė skrybėlę ir nusil:akė, 
susilyginęs su ja. Ji pranyko sode. Kaip sakė viešbučio savininkas, 
ji tik ką atvažiavo, ji keliaujanti drauge su tėvu. 

Ilga žalios gelumbės suknelė, didelė juoda skrybėlė ir šmaikš- 
tis rankoje - štai kas jį sustabdė ant laiptų. Ji gi vargiai tepastebėjo 
jį, tik akimirksniui plykstelėjo jos žvilgsnis; ji suėmė laisva ranka 
ilgą suknelę ir praėjo pro šalį. 

Jis nusekė paskui ją į sodą. Buvo septynios valandos. Nuo 
rasos darėsi drėgna. 

- Drėgna, - tarė jis ir priėjo prie jos. 

Ji nustebusi pažvelgė į įkyrų poną. 

Jis parodė į jos batelius. 

Tada ji apsigręžė ir norėjo eiti. 

- Atleiskite, - vėl pradėjo jis, - aš ne dėl to atsekiau jus, kad 
užmegzčiau kalbą; bet juk iškrito rasa, ir takeliai bei žolė sudrėko 
Aš norėjau jus perspėti, kad, galimas dalykas, jūs nepažįstate šių 
vietų. 

- Ačiū, aš matau, kad iškrito rasa, - atsakė ji. 

- Aš jums nusilenkiau ant laiptų, - tęsė jis. - Taip, tai aš 
stovėjau tenai. Jūs tarsi pervėrėte tuo žvilgsniu, kuriuo apdovano- 
jote mane. 

Galiausiai ji paklausė: 

- Ko gi jūs norite? 

Jo širdis ėmė daužytis, ūmai jis prarado bet kokią savitvardą 
ir sušuko: 

- Klausykite, aš atiduosiu jums viską, ką tik norite, viską, ką 
turiu, tiktai nepagalvokite, kad aš ko nors drįsčiau jūsų prašyti! Aš 
tenoriu tik stovėti priešais jus ir žvelgti į jus. Todėl, kad, prisipa- 
žinkite, jūs esate neapsakomai graži. 

- Nieko panašaus man dar neteko klausytis, - šaltai ir įsižeidusi 
atsakė ji. 

- Atleiskite man, - pasiduodamas sumurmėjo jis. 

Ji nusigręžė ir ėmė žiūrėti į klombą su gėlėmis. Jis norėjo, 
pasinaudodamas proga, ištaisyti savo nusižengimą ir tarė: 

- Rožės ima šlamėti, kai jūs pažvelgiate į jas. Aš girdžiu. 
Galbūt jos kalbasi tarpusavy, galbūt šis šlamesys - tai jų kalba? Jūs 

girdite, apie ką jos kalba? 

Ji pasitraukė. 

- Aš vėl ką nors ne taip pasakiau? - baimingai paklausė jis. 

- Tai ne rožės, tai aguonos, - atsakė ji. 

- Na, gerai, aguonos, - tarė jis. - Ir vis dėlto galbūt gėlės kalbasi 
šlamėdamos? 

Ji nuėjo. Varteliai trinktelėjo, ir jis nespėjo net baigti. 

Štai taip. 

Apimtas keistos, nepatirtos nuotaikos, jis atsisėdo ant vieno 
iš suolelių. Stulbinantis nepažįstamosios grožis iš tiesų užbūrė jį. 
Kai paskambino pietų, į valgomąjį jis patraukė kupinas įtempto 
laukimo. Kad tik ji pasirodytų ir atsisėstų! Kad tik jai būtų galima 
nusilenkti! 

Ji atėjo. Šmaikštis ir dabar buvo jos rankose. Paskui ją žengė 
tėvas, įspūdingas senis karininko laikysena. 

“Na, atėjo metas viską atitaisyti, nusilenkti ir atsisėsti kaip tik 
priešais juos. Taip aš ir padarysiu!" - pagalvojo jis. Taip jis ir 
padarė. 

Gražuolė tirštai nuraudo! Tėvas ir dukra ėmė kalbėtis apie 
rytdienos kelionę. Senis teiravosi apie maršrutą, kelius, viešbučius. 
Ir vargšas nugalėtojas, niekada anksčiau nesidomėjęs nei keliais, 
nei maršrutais, susikaupė ir dalino kuo puikiausius patarimus. Po 
pietų jis priėjo ir jiems abiems prisistatė. Puiku, puiku - jie jau 
žinojo jo vardą. 

Koridoriuje jis sulaikė karininko dukrą ir pasakė: 

- Tik vienas žodis, freken: neišvažiuokite rytoj. Pasilikit. Aš 
aprodysiu jums apylinkes, kalnų šaltinį, laivų statyklą. Vakare aš 
pulsiu prie jūsų kojų ir dėkosiu jums. 

Gražuolė stovėjo ir kantriai klausėsi. 

Tada jis pridūrė: 

- Mano gyvenimas jūsų rankose. 

Ji nusišypsojo. 

- Kad nekiltų nesusipratimų, žinokite - aš važiuoju pas suža- 
dėtinį, ir rytoj aš išvažiuosiu, - tarė ji. 

- Ne! - sušuko jis ir treptelėjo koja. Jis sugriebė jos ranką, 
tvirtai suspaudė ir pabučiavo. 

Ji išsiveržė iš jo gniaužtų ir atsivėdėjusi kirto jam šmaikščiu 
per veidą. Kairįjį jo skruostą išvagojo kraujo raudonumo randas. 

Ji pažvelgė į jį ir numetė šmaikštį. 

- Jūs sudavėte man, - tarė jis, - bet tai nieko. Suduokite man 
dar, tai mano laimė. 

Bet ji, nuleidusi galvą ir nepakeldama akių, užbėgo laiptais 
aukštyn į savo kambarį... 

Kitą dieną ji neišvažiavo. Ji gėrėjosi apylinkėmis, kalnų šal- 
tiniu, apžiūrinėjo laivų statyklą. Kaip pasikeitė visas pasaulis, kaip 
beprotiškai saldžiai daužėsi jos širdis! Ne, nė už ką pasaulyje ji 
neišvažiuotų į pietus, pas tą žmogų, kurio daugiau jau nebemylėjo, 
jeigu taip pasielgti jai nebūtų įsakęs tėvas, senasis karininkas. Bet 
ji sugrįš, sugrįš netrukus. Ir ji ištiesė nugalėtojui ranką. 

- Aš irgi važiuosiu, - pasakė jis, - aš išvyksiu paskui jus rytoj 
pat. Iki pasimatymo, mano vienintele meile! 


III 

Toliau viskas buvo taip, kaip ir visada. Kurį laiką, keletą 
valandų, jis vaikščiojo tarsi palaimingame sapne, nieko nematyda- 
mas ir negirdėdamas, nieko, išskyrus savo mylimąją. Ji siuntė jam 
telegramas beveik kas valandą, rašė laišką po laiško ant iškvėpinto 
popieriaus. Jis skaitė tuos nuostabius žodžiussu dičžiavsiudžiaugsmu, 
ir visa jo siela buvo panaši į gyvą žydintį sodą. 

Valandos bėgo. Kodėl gi jis nevažiavo paskui ją? Savo palai- 
mos svaiguly jis vis neprisiruošė palikti viešbučio ir leistis kelionėn. 
Po poros dienų jis vis dar tebebuvo ten, nes jam buvo gaila atsisakyti 
tų puikių laiškų, kurie vis ateidavo. Kodėl tik jų tapo tiek daug, 
netgi pernelyg daug? Pirmieji buvo geriausi iš visų. Žinoma, visi jie 
žydėjo jo širdyje tarsi mažytės rožės, tačiau greitai jie tapo pernelyg 
įprasti. 

Kartą vakare jis padėjo gražuolės laišką neatplėštą ligi ryto. 
Tik pagalvokite, jis neatplėšė laiško iš karto, drebančiomis ranko- 
mis, kaip kad darydavo anksčiau! Ryte jis ramiai perskaitė laišką, 
paskui apsirengė ir nusileido Žemyn. 

Valgomajame jis išvydo damą kelioniniu kostiumu. Ji ir jos 
palydovė tik ką atvyko, ji buvo dailininkė, keliavo pirmą kartą savo 
gyvenime, švelni mergina, linksma, ugninga, permainingo būdo. Ją 
lydėjo motina. 

Jis nusilenkė. Ji atsakė į pasveikinimą ir nusišypsojo. Jos 
šypsena išsiskleidė veide tarsi gėlės žiedas. Kaip tik šiandien jis 
ruošėsi iškeliauti, tačiau neiškeliavo. Kas tai, likimas? Pirma pasi- 
"taikiusia proga jis pasiūlė savo pagalbą jaunajai dailininkei, jis 

buvo pasiruošęs suteikti savo paslaugas. Jie susitarė, kada jis pa- 
lydės ją į laivų statyklą. 

Jis atėjo valanda anksčiau. Lijo, bet jis didvyriškai laukė. 
“Nieko, - kalbėjo jis sau, - aš laimingas kaip Dievas, todėl, kad aš 
permirksiu ir nuvargsiu dėl jos". 

Jis laukė dvi valandas; jos nebuvo. Galiausiai atėjo jos motina. 
Ji perdavė, kad dukra prašo atleisti, ji negalėjo ateiti, jai buvo 
būtina aplankyti kažkokius draugus čia, mieste. Motina nepasitei- 
ravo, ar ilgai jis laukė, ar neperšlapo, nepersišaldė. 

Jis grįžo namo. Klaidžiojo po nuobodų viešbutį kankinamas 
didžiausio nekantrumo. Kiekgi galima užtrukti pas draugus! Apie 
ką, galų gale, dailininkė taip ilgai gali kalbėtis su savo bičiuliais? 

Atėjo naktis, reikėjo eiti gulti taip ir nepamačius jos. Miegoti 
jis negalėjo, jis uždegė porą žvakių ir paliko jas degti. Kaip sunku 
ir juoda galvoje, kaip sunku regėti tik apmušalų raštą! 

Jis išgirdo, kaip atsivėrė lauko durys, kiek palaukė, paskui 
pašoko iš patalo ir apsirengė. Jis žinojo, kur buvo dailininkės 
kambarys, ir pasuko tenai. Ji grįžo, jis girdėjo, kad ji tenai, viduje; 
truputį vėliau durys prasivėrė ir pasirodė jos apnuoginta ranka, 
laikanti batelius, paskui durys vėl užsidarė, spragtelėjo raktas. 
Labos nakties, labos nakties, mano gražuole! Jis suklupo ir ėmė 
bučiuoti batelius kaip paskutinis kvailys, kaip beprotis. Jis pasiža- 
dėjo rytoj pat padaryti tam galą, prisipažinti jai viską, nugalėti arba 
žūti, 

Bet ryte jos jau nebebuvo - ji išvyko drauge su motina. Jis 
sužinojo, kad jos išvyko į šiaurę, į artimiausią miestą. 

Tą rytą karininko duktė rašė: “Atvažiuok į pietus! Dabar čia 
viskas žydi!'* 

Jis galvotrūkčiais susiruošė į šiaurę. 

